
T SKYRIUS 


BALTI RIDIKĖLIAI 


Tai turėjo būt rytas toks par kaip kiti. 

Palinkęs į dešinę, įrėmęs alkūnę į ištiesto laikraščio kampą, 
atsikandu sumuštinio su storu sluoksniu pašteto ir salierais. It 
žaisdamas klases, šokinėju nuo vieno pavadinimo prie kito, su- 
vilgau burną kondensuotos kavos gurkšneliais. Sveikatos dėlei 
vienu mauku nuriju tris mini pomidorus. 

Nuo apačios iki viršaus blauzdomis perbėga niežulys. Atraito- 
ju vieną pižamos klešnę, kasausi. Sakytumei, blauzda padengta 
plonyte plevele. Purvas? Pasižiūriu šviesoje. Tai ne purvas ir ne 
epidermis, o daugiau sausi barzdos šeriai. Šeriai ant blauzdos? 
Atrodo taip, tarsi būčiau nusvilinęs žiebtuvėliu. Bet nusvilę še- 
riai, tiesą sakant, blogai kvepia. Atraitoju abi pižamos klešnes, 
atsisėdu, žiūriu į kelį. Nė plaukelio. Jei nesimatytų smulkučių 
kaip aguonos grūdeliai porų, sakytumei, jog tai lygi kūdikio oda. 
Kadangi niekada nebuvau plaukuotas, tai ne katastrofa. Šiaip ar 
taip, šios vietos bus uždengtos, kai apsimausiu kelnes. 

Psichogenetinis plaukų išnykimas? Galimas daiktas. Plaukai 


neturi būti vienintelės nerimo aukos. 

Jau trys mėnesiai, kai biure įrengta „idėjų dėžė“. Visi tar- 
nautojai privalo kas du mėnesius pasiūlyti naują produktą, vi- 
sa, kas jiems ateina į galvą. Už idėjas, kurios bus pritaikytos, 
žadamas reikšmingas atlygis. Niekada nesvajojau, kad galiu ti- 
kėtis atlygio, bet tariau sau, jog pareiga yra pareiga, tad kone 
juokais pakeverzojau raštelį ir įmečiau į dėžę. 

Jo turinys tilpo į vieną eilutę: 

„Kengūros sąsiuvinis“. 

Tai viskas. 

Bet priešingai visiems lūkesčiams, ši keverzonė buvo priimta. 

Man atsiuntė kvietimą į mokslinio tyrimo biurą. Priėmė pats 
biuro viršininkas. 

— Tai nieko verta, - sakau jam. — Paprasčiausiai šovė į galvą, 
išties neapsimoka to tyrinėti. 

— Nesvarbu. Juk turi būti bent kažkoks juodraštis, ar ne? 

— Paprasčiausiai domiuosi kengūromis.... 

— Puiku, aš taip pat labai mėgstu kengūras. Gražiai atrodo ir 
gražiai skamba ausiai. Gera idėja visada turi kažką jaudinančio. 

— Domiuosi tik ekologinėmis kengūrų gyvenimo ypatybėmis. 

— Ir kokia gi jūsų pasiūlymo prasmė?... Trumpai tariant, 
kuo jūsų sąsiuvinis kengūriškas? 

— Užduodate man sunkų klausimą... 

— Manau, kad kažkur turi būti sterblė. 

— Aną savaitę viename savaitraštyje pasirodė straipsnis, ku- 
rio pavadinimas Sterblinių ašaros. .. 

— Juk ir koala taipog; priklauso sterbliniams, ar ne? Palaukit, 
tai siejasi su šiuo klausimu, mano sūnus avėjo batus, jie vadi- 
nosi Wa//aby. Bet juk valabės.- tai kengūrų gentis, ar ne? Jie 
kažkuo patrauklūs tie sterbliniai, ar ne? 


— Pasak straipsnio Sterblinių ašaros. .. 


— Šiaip ar taip, iki savaitės pabaigos man užtektų juodraš- 
čio... Žinoma, tai liks tarp mūsų... Jei tai bus priimta, jūs, 
aišku, gausite premiją, bet taip pat galime pagalvoti ir apie al- 
gos padidinimą... Aš jumis pasikliauju. 

— Tačiau sterbliniai... kuo daugiau juos stebi, tuo labiau 
jų gailiesi. Jūs, be abejo, žinote, kad kiti žinduoliai ir sterbli- 
niai skirstomi į analogiškas evoliucijos šakas, kurios yra tarsi 
atspindžiai veidrodyje: katė ir sterblinė katė, hiena ir tasmani- 
ja, vilkas ir sterblinis vilkas, meška ir koala, triušis ir sterblinis 
triušis ... Atleiskite, aš kalbu niekus. 

— Jei jūs tai suvokiate, jums pakanka tik ištiesinti trajektoriją. 

Atrodo, prasidėjo išsiskirti adrenalinas. Jo šypsena pakeitė 
vietą, virsdama daugybe raukšlelių tarp antakių. 

— Norėčiau, kad man papasakotumėt, — tęsė jis, — kodėl 
jums kilo tokia idėja. 

— Na, pavyzdžiui, kodėl zoologijos sode koala taip traukia 
publiką? 

— Tęskite. 

— ...Pavyzdžiui, skiriasi ne tik dryžiai voverės nugaroj, bet 
tarp individų esama ir ontogeninių skirtumų. Užtat sterblinės 
voverės ruožai išnykę, taigi ontogeninio skirtumo beveik nebė- 
ra. Kalbant apie sterblinę žiurkę, reikia pastebėti, jog jos jude- 
siai gan greiti, tačiau toli gražu neprilygsta tikrai žiurkei. Tad, 
ar sterbliniai nėra iš esmės nevykusi kitų žinduolių imitacija? Ir 
būtent tas nevikrumas yra kažkuo patrauklus, žadina, simpati- 
ją, užuojautą... 

— Ką, pagaliau, norite tuo pasakyti? 

— Nieko ypatingo. 

Beveik nepamenu, kaip išėjau iš mokslinio tyrimo biuro. 


Nuskubėjau į tualetą, kur išvėmiau visą stiklinę skrandžio 


rūgščių. Po darbo užbėgau į aludę, užsisakiau bokalą alaus, dešros 
ir lėkštę kiniškų raviolių, tačiau į nosį trenkė keistas fermentaci- 
jos kvapas, toks stiprus, jog nieko, išskyrus alų, nepaliečiau. 

Palaipsniui, alui išplitus po kūną, ėmė deginti blauzdas. Palie- 
čiau delnu — buvo grublėtos kaip ką tuk nuskintas agurkas. Ar taip 
nutiko dėl anomalijos porose, iš kurių šįryt iškrito visi plaukai? 

Vos įžengęs į kambarį, nusimetu kelnes patikrinti. Blauz- 
dos ne tik grublėtos: iš kiekvienos poros iškilęs mikroskopi- 
nio dydžio juodas grūdelis. Paspaudęs, nepajutau jokio skaus- 
mo. Negali būti, jog tai pūliai ar vidinis kraujavimas. O gal 
susirinko nešvarumai? Iš visų jėgų nusitryniau po dušu. Jo- 
kio pastebimo pokyčio. Tikriausiai tai tik plaukų šaknys, 
kurios išbrinko, prieš pradedant augti plaukams. 

Įsivaizduoju beformio sąsiuvinio su daugybe kišenių-ster- 
blių planą, imu svajoti. 

— Žinote, apskritai, sąsiuvinis tai daiktas, kuris telpa kišenė- 
je. Prie šio sąsiuvinio priduriame sterblę, į ją įdedame dar vieną 
sąsiuvinį ir taip toliau... 

Kitą rytą pabudau, kai dar buvo tamsu. Nepakenčiamai niež- 
tėjo blauzdas. Padengiau jas storu antihistamininio tepalo sluoks- 
niu. Smulkūs juodi grūdeliai tapo kone dvigubai didesni. Pažiū- 
rėjęs Iš arčiau, pastebėjau, kad jie ne tik išpampo, bet kad po 
juodu grūdu atsirado kažkas panašaus stiebelį. Sakytumei, sojos 
daigas. Sunerimęs dėl šios augmenijos, pabandžiau vieną išrauti. 
Užuot atsiskyręs, jis subliūško, išskirdamas kažkokį skystį. 

Pasidėjęs ant peilio popieriui pjaustyti, ištyriau po lupa. Tai 
tikrai augalas. Stiebas, apačioje paburkęs kaip sėklaskiltė. Jei 
būtų tikras plaukas, viršūnėlė būtų aiškiai aptakesnė. Mintis, 


jog, tai gali būti augalas, mane galutinai išmušė iš vėžių. 


Baigęs valgyti pusryčius — jogurtą su medum, — išėjau. Prisimi- 
niau už rajono merijos matęs dermatologo-urologo iškabą. Žino- 
jau, kad dar per anksti, bet nekantravau. Tegu mane apžiūri, o po 
to dar turėsiu pakankamai laiko įspėti savo įstaigą, kad vėluosiu. 

Kliniką radau iškart. Tiek pastatas, tiek ir pati vieta kėlė 
vienišumo bei liūdesio įspūdį. Tai be jokios abejonės, ati- 
tinka venerinėmis ligomis sergančių ligonių skonį. Ideali ap- 
linka, kad būtumei gydomas incognito. 

Prie įėjimo kabėjo skelbimas: 

„Pirmą kartą atvykusiems asmenims priėmimai skiriami nuo 
pusės aštuonių. Maloniai kviečiame apsilankyti mediko kabi- 
nete registracijos knygoje nustatytomis valandomis. Neatidė- 
liotinais atvejais, prašome įspėti.“ 

Taigi kabinete lankosi ne vien tokie pacientai, kuriems rūpi 
diskretiškumas. Dabar, kai žemės kaina pasiekė viršūnę, netgi 
klestinčios medicininės įstaigos turi tenkintis antraeilėmis gat- 
vėmis, kad jų veikla liktų sąžininga. 

Dešinėje, nedideliame restauruotame gyvenamajame pastate, 
buvo įrengtas lopšelis. Kairėje — sakytumei, aliuminio medžiagų 
sandėlis. Visas kvartalas skendėjo visiškoje tyloje. Atsisėdau lopše- 
lio priebutyje, bet kai pakėliau kelnių klešnes, mane apėmė šleikš- 
tulys. Dar nė valanda nepraėjo, o mano blauzdų šiurkštumas 
akivaizdžiai išaugo. Aišku, dėl kūno temperatūros ir drėgmės, 
kuo arčiau kelių, tuo buvo ryškesnis. Tiek, kad stiebai po sėklas- 
kilrtėmis buvo pradėję įgauti neaiškią spalvą. Šis augalas man apie 
kažką bylojo. Gal tai balti ridikėliai? Mano mėgiamos daržovės: 
bent kas trečią dieną valgau juos su majonezu. 

Dabar, kai daikto prigimtis tapo žinoma, mano nerimas 
virto siaubu. Norėjosi kaukti, lekti, kur akys rodo. Buvo be 


ketvirčio septynios. Deja, liko daugiau nei pusė valandos, 

kol būsiu priimtas gydytojo. Tačiau tai ypatinga liga, dar 
daugiau, neatidėliotinas atvejis. Turiu teisę paskambinti į 
duris ir pareikalauti specialios konsultacijos. 

Po kiek laiko pamačiau už lango judanų siluetą. Dabar ne 
laikas plonybėms. Paspaudžiau durų skambutį. Jokios reakci- 
jos. Vis dar spaudžiau skambuų. Gal jis sugedęs arba išjung- 
tas? Regis, nėra nė mažiausio garso. Sugniaužęs kumštį, ėmiau 
daužyti duris. Pasirodė, jog ir tai visiškai tuščios pastangos. 

— Prašyčiau nusiraminti. 

Pasigirdo plonas moteriškas balselis, velkė buvo pakelta, ta- 
čiau jau gerokai praėjus atsidarymo laikui. 

— Tai skubu, - paprieštaravau aš. 

— Paaiškinsite per priėmimą. Jei turite temperatūros, arba 
jei labai skauda, galėtume pakeisti priėmimo eilę... 

Mergina buvo su raudonu chalatu, su dideliais apvaliais aki- 
niais atrode kaip išdykusi mergiotė. Mačiau, kaip be jokių ce- 
remonijų pasitraukė už pertvaros. 

— Aš neturiu temperatūros ir man nieko neskauda, bet sergu 
keista liga. 

Jokio atsakymo. Pasilenkęs pažvelgiau pro priimamąjį lan- 
gelį: mergina su dideliais apvaliais akiniais smeigtuku pritvirti- 
no slaugės kepuraitę, popierinės servetėlės kampučiu šluostėsi 
nuo lūpų dažus. 

Užbėgdama už akių mano atkaklumui, stumtelėjo man plas- 
tikinę kortelę, ant kurios buvo atspausdintas pirmas numeris. 

— Būsite pirmas, kai baigs su iš anksto užsiregistravusiais li- 
goniais, — pareiškė ji. — Ateikite, tarkim, kokią vienuoliktą. 

— Bet parašyta, kad neatidėliotinais atvejais priklauso priim- 


ti be eilės. 


— Neatidėliotini atvejai be temperatūros ir be skausmo 
nesiskaito. 

— Iš porų ant mano blauzdų dygsta ridikėliai. 

— Kas? 

— Ridikėliai. 

— Netiesa, negali būti... 

— Betgi tikrai. Tuoj jums parodysiu. 

Atraitojęs klešnę, kilstelėjau kulkšnį virš pertvaros. Padėtis labai 
nepatogi, bet reikalas buvo rimtas. Po to, kaip paskutinį kartą apžiū- 
rėjau lopšelio priebutyje, ridikėliai dar paaugo. Tai neabejotina. 

— Ar galiu vieną išrauti? Parodysiu daktarui, nors jis kaip tik 
ruošiasi pusryčiauti. 

— Tai gali pabloginti apetitą. 

— Gal šiek tiek. 

Vis tiek, ji tikra slaugė. Atsargiai nuplovė spiritu dalį blauz- 
dos, užtikrintu judesiu pridėjo pincetą. Po to nelauktai man- 
dagiu tonu pasakiusi „prašau man atleisti, išrovė dalelę ridikė- 
lio. Ber pusiaukelėje jis subyrėjo. 

O Atsiprašau. Ar skaudėjo? 

— Neypatingai. 

— Man nereikėjo sukioti pinceto. Ar galiu dar vieną išrauti? 

Šį kartą jos miklūs pirštai buvo itin švelnūs, nenusakomai 
atsargūs. Pro didelius apvalius akinius žvelgė įdėmios akys. Ste- 
bėtinai gražūs vokai. Tokio žvilgsnio akivaizdoje mano liga pa- 
sirodė dar labiau apgailėtina, nepakenčiama. 

Ridikėlis beregint pasidavė pinceto veikimui. Man neskau- 
dėjo, nepajutau susierzinimo. Jutau daugiau palengvėjimą, ko- 
kį juntui, kai adata praduria vot. 


— Juk tai baltas ridikėlis, ar ne? — pasakiau aš. 


— Taip atrodo, bet reiktų, paklausti daržovių pardavėją... 

— O tas raudonas grūdelis šaknies viršūnėlėje, gal tai kraujas? 

— Parodysiu daktarui. 

— Paprašykit, kad mane iškart apžiūrėtų. 

— Ber juk jūs neturite temperatūros, ar ne taip? 

— Temperatūra ne taip svarbu... 

— Atsisėskite čia ir palaukite. 

Slaugė dingo už lentynų su ligonių kortelėmis. Skubiai nulei- 
dęs koją, užsitraukiau kelnių klešnę. Perdėm ilgai laikiau koją ne- 
natūralia padėtim, todėl dabar ėmė skaudėti sąnarį ties kirkšnimi. 

Atsivėrus durims, įlėkė pirmasis pacientas. Tai buvo moki- 
nys apšašusiomis ausimis. Paskui pasirode kolegijos studentė, 
aplink kurios lūpas buvo toks raudonas patinimas, jog vien jis 
tebuvo matomas. Po to atvyko kiti ligoniai, beveik neužsiver- 
davo durys. Keista, bet daugiausia tai buvo mokiniai ir kolegi- 
jų studentai. Tačiau nė vienas nekėlė triukšmo. Nestumdyda- 
mi baldų, išsirinkdavo iš lentynų komiksus ir atsisėdę ant suo- 
lo, imdavo juos vartyti. Pamažu susirinko būrelis merginų. 
Vienoms nuo dažymosi susierzino oda, kitos nudegė kažką kep- 
damos. Tad jei būčiau nusprendęs, jog dėl diskretiškos vietos 
ši gydymo įstaiga specializuojasi vien venerinių ligų srityje, iš 
mano pusės tai būtų išties išankstinis nusistatymas. Šiaip ar 
taip, iš pacienčių vogčiomis į mane metamų žvilgsnių jutau 
kažką itin įtartina ir ypatinga. Verčiau norėčiau, kad į mane 
žiūrėtų kaip į serganų gonorėja. Kaip jos reaguotų sužinoju- 
sios, kad vietoj plaukų man ant blauzdų auga ridikėliai? 

Priėmimo salėje sugirgždėjo sukamoji kėdė. Maniau, jog pra- 
ėjo ištisos valandos, tačiau iš tikrųjų laikrodžio rodyklės rodė, 
kad prabėgo tik šešios minutės ir dvidešimt sekundžių. 


— Prašome pirmą pacientą. 


Tai buvo silpnas ir švelnus slaugės balsas. Paskubomis at- 
sistojau ir priėmimo salės duryse susidūriau nosis į nosį su 
vaikinu apšašusiomis ausimis. 

— Na, tik pažiūrėkit! — užprotestavo jis įspirdamas man į 
blauzdikaulį. 

Nors man neskaudėjo, vis dėlto surikau nesusilaikęs. Slaugė 
atidarė duris ir, paėmusi berniuką už rankos, įvedė į priėmi- 
mo salę. 

— Laikykitės eilės, — pasakė ji man. 

— Turiu talonėlį su pirmu numeriu. 

— Juk sakiau, kad iš anksto užsirašę pacientai turi pirmenybę. 

— Ber argi tai neskubu? Ką jums pasakė daktaras? Ar jam 
parodete? Tai, ką dabar ką tik išrovėte? 

Slaugė uždėjo ranką ant vaiko nugaros ir stumtelėjo už durų. 

— Būkit protingas, — pasakė ji. — Privalote žinoti, kad jei 
ligoninėje sugadinsite slaugei nuotaiką, nieko gera nelaukite. 

— Atleiskite. Aš nenorėjau. Ką jums pasakė daktaras? Ar 
nesutiko, kad tai keista liga? Ar tai nėra kažkas ypatinga? 

Kažkas sukosėjo. Kaip tik už durų, nėra jokios abejonės, už 
kokių dviejų metrų. Tikriausiai gydytojas. 

-— Ar tai ligonis, kuris serga baltais ridikėliais? 

— Jis nenori nieko girdėti... 

Tarsi niekur nieko, užgniaužiau kvapą ir atsitiesiau. Jei kiti 
ligoniai sužinos apie ridikėlius, bus siaubinga. Laimei, laukia- 
mojoje salėje, regis, nesigirdėjo kimaus ir žemo gydytojo balso. 

Pro praviras duris maldaujamu balsu paklausiau: 

— Ar dar buvo kitų tokių atvejų? Galbūt nėra ko šitaip jaudintis? 

— Nusiunčiau žmoną pas daržovių pardavėją patikrinti. Ži- 
note, dauguma odos ligų kyla dėl pelėsių. Reikia pripažinti, 


kad pelėsiai yra ne kas kita kaip tam tikros rūšies augalai... 

— Taip. Na, žinoma, suprantu. Bet ar negalima šiuo atve- 
ju įžvelgti aukštesnio parazituojančio augalo? 

— Tai nustatysiu vėliau... 

Uždėjusi gležnas, regis bekaules rankas man ant krūtinės, 
slaugė pastūmė mane į šalį. 

— Ligoniai, kurie pernelyg sureikšmina savo ligą, priklauso 
pačiai nepakenčiamiausiai kategorijai. 

Minkštasuoliai laukiamojoje salėje buvo jau visi užimti. Nu- 
sprendžiau paskambinti į biurą. Geriau tiesiog paimti atostogų 
nei paprasčiausiai pranešti, jog pavėluosiu į darbą. Ridikėliai — 
tai ne kojų grybelis. Patinimas po keliais be paliovos didėjo. 
Atsirėmiau į sieną ir laukiau. Neįsivaizdavau, kad dermatolo- 
gijos klinika galėjo būti taip gausiai lankoma. 

Buvo beveik vidudienis, kai galop tapo priimti visi iš anksto 
užsirašę ligoniai. Aš pats stebėjausi savo kantrybe. Su nekalta 
šypsena lūpose slaugė man atvėrė duris, galų gale suteikda- 
ma teisę atsisėsti į kėdę priėmimo kambaryje. 

Gydytojas išėjo iš tualeto it milžiniškame vėjo sūkuryje plas- 
nojančiais chalato skvernais. Nusižiovavo ir atsisėdo girgždin- 
damas sukamos kėdės atlošą. Iš kabineto gilumos jam pavymui 
pasigirdo vidutinio amžiaus moters balsas: 

— Na, užteks, aš nieko apie tai nežinau! 

— Gana! — atšovė jis. — Priverčiau jus laukti, — tęsė jis jau 
kreipdamasis į mane su šypsena, kuri nesiderino prie jo ener- 
gingo veido priplota nosimi... — Šiaip ar taip, dabar vaikų aler- 
gijos metas. Neturiu net kada pavalgyti. Tuoj pasižiūrėsiu... 

— Padėkite čia savo kelnes, - parodė slaugė uždėdama pirštą 
ant pintinės krašto. 


Išvydęs mano kojas, gydytojas krūptelėjo ir suriko: 


— Tikrai... tai nepaprasta... kone džiunglės... Bet šie 
parazitai vien ant jūsų kojų, ar ne? 

— Ar daržovių pardavėjas atpažino baltus ridikėlius? 

— Šiaip ar taip, jis ne specialistas...Tai išties baisu... 

Nevalingai pasistiebiau ant pirštų galiukų. Man atrodė, jog 
taip galiu nors kiek pasišalinti, nutolti nuo savo kojų. Per lau- 
kiamojoje salėje praleistas valandas augimas dar paspartėjo. Kuo 
arčiau kelių, tuo vešlesnė buvo augmenija: stiebas siekė maž- 
daug centimetrą, o jo viršūnėje išsiskleidė du puikūs lapai, pro 
tokią tankmę nebesimatė odos. Keisčiausia buvo tai, jog, nors 
ir apsaugoti nuo saulės spindulių, ridikėliai buvo būtent daržo- 
vėms būdingos žalios spalvos. 

Gydytojas išpūtė pilvą ir sunkiai atsiduso. Sakytumei, mąs- 
te, tačiau taip pat galėtumei tarti, kad stengėsi laikytis kuo to- 
liau nuo manęs. Jis smarkiai sumojavo rankomis, sukosėjo gau- 
dydamas kvapą. 

— Atsigulkit! 

Jis susirietė virš šiukšlių dėžės prie savo kojų. Kalbu apie 
nerūdijančio plieno indą, kurio dangtis pakyla ir nusileidžia 
pamynus pedalą. 

Slaugė buvo bevedanti mane prie kanapos kampe, tačiau gy- 
dytojas mane pasuko į šalį: 

— Bergi ne! Ant operacinio stalo! 

— Pro čia! 

Slaugė galvotrūkčiais nusivedė mane prie durų gilumoje. Už 
nugaros man vėmė gydytojas. Darė tai su garsu, kokį girdi- 
me, kai žuvies ašaka papuola katei į ryklę. 

Tai buvo keista operacinė salė. Ant grindų jokių plokščių ir 
apskritai jokios dangos. Plikas betonas kaip garaže. Be to, salės 


grindys buvo nevienodo aukščio, du akmeniniai laipteliai 

vedė žemyn. Vieną sieną dengė metalinė uždanga, nebuvo jo- 
kių langų. Vienintelis šviesos šaltinis — milžiniškas fluorescenci- 
nis vamzdis ant lubų. Jei tai ne garažas, tartumei, jog kankini- 
mų kambarys. Autentiška buvo tik lova: iš tvirto metalo, iš abiejų 
storo čiužinio pusių apsauginės grotos, dramblio kaulo danga, 
o galvūgalyje — įvairiausi mygtukai. Dermatologijos-urologijos 
klinikai operacijos atvejams būtina speciali įranga. 

— Švarką ir marškinius padėkite čia, — pasakė slaugė, statyda- 
ma prie lovos pintinę baltiniams ir visąlaik laikydamasi nuotolio. 

— Kodėl daktaras ką tik apsivėmė? 

— Kai nusirengsite, atsigulkit. Štai antklodė. Nepamirški- 
te įsidėti termometrą... 

— Ar mano kojos taip baisiai atrodo? 

— Tegu tai lieka tarp mūsų, bet pusryčiams daktaras valgė 
sojos grūdus su baltais ridikėliais. 

— Ak, kaip man nemalonu. 

Ir vėl buvau priverstas ilgai laukti. Į laikrodį nežiūrėjau, bet 
turėjo praeiti valanda. Galiausiai užmigau. Pabudau, kai slaugė 
palietė mano ranką. Guma aprišo ranką, po to spiritu suvilgyta 
vata ištrynė veną. Pastebėjau, kad termometras jau išimtas. 

— Ar galiu paimti kraujo? 

Šiuo atveju mano atsakymas neturėtų jokios prasmės. 

— Prašau man atleisti, — pasakė ji. 

Nejutau jokio skausmo. Dabar, kai naudojamos vienkarti- 
nės adatos, jos atrodo aštresnės. Be to, mano venos storos kaip 
žemės sliekai, tad buvo nesunku pataikyti. 

Mane vėl apėmė miegas. Gal kraujo ėmimas buvo dingstis 
suleisti kokį nors anestetiką? Miegojau giliai. Atsigėriau vai- 


sių sulčių, kurios buvo mano galvūgalyje, ir vėl užmigau. 


Nežinau, kiek valandų prabėgo. Neskyriau nakties nuo die- 
nos. Stengiausi pajudinti kūną, bet nepavyko. Rankos ir kojos 
buvo tvirtai pririštos prie lovos sintetinės gumos diržais. Be to, 
prie pat dešiniosios ausies stūksojo nerūdijančio plieno stovas, 
nuo kurio vienas šalia kito karojo didelis plastikinis maišas su 
blyškiai geltonu skysčiu ir permatomas maišelis didumo sulig 
kumščiu. Du vamzdeliai jungė juos prie kaklelio, o šis buvo pri- 
jungtas prie žarnelės, kurios galas įsmeigtas man po raktikauliu. 

Neaiškiai prisimenu pokalbį, kurių dalyvių nepavyko nustatyti. 

— Gal tai kiek nestabilu. 

— Ar norite, kad padaryčiau įpjovą ir įvesčiau tiesiai į veną? 

— Ne, aš pats tai padarysiu. 

Visi šypsojosi. Visi buvo mano atžvilgiu palankiai nusiteikę. 

— Kengūros sąsiuvinis daro šuolius. Šildosi kišenėj. .. 

— O dėl šlapimo, tai į kanalą įstatėme zondą... Taip, būkite 
ramus. Šlapimas savaime išsiskirs į tam paruoštą maišelį... 

— Man tai nelabai patinka. Sakytumei, kažkas šlapinasi ma- 
nyje, o po to tas šlapimas pašalinamas... Ne itin tai mėgstu... 

Tikriausiai buvo naktis. Girdėjosi vėjas. Tolimas vėjo ūže- 
sys, primenantis bandomuosius radijo signalus. 

— Iš esmės, prieš nustatant, ar tai tikrai balti ridikėliai, pir- 
miausia reiktų išsiaiškinti, kas jie yra. Pagal mano tyrimus, jie 
egzistuoja tikrovėje. Vis dėlto, patentas juos auginti priklauso 
vienai Šizuokos apygardos bendrovei. Tai kažkokia slapta įmonė 
ir absoliučiai niekas nežino, kas tai. Ši bendrovė teigia, kad tai 
ridikų rūšis, kad nenorėdama sukelti nepasitikėjimą japonų ri- 
dikų augintojais, ji importuojanti sėklas iš Oregono valstijos 
Šiaurės Amerikoje. Bet nerimą kelia tai, kad kai atlikome labo- 
ratorinius tyrimus ir bandėme išauginti šias daržoves, mums 


nepavyko. Daigai nuvysta ir supūva. Galų gale, kas jie tokie? 

— Juk negalimas daiktas, kad tai būtų sterblinės daržovės. 

Sakytumei, kad bėgantis laikas prarado greitį. Norėjosi grauž- 
ti nagus. 

Hanakonda, Arakonda, Anagenda... — stūgavo vėjas. 

Keista, kad šiame kambaryje niekada nėra tikrai tamsu. Ar 
tai dėl Auorescencinių lempų ant lubų? Vis dėlto, tai nebuvo 
netiesioginis apšvietimas. Iš tikrųjų švietė ne vien didžiulės lem- 
pos, jų šviesą atspindėjo blizgančios plokštės, išdėstytos taip 
sumaniai, kad buvo neaiškus šviesos šaltinis ir kryptis. 

Ši šviesa iš lėto silpnėjo. Kas vyksta? Nieko ypatinga. Tikriau- 
siai taupo elektrą. Po to išgirdau, kaip tyliai atsidarė durys. Ant 
grindų pasirodė kišeninio žibinto šviesos ratas. Kažkas vogčio- 
mis priselino prie lovos kojūgalio, mano kakta nuslinko šviesos 
pluoštas. Skubiai užmerkiau akis, apsimečiau miegančiu. Asmuo 
su žibintu paspaudė jungiklį sienos apačioje, po to pakėlė meta- 
linės uždangos svertą. Ji pakilo su baisiu triukšmu. Aišku, šis 
žmogus sėlino ant pirštų galiukų ne tam, kad manęs nepaža- 
dintų. Staigiai pravėriau akis, kad jį pamatyčiau. Vis tiek ne- 
galėjau jo iškart atpažinti — buvau apakintas stiprios šviesos. 

Norėjau garsiai pareikšti, kad visai neketinu priešintis, kad 
esu visai taikiai nusiteikęs. Tačiau negalėjau užčiuopti liežuvio, 
atrodė, jog pamiršau kaip reikia tarti žodžius. Kai uždanga pa- 
kilo iki pusės, žmogus, sėlinęs ant pirštų galiukų, prisiartino, 
atsistojo prie manęs, kad apžiūrėtų. Tai buvo gydytojas. Nega- 
lėjau nuslėpti, jog esu kiek nusivylęs, kad tai ne slaugė dideliais 
apvaliais akiniais. 

— Prašiau slaugės, kad man atneštų vandens su ledais. 

Įsivaizdavau kalbąs, tačiau taip nebuvo. Nesigirdėjo balso. 


Ber nežinia kodėl, man atsakė. 


— Deja, ji apžiūri ligonius.Jums nėra ko bijoti. Lašelinės 
dėka, jums netrūksta vandens. Bet gal jau pradėjot bodėtis? 

— Visai ne. Esu viskuo patenkintas. Manau, imu suprasti, 
kad iš esmės, tai tik laiko klausimas, turiu galvoje ridikėlius 
ant savo blauzdų. Tai negali amžinai tęstis. O jei rytoj rytą 
juos panaudočiau sriubai? 

— Gaila, tačiau visa tai pranoksta mano kompetenciją. Netgi 
klausiau nuomonės vieną savo pažįstamą gydytoją specialistą... 

— Ar yra šios srities specialistų? 

— Ne, tokių nėra. 

— Ir aš tuo abejojau. 

— Argi jums tai svarbu? 

— Ne, kadangi pasitikiu jumis. 

Gydytojo veidas sumažėjo. Nutolo į lubas. Prisiplojo prie jų 
ir pavirto apvaliu purkštuvu. Ar tai haliucinacija? Tikrai žino- 
jau, kad tai purkštuvas. Panašus į žmogaus veidą ir tame buvo 
kažkas siaubinga. Tuo pat metu jis buvo ir gydytojas. Regis, 
haliucinacija galiausiai susipynė su tikrove. Vis tiek buvo 
keista. Pasak vienos teorijos, kai esi tikras, kad haliucinacija 
yra haliucinacija, iš tikrųjų ji tokia nėra. Purkštuvas sumur- 
mėjo atsiprašančiu tonu, kurį švelnino šypsena: 

— Priėjau banaliausią išvadą, bet manau, kad esant tokios 
būklės kaip jūsų, vienintelis išsigelbėjimas — tai terminis gy- 
dymas. Jums reikėtų sieros šaltinio. Ir kuo stipresnio. 

— Kaip pragare... 

— Taip, kaip pragare... Aišku, su sąlyga, kad jus be jokių 
problemų priimtų kokia gydykla... Jūsų kojos nepadarys ge- 
ro įspūdžio kitiems besigydantiems... 

Lova ėmė iš lėto judėti. Man pasirodė, kad tai vyko mano 


valia, bet tuo pat metu tai nieko bendra su mano valia neturėjo. 

— Nieko pikta jums nelinkiu. Bet netrukus išauš diena, 
tad maldauju, saugokitės automobilių. 

Lova buvo nepaprastai tvirta ir sunki, tad švelnaus judėjimo 
negalėjau tikėtis, turint omeny svorį, kurį atitiko ratų diamet- 
ras. Kai pajudėjau, atrodė, jog slystu. Gal judėjimo priežastis 
buvo ne mechaninė, o dvasinė varomoji jėga? Ne, aš juokauju. 
Dar ne tiek pamečiau galvą, kad įsivaizduočiau, jog nemateriali 
dvasia gali veikti materiją. Regis, mūsų dienomis kai kurios ga- 
myklos sunkių daiktų transportavimui pasitelkia oro pagalves. 
Beje, šią lovą pagamino „Atlaso“ bendrovė, pirmaujanti pasau- 
lyje ligoninių įrangos gamyboje: kaip sako, jos tikslumas ir pa- 
tikimumas yra neprilygstami. Čiužinys aprūpintas elektrine ne- 
pertraukiamos inklinacijos aparatūra, autonomiškai veikiančia 
šešiolika valandų avarijos atveju; galvūgalyje įrengta bevielė aliar- 
mo sistema; esant būtinybei, automatiškai įsijungia deguonies 
tiekimas; žodžiu, šiai įrangai nebaisūs atsiuktinumai... Tačiau 
keista, iš kur galėčiau būti toksai ligoninės įrangos žinovas? O 
gal visa tai paprasčiausia mano įsivaizdavimo vaisius? Ant- 
raip...būtų blogiau: gal iš tikrųjų buvau medicininės įrangos 
žinovas ir apie tai pamiršau? Tuo blogiau. Šiaip ar taip, ši lova — 
„Atlaso“ bendrovės ir pagal viską sprendžiant, gali savarankiškai 
judėti, atsiliepdama į mano valią. 

Nepasakytum, kad valdymas būtų nuostabus. Ir greitis ga- 
lėtų būt didesnis. Ji pamažu vilkosi, orientacija buvo gan apy- 
tikrė. Galbūt mano gebėjimas bendrauti su šia lova dar nepa- 
sieke brandos? Gal aš įprasiu ir tuomet galėsiu nustatyti kryp- 
tų ir reguliuoti greitų? Važiuodamas iš klinikos garažo, bandžiau 
susitelkti dvasia, kad skleisčiau aplinkui judėjimo vaizdą. 

Nežinojau tikslaus laiko, bet kadangi buvau šalutinėje 


gatvėje, tiek ant šaligatvių, tiek ir važiuojamoje dalyje nesi- 


matė judėjimo. Iš lėto išvairavau ant šaligatvio. Išgirdau už 
savęs nusileidžiant metalinę uždangą. 

— Ačiū, iki pasimatymo! 

Norėjau atsigręžti, bet kūnas man nepakluso. Patraukiau no- 
simi. Nežinau kodėl apėmė sentimentali nuotaika. 

Nebuvau nusistatęs kokios ypatingos krypties, bet pradžiai 
nutariau keliauti į vakarus, nes šia kryptimi vedė nuolaidus šlai- 
tas. Taip sutaupysiu energijos. Mane aplenkė skubiai žingsniuo- 
janti moteris: įtariu žvilgsniu pasižiūrėjo į lovą, pakėlė akis į laše- 
linę, paskui pasitenkino vogčiomis stebėdama mano veidą. Na, 
ko norėti? Aš pats, susidūręs gatvėje su ligoniu, prijungtu prie 
lašelinės automatiškai važiuojančioje lovoje, daryčiau tą patį — 
nutaisyčiau miną, jog nieko nematau, nors matau. 

Po to sutikau vyrą, kuris taip apstulbo, jog stebinančiu grei- 
čiu perbėgo į kitą šaligatvį. Pakreipęs į šoną galvą, nulėkė sver- 
dėdamas, tarsi norėtų nustatyti savo girtumo laipsnį. 

Pralenkeė taksi. Net nesulėtino greičio. 

Šitaip prikaustytas prie metalinės lovos, kurį laiką klaidžio- 
jau po miestą. Netrukus suvokiau, kad dėl šaligatvio ir pėsčių- 
jų perėjos lygių skirtumo išeikvoju daugiau energijos nei nu- 
matyta. Dėl to taip susinervinau, jog galiausiai nutariau va- 
žiuoti tiesiog grindiniu. 

Ties vieno pastato kampu mane pagavo vėjo gūsis. Pakėlė 
frotinę medvilnės antklodę, apnuogino kojas. Iki kaulų nukrė- 
te šiurpas. Norėjau vėl apsikloti kojas, bet buvau visas apraišio- 
tas diržais, negalėjau pajudėti. Parekau į keblią padėtį. Neskai- 
tant drebulio, ką jau bekalbėti apie nuogas blauzdas, ant kurių 
veisiasi ridikeliai? Dabar praeiviai jau negalėjo dėtis esą abejin- 
gi kaip anksčiau. Iki šiol buvau vargšas ligonis, bet dabar 


virtau pabaisa. 


Kol kas ramius praeivius gali labai lengvai pagauti staigus 
impulsas, noras mane nulinčiuoti, gerokai apkulti. 

Atviros vėjui kojos buvo ledinės. Ar dėl ridikėlių sunaudo- 
tos energijos susilpnėjo mano gebėjimas atgaminti šilumą? Jei 
bent galėčiau naudotis savo dešine ranka! Dar pabandžiau su- 
telkti dvasią, kad nuvairuočiau lovą į kampą. Ar per daug pa- 
spaudžiau? Kelią užtvėrė stulpas, viena lovos koja nuslydo į 
nutekamąjį griovelį. Dabar lova nepajudės nė iš vietos. 

Veidą glamonėjo kišeninės lemputės šviesos pluoštas. Pasi- 
jutau nurimęs. Tikriausiai tai gydytojas ar kokia slaugė. Išplėšė 
mane iš ilgai trukusio košmaro. Deja, tai buvo ne gydytojas ir 
ne slaugė. Vietoj fluorescencinės šviesos ant lubų išvydau dar- 
bininko rankose laikomą nešiojamą žibintą.Vietoj purkštuvo 
atsirado baltas šalmas: į mane žvelgė vyras statybininko unifor- 
ma ir tuo pat metu elektriniu skustuvu skutosi barzdą. Jo rau- 
donos ašarojančios akys bylojo apie išvakarių išgertuves. 

— Tai pavojinga. Po valandos trukdysite įvažiuoti sunkvežimiams. 

Dabar, kai jis man tai sakė, supratau esąs statybos aikštelėje. 
Metaliniai pastoliai buvo padengti storu nailoniniu tinklu. Vyras 
tikriausiai buvo teritoriją prižiūrintis sargas. 

— Ne savo malonumui patenki į tokią vietą... 

Aš kalbėjau! Vėl jutau liežuvį, kaip reikiant praverdavau ir 
sučiaupdavau lūpas. Tikriausiai baigėsi anestetikų poveikis. Ga- 
lėjau, nors ir nedaug, į kairę ir į dešinę pasukti kaklą. Taipogi 
galėjau nuo alkūnės pasukti dešinę ranką, jei buvau atsargus su 
lašelinės vamzdeliu. Gal prieš išmesdamas lauk, gydytojas at- 
leido diržus? Taipogi vėl pajutau savo kojas. Grįžo į vietą ir 
frotinė antklodė, kurią buvo nupūtęs vėjas. 

— Manau, jūs sunkiai sergate. Jei norite, kad su kuo nors 


susisiekčiau, tik duokite žinią. 


— Nera reikalo. Dabar tikriausiai man niekas nepadės. 

— Bet ar jus kas nors paliko? 

— Galimas daiktas, kad paliko... 

— Esama tokių beširdžių žmonių. Kas tai padarė? Ligoninė, 
ar jūsų šeima? ... Žiūrėkit, ši lašelinė tuoj bus tuščia. 

— Regis, man belieka tik mirti... 

— Na, baikite. Su kuo turėčiau susisiekti? Jei kas sustoja drau- 
džiamoje vietoje, pranešu policijai. Kai per daug šiukšlių, įspė- 
ju meriją. Pasimetusiais ligoniais rūpinasi gaisrininkai... Visa 
priklauso nuo to, ką pats apie save manote. 

Širdies gilumoje norėjau grįžti į dermatologijos kliniką už me- 
rijos. Nors jie galų gale su manim pasielgė neteisingai, vis dėlto, 
maniau turįs tam tikrą ryšį su ta energinga slauge. Net ir su gy- 
dytoju galėčiau užmegzti kontaktą, jei būtų pakankamai laiko. 

Bet užuot mane paprasčiausiai palikę, išmetė už durų su šia 
brangia lova. Sakoma, kad kai tėvai palieka vaiką su kuo bran- 
gesniais daiktais, tuo tvirtesnis jų nusistatymas. 

Gana! Elgiuosi kaip ištižėlis. Geriausia būtų palaukti. Kol 
baigsis skystis lašelinėje, susigūžti ir mirti su ridikėliais. 

Sargas, rūkęs cigaretę ties lovos kojūgaliu, staiga sušuko su 
nuostaba: 

— Žiūrėkit, bagažo etiketė. Gal jūs koks siuntinys. 

Apšvietė savo žibintu etiketę, viela pritvirtintą prie lovos kojos. 

— Privalote būti pristatytas į sieros šaltinį. Ar į kažkokį „praga- 
rą“, negaliu perskaityti. Išskydęs rašalas... Tai jūs kažkoks pa- 
mestas daiktas? Bet kokiu atveju pranešiu policijos nuovadai. 

Iš lėto švito dangus. Ir šiandien padangę gaubė stori, tiršti 
debesys, panašūs į mūrininko mentelės paliktus pėdsakus. Tad 


nėra ko tikėtis, jog ridikėlių želmenys galėtų savaime nuvysti. 

Didžiulis vabzdys triukšmingai trenkėsi į nailoninį tinklą ir 
liko ten kalėti. Atrodė kaip cikada. 

Sargas atbidzeno atgal. Prie pat šalikelės sustojo didžiulė 
betono maišyklė ir trumpai, bet garsiai susignalizavo. Sargas 
atsakė sušvilpdamas švilpuku, po to pakėlė tinklą. Įkliuvusi 
cikada nukrito lyg paukščių išmatos. Tikriausiai buvo negy- 
vas. Maišyklės vairuotojas nužvelgė mane įtariu žvilgsniu, 
tačiau neparodęs didesnio susidomėjimo, įvažiavo į statybos 
aikštelę. Sargas stovėjo atsišliejęs į mano lovos kraštą, užside- 
gė cigaretę, po to pasisuko į mane ir sušnibždėjo: 

— Matot, tai netikras Danilo žiebtuvėlis. Iš tikrųjų tai Dan- 
vilo žiebtuvėlis. Sako, kad net ir lombardo darbuotojai neat- 
pažįsta. Kaip tik dabar policijos nuovada susisiekia su patru- 
liuojančiu automobiliu. Spėju, jog dėl jūsų buvo perduotas 
pavojaus signalas. Galite būti apkaltintas dėl stovėjimo drau- 
džiamoje vietoje. Keista, kodėl tai „stovėjimas draudžiamoje 
vietoje“? Valdžios įstaigos mane visuomet stulbina. 

Blyškioje ryto šviesoje lašelinės maišelis atrodė jau visai 
subliūškęs. Buvo drumzlino rausvo atspalvio lyg sena sudžiu- 
vusi sepija. Ir mano laikas netrukus išseks. 

Staigiai sustojo policijos automobilis, paskui jį - nedidelis sunk- 
vežimis su kranu, ant kurio buvo užrašas „Vilkikas“. Išlipo vidu- 
tinio amžiaus agentas su uniformine kepure ir pasiteiravo sargą: 

— Ar šitas? 

— Jūsų paslaugoms, - atsakė sargas ir patenkinta veido išraiš- 
ka atidavė pagarbą. 

Iš plono dokumentų aplanko agentas išsitraukė kelias pašto 
atvirukų dydžio korteles, vieną ištiesė man. 

— Ar matote tai? 


— Taip, matau. 


— Atrodote labai išsekęs. Ar žinote, kas čia pavaizduota? 

— Taip. 

— Pasakykite. 

— Kiaulė. 

— Taip, tai kiaulė. Bet ar čia nesama ko nors keista? Ar ne- 
trūksta kažko esminio? Ir ko gi? Pasakykite man. 

Įjungė chronometrą. 

Aš iškart supratau. Kiaulė be uodegos. Tai buvo gan nevykęs 
"grubus piešinys. Kiaulė tiesė snukį į tiek pat negrabiai nupieštą 
lovį. Ką reiškia šis policininko tardymas? Nesvarbu, ko jis siekia, 
bet nuo pat pradžių buvo aišku, jog atsakymas yra „uodega“. Aš 
užviriau pykčiu. Jeigu agentas prikaišioja man dėl ridikėlių ant 
mano blauzdų, galėčiau pasirodyti kiek nuolaidesnis. Šitoks tar- 
dymas nepakenčiamas. Tai mano garbės įžeidimas. Instinktyviai 
ėmiau rodyti nepasitikėjimą, ieškoti trūkumų piešinyje. 

— Na, ši kiaulė tiesia snukį į lovį, bet snukis pakreiptas netei- 
singu kampu. Jei taip, tai ji dvės iš bado. Gal manote, kad esama 
optinio nervo anomalijos? Be to, nesimato liežuvio. Kai snukis 
šitaip pražiotas, liežuvis turėtų būt nors kiek iškištas. O jeigu 
liežuvio nėra, reiškia, ji dvės iš bado. Taip, suprantu. Norite, kad 
atsakyčiau „uodega“, ar ne? Jei pasakysiu, kad trūksta uodegos, 
išlaikysiu bandymą. Bet tai neįmanoma. Argi: nesakėte: „Kažko 
esminio“? Uodega kiaulei tikrai nėra esminis dalykas. Kiaulės ir 
be uodegos gali kuo puikiausiai poruotis ir veistis. Užtat žymiai 
svarbiau, kad gerai veiktų optinis nervas ir liežuvis. Galit kiek 
norit prašyti, bet aš niekada nepasakysiu, kad tai „uodega“. 

Agentas vėl spūstelėjo chronometro mygtuką, linktelėjo ir 
kažką užsirašė bloknore. Tikėjausi, jog mano gilūs pastebėji- 
mai jį sužavėjo, tačiau likau nepatenkintas, nes jis niekaip ne- 


reagavo. Pagaliau dalykišku tonu pranešė į radijo siųstuvą: 

— Šešiasdešimt šešios sekundės. Nulinis bendravimo laips- 
nis. Pasipriešinimo indeksas tarp septynių ir aštuonių. 

Iškėlęs ranką, pamojo vilkiko vairuotojui. Aš pasiteiravau: 

— Ką darysite? 

Man niekas neatsakė. Kad ir kaip norėčiau pasipriešinti, to 
padaryt negalėjau: lašelinės vamzdelis po raktikauliu ir į šla- 
pimtakį įvestas zondas kaustė bet kokius judesius. 

Prie lovos pritvirtino vilkiko krano kablį ir pakėlė. Pasislėpęs 
tolimame statybos aikštelės užkampyje, sargas pridėjo pirštą prie 
šalmo, pasiuntė man kaltą šypsnį. Mano akyse pasirodė ašaros. 
Įdomu, į kokią stovėjimo aikštelę mane nugabens? Norėčiau, 
kad mane sugrąžintų į dermatologijos kliniką už merijos. 

Vilkikas su kranu palaipsniui įsivažiavo, kol pasiekė trisde- 
šimt penkių kilometrų per valandą greitį, visai nebodamas siau- 
bingo kratymo. Spoksojau į dangų, nežinojau, kur važiuoja- 
me, be to, visiškai praradau orientaciją. Dar blogiau, visąlaik 
jaučiausi lyg sapne. 

Vilkikas staiga sustojo. Atrodo, prie įėjimo į šachtą. Gal tai 
požeminis garažas? Papūtė drėgnas dvokiantis vėjas. 

— Dvokia kaip siera. 

— Tai vandenilio sulfidas. 

Sunkvežimis ėmė atbulas leistis žemyn tuneliu. Krano kab- 
lys buvo atkabintas, mano lova nuriedėjo pati, iš lėto didinda- 
ma greitį. Jau niekas nepriklausė nuo mano valios. Tai ne psi- 
chinis, o fizinis judėjimas. Iš pradžių lėtas, bet po to įgavęs 
beprotišką greitį. Galiausiai būčiau praradęs sąmonę. Stengiausi 
sustabdyti vandeningų gleivių išsiskyrimą, nuroviau nuo blauz- 
dos ridikėlio daigą ir atsikandau. Pažįstamas skonis, atsiduo- 
dantis kartumu. Ar kai visiškai pasibaigs intraveninis skystis, 


gyvensiu tol, kol juos visus suvalgysiu? 


2 SKYRIUS 


POETAS ŽALIA KAUKE 


Praėjo vos dvidešimt minučių po to, kai su lova buvau įmestas 
į šachtos šulinį. Po lova knibždėjo kažkas panašaus į jūros 
žvaigždę. Ar tai ir yra tikrasis energijos šaltinis? Judėjom to- 
liau. Kurį laiką lėkėme žemyn stačiu nuolydžiu. Lova visąlaik 
šokinėjo kaip žiurkė, kuriai atliekamas elektros šokas. Stebėti- 
na, kad neatsitrenkėme į sieną. Ar ši lova aprūpinta automati- 
ne antikolizine įranga? Negali būtu, kad tokia pasaulinio garso 
kompanija kaip „Atlasas“ aprūpintų lovą įranga, neturinčia 
ryšio su jos pagrindine funkcija. Panašiau, kad tunelio grin- 
dyse įrėžtos į bėgius panašios vagos. Tačiau tam, kad išraustų 
šitokias vagas betone, prireiktų kelerių metų. Tikriausiai aš 
vienintelis to nežinau, bet gal šimtai, o gal ir tūkstančiai me- 
talinių lovų klaidžioja per naktis garvėmis it benamiai šunys. 
Nekalbant apie tai, iš kur jos atsirado ir kodėl klaidžioja, visai 
gali būt, jog pasiklydusios lovos nėra jau toks retas daiktas. 
Gal jau seniai taip yra: kai uk policija apie tokią lovą sužino, 
atsiunčia vilkiką, ją pačiumpa ir išmeta į šachtos šulinį. 
Sugirgždėjo ratai, lova šoktelėjo. Aštrus deginantis skaus- 


mas persmelkė raktikaulį, į kurį buvo įvestas lašelinės vamz- 


delis. Gal atsiklijavo lipnus tvarstis? Gal kraujuoju? Bijojau 
tamsos. Troškau šviesos. 

Jutau erzinantį skausmą pūslėj. Kol lašelinės maišelis tuš- 
tėjo, šlapimo maišelis pūtėsi lyg kokia rupūžė, grasino sprogti. 
Gal šlapimas teka atgal? Ne juokai, kai nori šlapintis ir negali. 
Kai mokiausi kolegijoje, klasės auklėtoją kankino padidėjusi 
prostata: vieną rytą prasidėjus staigiam anurijos priepuoliui, jis 
nuskubėjo į dispanserį, kuris dar buvo uždarytas, tad it paklai- 
kęs lakstė aplink pastatą, kol pagaliau nusižudė, įkišęs galvą į Y 
formos metalinius virbus tvoroje. Buvome žiaurūs jaunuoliai, 
dažnai iš jo tyčiodavausi, dabar mane graužė sąžinė. 

Kažkaip pakito lovos judėjimas. Baigėsi nežabotas kratymas 
ir atsirado švelnus ritmiškas sūpavimas. Riedėjome tvarkingai, 
reguliariais intervalais kartojosi dvitaktis ritmas... Ar ką tik įvy- 
kęs smarkus krėstelėjimas grąžino lovą į bėgius? 

Pernelyg gražu, kad būtų tiesa. Net ir siauri bėgiai negali 
tiksliai atitikti lovos plotį. Nebent pramogų parko traukinuko, 
kurį vairuoja išdykę mašinistai? Arba šachtininkų vagonetės? 
Na taip, ar atkabindami nuo vilkiko darbininkai nesakė: „Dvo- 
kia kaip siera. Tai vandenilio sulfidas?“ 

Viskas sutampa. Jei manęs laukia sieros šachtoje, tuomet šie 
bėgiai turi būti pritaikyti sieros rūdos vagonetėms. Apie tą man 
ir kalbėjo urologas. Sakė šiuo metu matąs vienintelį ridikėlių 
ligos gydymo būdą — maudymąsi terminiuose sieros vandeny- 
se. Procedūra ne itin maloni, bet neturiu skųstis, nes visa, kaip 
atrodo, vyksta pagal gydytojo nurodymus. 

Reguliarus bėgių sandūrų trinksėjimas migdė, kėlė kažką pa- 
našaus į nostalgiją. Sapnavau, jog krentu iš vienos duobės į 


kitą, dar gilesnę. Palaukit! Juk šis vaizdas galėtų man pasitar- 


nauti. Duobė duobėje. Primena kažką nešvankaus. Kaip tik 
tinka kengūros sąsiuviniui. Norėjau užsirašyti. Reikia kuo grei- 
čiau susirasti kuo rašyti. 

Šviesos pluoštas! 

Nors mano akys buvo užmerktos, tinklainė jautriai reagavo. 
Nesusilaikęs vos pravėriau vokus. Kažkas kišenine lempute tyrė 
vyzdžių refleksus. Pabandžiau atplėšti liežuvį nuo gomurio, prie 
kurio buvo prilipęs, nes taip išdžiuvo. Paskui, nors neatpaži- 
nau, kas prie manęs stovi, ėmiau iš visos širdies maldauti: 

— Prašau, duokit vandens. Pažvelkit, lašelinės maišelis be- 
veik tuščias... 

Kišeninė lemputė užgeso. Įžvelgiau lubas. Purkštuvą žmo- 
gaus veidu. Fluorescencinį vamzdį, taip gudriai sumontuotą, 
jog neuždengtas, reflektorių dėka skleidė netiesioginę šviesą. 
Nieko ypatinga nenutiko. Tebegulėjau ant lovos operacinėje 
salėje. Perdėm tikroviški sapnai kenkia sveikatai. Išsekina. 

— Kai ateis laikas, pakeisime. 

Pamačiau, kad lašelinės maišelis išties pakeistas. Dabar jis 
išdekoruotas raudonomis žuvelėmis, tokius maišelius matai tik 
per šventes mugėse. 

— Atleiskite. Regis, susirgau siaubinga kelionės liga. 

— Savaiminė intoksikacija. Tikriausiai dėl dygstančių ridikėlių. 

Mačiau savo ausies atspindį dideliuose slaugės akiniuose. Jų 
stiklai, regis, plokšti. 

— Ar negalėtumėt duoti vaistų nuo jūros ligos? 

— Negaliu duoti to, ko nėra jūsų kortelėje. 

— Ber tas baisus drebėjimas. 

— Atraitokit rankovę. Paimsiu kraujo. 


— Jei tai būtų žemės drebėjimas, tikriausiai viršytų penkis balus. 

— Leiskite, išmatuosiu ridikėlių daigų ilgį. Prašau man acleisti. 

Nuklojo frotinę antklodę. Jos pirštai, kurie atrodė be są- 
narių, ėmė raustis po suvešėjusius ridikėlių daigus. 

— Kutena! 

— Tikras atžalynas. Jie tikriausiai labai maistingi. 

Regis, pajutau erekciją. Tik to betrūko! Erekcija, kai esu to- 
kios būsenos! To išties per daug! Pirmučiausia, tai trikdo, be 
to, dar zondas, tai gali smarkiai paveikti šlapimtakį ir inks- 
tus. Stenkis išsiblaškyti galvodamas apie ką kita. 

Taisyklingas bėgių sandūrų ritmas. 

+, Hanakonda aragonda anagenda 
Ištrink raudonų pipirų aliejumi 


Įvyniok į bananų žievę. 


It koks refrenas šios eilės savaime atėjo į galvą. Buvo beprasmės, 


bet tiksliai atliepė bėgių ritmą. Slaugė padrąsinančiai šypsojosi. 


Anabenda anagonda anagenda 
Ištrink raudonų pipirų aliejumi 


Įvyniok į bananų žievę. 


Pamažu dainavau vis garsiau, galiausiai melodija įgavo skai- 
čiuoklės intonaciją. Nepaisant joje skambėjusios autoironijos, 
dainelė gaivino, vis labiau uždegė. Gal dėl karščio? Slaugės šyp- 
sena pamažu užgeso. Iš lėro blėso didelių apvalių akinių kon- 
tūrai, galiausiai susiliedami su purkštuvu žmogaus veidu ant 
lubų, o susilieję virto juodais senamadiškais akiniais iš ebo- 


nito. Paskui šis veidas pasidarė labai panašus į mano tėvo 


veidą. Puikiai žinojau, jog tai paprasčiausias purkštuvas, bet 
negalėjau nieko padaryti — tuo pat metu tai buvo mano tė- 
vas. Žemas vyriškis didele galva, šokčiojančia eisena. Neži- 
nau kodėl, bet jiedu su motina ilgus metus gyveno atskirai. 
Todėl nieko daugiau apie jį neprisimenu, išskyrus neprie- 
kaištingai išblizgintus minkštos odos batus aukštomis kul- 
nimis ir akinius juodais rėmeliais, kurie, kaip jis sakė, buvo 
iš vėžlio kiaukuto. 

Per visą laiką lova be atvangos riedėjo. Vis tas pats ūžesys, tas 
pats vėjo švilpimas ir negana to - ta pati vibracija. Nekilo jokios 
abejonės, kad man nežinant, kažkas pakeitė seną lašelinės mai- 
šelį nauju. Kas tikra, o kas sapnas? Kad atsikratyčiau parazituš- 
kos iliuzijos, įrempiau visas jėgas, pramerkiau vokus. Aštrus elek- 
tros iškrovos skausmas. Purkštuvas žmogaus veidu iškart dingo. 

Po dešimties sekundžių į mane žvelgė jau ne purkštuvas, 
o paprasčiausia lempa. Oranžinė natrio garų lempa, kokias 
dažnai matai tuneliuose. Maždaug kas dešimt sekundžių šios 
lempos mane nutvieksdavo ir vėl dingdavo. Monotoniška ke- 


lionė, kuri niekada nesibaigs. 
Arabenda banagonda anagenda. .. 


Bėgių daina darėsi vis graudesnė, kol pagaliau liūdnai užgeso. 

Prasiblaškymui išroviau kelis ridikėlius ir ėmiau krimsti. Koks 
subtilus ridikėlių kartumas, koks gaivus žalumynų kvapas, koks 
pažįstamas skonis! Trūko tik vieno: druskos. Lyžtelėjau nuo 
prakaito sudrėkusią ranką. Kiek per sūru, bet padeda nuryti. 
Savo paties prakaitas nežadina šleikštulio. 

O kodėl nepažaidus, kad išblaškytumei nuobodulį? In- 
telektinis darbas padeda užpildyti lėtai slenkanųį laiką. 


B 

Uždavinys: apskaičiuok lovos km/h greitį pagal šviesų intervalą. 

Pernelyg lengva? Tarkime, kad nuotolis tarp šviesų 25 met- 
rai. Šis atstumas nuvažiuojamas maždaug per 13 sekundžių. 
Taigi greitis... Iš pradžių 25 dalijame iš 13, tada per sekun- 
dę ... 25 : 13 =... Gal juokauji? Kaip apskaičiuosi be popie- 
riaus ir pieštuko? Galvą persmelkė skalpelis, aštrus it ultra- 
garsis švilpesys. Gal sergant ridikėlių liga, nerekomenduoja- 
ma spręsti aritmetikos uždavinių? 

Kelis kartus giliai įkvėpiau, susitelkiau ir ėmiau skaičiuoti 
bėgių sandūras. 

„.. Trys tūkstančiai šeši šimtai šeši... trys tūkstančiai šeši 
šimtai septyni... kažkoks virpesys, lydimas požeminio dunde- 
sio... trys tūkstančiai šeši šimtai aštuoni... gal priešinga kryp- 
timi važiuoja vagonas? Nepanašu, tačiau tai būtų ne itin malo- 
nu. Pasikėliau atsirėmęs alkūnėmis, nepatogia poza ištiesiau kak- 
lą, prisimerkiau. Šviesų eilė rodė, jog artėjam prie posūkio. 
Regimumas buvo labai blogas, tačiau vis dėlto sužinojau kažką 
rimtesnio. Tai vienintelis kelias! Susidūrimas neišvengiamas! 

Dundesys vis artėjo, netrukus užpildė visą tunelį, tarsi jis 
būtų užkimštas. Garsas lyg važiuotų penkios dešimties tonų 
platformos. Gal tai ištisa sieros rūdos pilnų vagonečių grandi- 
nė? Pakaktų mažiausio smūgio ir viskas subyrės į šipulius. Lau- 
kiau blogiausio, sukaupęs visas jėgas, nusišlapinau, kaire ranka 
sugriebiau lašelinės vamzdį. 

Vienas po kito pasigirdo šaižūs švilpuko garsai. Žibintai švel- 
niai skynė kelią šviesai. 

Tai daktaro užrašų knygelė! Koks įžūlumas! Nuo šiol į ją 
daugiau nieko neberašys. Nenoriu tokios pabaigos. Bent jau 


būtų užrašęs terminio sieros šaltinio pavadinimą. 


Smarkiai supa. Laukiau smūgio, bet jo išvengėme. Lai- 
mei, užrašų knygelėje buvo dar kažkas užrašyta. Pravažiavo- 
me iešmą, mane nustūmė į šalutinį kelią. Buvau permirkęs 
prakaitu. Nieko tokio, prakaitu suvilgysiu ridikėlius. 

Pro pat lovą, sukeldamas dulkių debesį, prašvilpė penkių 
vagonų traukinukas, aš keliskart nusičiaudėjau. Tačiau prie- 
šingai mano įsivaizdavimams, pravažiavo ne vagonetės, 0 mi- 
niatiūrinis traukinukas, visas išdekoruotas kaip atrakcionuose. 
Ypač rėkiančiomis spalvomis ryškėjo piešiniai aplink langus. 
Turėjo būt nuspalvinti liuminescenciniais ar Aluorescenciniais 
dažais: nepaisant stipraus natrio lempų filtro, vaizdas rėžė akį. 

Ir dar muzika! Skambėjo kaip cirko trimitas ar kokia varjetė 
dainelė, o gal tai tik vėjas... 

Šiaip ar taip, tai buvo itin keistas traukinys. Pramogų par- 
kuose traukinukai dažniausiai valdomi distanciniais pultais, tad 
nieko nuostabaus, jei juose nėra nei konduktorių, nei mašinis- 
tų. Ir nieko ypatingo, jei nedarbo valandomis juose nėra kelei- 
vių. Tačiau jei ten tik vienas keleivis, tuomet jau darosi pa- 
slaptinga ir net neramu. Pro antro vagono nuo galo langą 
mergaitė mojo ranka. Mane suintrigavo jos mostai. Buvo ko- 
kių šešerių septynerių, daugiausia dešimties metų. Ar ji tik- 
tai žaidė, ar beviltiškai stengėsi kažką pasakyti? Tos pailgos, 
nepaprastai nuožulnios akys... Vienas skruostas prispaustas 
prie stiklo, akys plačiai išplėstos. Juokiasi ar yra apimta siau- 
bo? Vis dar nepajėgiu į tai atsakyti. 

Po lova lengvai džergžtelėjo ratukai. Iš lėto grįžome į pa- 
grindinį kelią. Tikriausiai kol kas nenusimato jokio traukinio 
priešinga kryptimi, tad nėra ko skubėti. Tačiau kurgi važiavo 


tas traukinys su mergaite? Paprastai traukinukai pramogų 

parkuose visąlaik važinėja ratu. Aišku, mano lova yra arba lini- 
jos gale, arba jos pradžioje. Ar traukinukas ketina čia grįžti? O 
gal esama kokio išsišakojimo, kurio nepastebėjau? Galimas 
daiktas, kad traukinukai publikai nusibodo, tad jo vietoje at- 
sirado tokia lova kaip mano, kuri važinėja ratu, teikdama nau- 
ją pramogą. Ypatingas eksponatas Sveikatos salone: pirmasis 
pasaulyje „ridikėlių“ ligonis. Užuot papuolęs į terminius sie- 
ros vandenis, būsiu tampomas iš vienos mugės į kitą, kol ga- 
liausiai mano kūnas virs sklypu, kuriame auginami ridikėliai... 

Galimas ir optimistiškesnis požiūris. Kaip malonu įsivaiz- 
duoti, kad tas traukinukas specialiai skirtas terminių vande- 
nų visiškai išgydytiems ligoniams. Gal ši mergytė nuožul- 
niomis akimis, kuri ką tik mojavo ranka prie lango, grįžta 
namo po terminio gydymo nuo blauzdas apnikusių ridikė- 
lių. Juk ji labai miela ir tokia kerinti šypsena. Man reikėjo 
geriau įsižiūrėti į jos lūpas. 

Kurį laiką monotonišku ritmu riedėjom toliau. 

Kad nestigtų vitaminų ir skaidulų, užkrimtau ridikėlių. Ro- 
viau juos atsargiai, kad neliktų plikos vietos, nes negražiai atro- 
dyrų, išsirinkdamas kuokštelius sulig nykščiu. Nubraukiau nuo 
šono prakaitą, lyžtelėjau pirštą, krimstelėjau lapų. Gomuriui 
būtų malonesni pagardinti sojos padažu, tačiau dabar ne metas 
būt išrankiam. Gumbus suvalgiau grynai iš pareigos. 

Kol atvyksime į terminių vandenų gydyklą, neturėjau ką 
veikti, tad užmerkiau akis. Užsnūdau, bet nežinau, ar ilgam, 
ar giliai. Trumpam pabudau, bet vėl tuojau pat užmigau. 

Po galais, aš alkanas! Gana daržovių! Noriu krakmolo ir 
proteinų. Noriu kiniškų raviolių arba sriubos su lakštiniais! 

Nežinau, kiek laiko miegojau. Nebeskyriau valandos nuo pa- 


ros. Priėjau liepto galą. Tokia prievarta pranoksta mano jėgas. 


Lova toliau riedėjo bėgiais, bet man pasirodė, kad sustiprėjo 
priešinis vėjas. Gal statesnis nuolydis, o gal pakito aplinkybės? 

Vėjas dvelkė keistu lipnumu. Ar tai siera? Ne, kažkas kita. 
Tas kvapas organiškesnis, primena prekybos centro požemį. 
Po darbo valandų, kai sumažėja kanalizacijos nuotėkis, komer- 
ciniuose kvartaluose oras tampa lipnus ir šitaip dvokia. Pagrin- 
dinis komponentas ne siera, o amoniakas. Sako, jog kartais net 
žiurkės jo negali pakelti ir svirduliuodamos išlenda į viršų. O 
ten, žinoma, jų jau laukia priklydusios katės. 

Staigus posūkis. Staigus sustojimas. 

Vandens pliuškenimas į kažkokią užtvanką. Užgniaužęs 
skausmą, pakėliau viršutinę kūno dalį, pasukau galvą į dešinę. 
Po dešiniuoju raktikauliu buvo įkištras lašelinės vamzdelis, tad 
negalėjau pasisukti į kairę. 

Tunelio galas. Kelią statmenai užtvėrė milžiniška arka virš 
požeminio kanalo. Galimas daiktas, kadaise ten buvo upė, ku- 
ria plaukiojo valtys, bet vystantys transporto priemonėms, bu- 
vo paversta lietaus ir kitokių nuotekų kanalu. 

Bėgiai baigėsi ties kažkuo, panašiu į prieplauką. Čia ma- 
no lova nežinia ko kantriai laukė. Tikriausiai mūsų atvyks 
koks nors keltas. Vanduo kanale buvo drumzlinas, juodas. 
Tačiau toks sustingęs, kad atspindėjo lubų šviesas. Siauras 
apžvalgos takelis su: metaliniais turėklais. Žalia telefono bū- 
delė skubiems atvejams. Mėlyna lentelė, ant kurios balto- 
mis raidėmis užrašytas kvartalo ar pastato viršuje pavadini- 
mas. Deja, neužteko šviesos, kad įskaityčiau aname krante 
esantį užrašą. Jei užgniaužčiau nosį ir kvėpuočiau pro bur- 
ną, galėčiau įsivaizduoti, jog atsidūriau mieste ant vandens. 

Kažkoks daiktas, panašus į paršiuką, išterliotas derva, plau- 


kė pasroviui iš dešinės į kairę. Gal tai išpampusi kengūra? 

Nuvilnijo bangelės, pasirodė nežinia kokio žinduolio griau- 
čiai, kyšojo tiktai kaukolė. Tačiau žandikauliai visai nepana- 
šūs į žmogaus. O jei tai ne žmogus, nėra reikalo pranešti 
valdžios atstovams. 

Bangos vis siaurėjo. Ar atplaukia laivas? Tyliai girgžda irklai, 
vanduo plaka valties šonus. Kaip šie garsai primena Pink Floydų 
„Sorrow“ preliudiją! Šį gabalą po konflikto grupėje 1987 me- 
tais parašė Rogeris Watersas ir atliko jį su kitais muzikantais. 


Seniai buvau Waterso švariai nuskustu arklišku veidu gerbėjas, 


"bet į šią pjesę žvelgiau kiek prietaringai. Tačiau preliudija dar 


dvelkia ankstesniais laikais, neblogai skamba. Kada nors, jei bus 
lemta grįžti namo, norėčiau vėl išklausyti visą gabalą. 

Ties įėjimu į tunelį staiga pasirodė iš upės žemupio at- 
plaukiantis nedidelis žvejybinis laivas. Paskuigalyje tabalavo 
irklas, bet irkluotojo nesimatė. Nieko nuostabaus, jei laive 
įrengti automatiniai sraigtai, bet tokia sudėtinga irklų siste- 
ma būtų pernelyg sudėtinga. Kam reikalingas toksai atsar- 
gumas? Vienintelė priežastis, kokią pajėgiau įsivaizduoti — 
tai nenoras, kad sraigtai keltų triukšmą. O gal tai šnipinėji- 
mo laivas, kuris turi specialią užduotį? 

Laivas iš lėto pasuko į prieplaukos galą ir ėmė švartuotis. 
Jo priekis buvo plokščias, maždaug tokio pat aukščio kaip 
prieplauka. Ant denio gulėjo bėgiai, tokio pat pločio kaip 
mano lova. Daugiausia kokių trijų metrų ilgio. Atrodo, at- 
plaukė paimti manęs. 

Ar šis laivas perkėlė ir mano sutiktą traukinuką, kuriuo važiavo 
mergaitė nuožulniomis akimis? Sraigtai sugriebė prieplaukos kraš- 
tą. Lova atsargiai pajudėjo į priekį. Kai tik lova buvo pakrauta, 
iškart įsijungė mechanizmas, laivas atsistūmė nuo prieplaukos, 


pakilo gramzdos linija. Ji buvo aukščiau nei maniau, tad bangos 


kaskart užliedavo denį. Sulenkiau kelius, stipriai susupau kojas 
frotine antklode. Būtų išties siaubinga, jei ridikėlius — mano ne- 
įkainojamą maistą — apnuodytų nešvarus kanalo vanduo. Laivas 
apsisuko ir nuplaukė pasroviui. Iš esmės, irklas atliko vairo funk- 
ciją, tad dabar ramiai plūduriavo vandenyje. 

Laivas kokių aštuonių metrų. Nors burių nebuvo, tiek pir- 
magalyje, tiek ir paskuigalyje kilo aukšti stiebai. Tarp jų iš- 
tiestos virvės, susipynusios su elektros laidais. Atrodo, tai 
buvęs žvejybos laivas, paverstas keltu. Viduryje anga su sto- 
gu, jos viduje kopėčios į triumą. Stengdamasis kuo mažiau 
įtempti pilvo raumenis, kad apsaugočiau pūslę, šūktelėjau: 

— Ar yra kas nors? 

Regis, skliautas virš galvos stiprino aidą. Mano balsas pa- 
sklido bereikšmiais garsais, atsimušdamas nuo vienos sienos 
į kitą, virto aidu, kuriam pavydėtų net Tibeto trimitas. 

Laivas plaukė toliau, tyliai girgždėjo irklas paskuigalyje. 
Karts nuo karto pasitaikydavo pontonai arba akmeniniai laip- 
tai su turėklais, tačiau laivas prie jų nepriartėdavo, tarsi jaus- 
damas jiems priešiškumą. 

Perskaičiau vieną afišą, nes ji buvo apšviesta, aiškiai matė- 


si raidės: 


KAVINĖ 


TREČIOJI DIENA 


Mano atmintyje kažkas sukirbėjo. 

„Tada jis mėgavosi šokolado desertu antrame Zrečiosios 
dienos aukšte 

Taip, tai buvo pirmoji siaubo romano eilutė. Šis kūrinys man 


paliko neišdildomą įspūdį. Vadinosi Atentatas Daikokuje. 


Tai viena trijų knygų, kurias prieš ketverius metus atsiuntė 
man kaip vienintelį tėvo palikimą. Kitos dvi buvo farmacinių 
eksperimentų vadovėliai — viena apie organines, kita apie neor- 
ganines medžiagas. Tai specialistams skirti veikalai, kuriais ga- 
lėtų susidomėti nebent žmogus, ketinantis ką nors nunuodyti. 
Tuomet turėjau daug laisvo laiko, tad Atentarg Daikokuje 
perskaičiau net tris kartus. 

Savo velioniui tėvui nesijaučiau nieko skolingas. Tėvai buvo 
seniai išsiskyrę, motina mirė prieš penkerius metus. Nežinau, 
kas, kokiu tikslu atsiuntė man šį turtą. Bet palikimas yra paliki- 
mas. Negalėjau čia pat jo išmesti. Sklaidydamas romano pusla- 
pius, pastebėjau tėvo pastabas ir negalėjau nutraukti skaitymo. 

Knygos pradžia — tai gan kvailas nuotykių romanas. Bet pa- 
baigoje pateikiami autoriaus draugo komentarai, pavadinti Po- 
etas žalia kauke ir įrodantys autoriaus Higyo Kogyo nekaltu- 
mą. Tikriausiai mano tėvas buvo įsitikinęs, kad autorius ir jo 
draugas komentatorius yra tas pats asmuo (visiškai sutinku su 
jo nuomone). Ši knyga tėvui padarė tokį gilų įspūdį, jog jis net 
pabrauke kai kurias vietas. 

Autorius Higyo Kogyo labai smulkiai dėsto atentato susprog- 
dinant bombą planą. Tuo metu Daikoku buvo žvaigždė tarp 
didelių naujų parduotuvių, kėlusių grėsmę senoms mažoms krau- 
tuvėlėms, tad visai suprantama, jog patraukė biržos maklerių dė- 
mesį. Skandalingas romanas, kuriame minimos tikros pavardės, 
iškart tapo bestseleriu. Tačiau tai buvo tik romanas, nes bomba 
niekada nebuvo susprogdinta, atentatas neįvykdytas. Tik vienas 
pokštininkas įmetė į kanalą vandeniui nepralaidų uždelsto veiki- 
mo tejerverką. Tuo metu kanalas dar nebuvo užterštas srutomis ir 
Kibos kvartale vadinamas „Žemutine upe“. Taip netikėtai žmo- 


nių vaizduotėje romanas susipynė su tikrove. 


Laikraščiai ir radijas atvirai paskelbė autorių nusikaltėliu, 
pasklido gandas, kad policija pradėjo slaptą tyrimą prieš Hi- 
gyo Kogyo. Viena priežasčių, kodėl autorius sukėlė įtarimą, 
buvo ta, kad tuo metu jis dažnai lankydavosi šalimais buvu- 
sioje kavinėje „Trečioji diena“. Tačiau Poeto žalia kauke au- 
torius pateikė mažai įtikinamą argumentą, kad autorius el- 
gėsi kaip jo personažas tik norėdamas įgyti tikroviškos patir- 
ties ir su nusikaltimu nieko bendra neturi. 

Ties šia vieta mano tėvas raudonu markeriu išraitė klaustu- 
ką, o pieštuku mažomis raidėmis parašė: 

„Nusikaltėlį visada traukia nusikaltimo vieta.“ 

Poeto žalia kauke draugas, suprantama, nepaliko gyny- 
bos pozicijų pirminėje stadijoje. Jis tvirtino, jog kiekvie- 
nas, bent kartą matęs Poeto žalia kauke ilgesingą šypseną, 
negali netikėti jo giliu gerumu. „Jo žvilgsnį persunkia ne- 
kaltumo šviesa, spinduliuojanti iš tyros sielos, balsas lie- 
jasi it balzamas ant šiurkščios tikrovės spyglių...“ Jis pa- 
kerėjo vyrus ir moteris, regis, visą pasaulį. Kai kas jam 
prikaišiojo silpnybę moterims, tačiau ar gali atsispirti nuo- 
lat arakuojančioms merginoms? 

Pavydas, kerštas, apmaudas... Tačiau mūsų Poetas žalia 
kauke turėjo kitų problemų. Pirma, jis kentė chronišką cho- 
lecistitą. Visas moteris pakerėjęs žaliasis veidas nebuvo die- 
viškos palaimos ženklas, o tik tulžies išsiliejimo simptomas. 

Tai tik dar didino nesusipratimą. Chronišku cholecistitu ser- 
gančių ligonių kraujo apytaka vidiniuose organuose yra sulėtė- 
jusi, todel po valgio jie privalo palikti visus reikalus ir mažiau- 
siai pusę valandos, o po riebaus maisto visą valandą gulėti. Krau- 


jo pritekėjimas į kepenis ir jo nutekėjimas turi vykti tame 

pačiame lygyje, antraip ligonio oda bus ne žalia, o pilka, 
vėliau violetinė, gali net kilti mirties grėsmė. 

Taigi kartą pavalgęs lakštinių sriubos, Higyo Kogyo užlipo į 
antrą aukštą ir atsigulė. Su juo buvusi moteriškė pagalvojo, kad 
šitaip jis demonstruoja geismą, apsinuogino žemiau liemens ir 
apsižergė jį. Kitą kartą, vos išėjęs iš prabangaus restorano, jis 
staiga riktelėjo: „Tik pusvalandį!“ ir griuvo ant žemės. Jo ele- 
gantiška gražuolė draugė pasijuto tokia pažeminta, jog nulėkė į 
policijos nuovadą. „Kai gerai pagalvoji, baigia autorius, matai, 
jog pagrindinė šių visų nesusipratimų priežastis yra tragizmu 
pažymėta Higyo Kogyo žalia kaukė. Tad tegu damos būna bud- 
rios ir mokosi mylėti nereikalaudamos atsako.“ 

O čia mano tėvas parašė: 

„Netiesa, netiesa, visiškai nesuprantu, apie ką jis kalba.“ 

Tikriausiai mano tėvą daugiau domino ne Higyo Kogyo nuo- 
tykiai su moterimis, o garsioji „sepijos bomba“. 

Atentatas Daikokuje pasirodė trečiojo dešimtmečio pradžio- 
je, gerokai prieš mano gimimą. Bet jau ėmė įsigalėti griežta 
cenzūra. Būtent vietą, kurioje aprašoma sepijos bomba, ma- 
no tėvas pabrauke raudonu markeriu. Pasak Kogyo tyrinėji- 
mų, saulėje išdžiovintos vyriškos ir moteriškos sepijos geni- 
talijos, trinamos mažiausia šimto metrų per penkiolika se- 
kundžių greičiu ( tai vidutinis trečios klasės mokinių bėgimo 
greitis ), sukelia galingesnį sprogimą nei dinamitas. 

Priežasus, kodėl buvo pasirinkta Daikoku, ne visai aiški, bet 
tokios gyvūninės bombos išradimas ir panaudojimas sukėlė sen- 
saciją. Šen bei ten prasidėjo slapti bandymai, o sprendžiant iš 
pastabų raudonu rašalu, mano tėvas taip pat užsidegė tokių 
eksperimentų aistra. Tuo metu prievartos propaganda buvo lai- 


koma tokiu pat sunkiu nusikaltimu kaip ir jos panaudojimas. 


Pabaigos žodyje komentatorius retoriškai klausia:,„Kas iš 
tikrųjų privalo atsakyti? Ar Kogyo už „sepijos bombą“? Ar 
žalia kaukė už silpnybę moterims?“ 

Toks epilogas atrodė įtikinamas, deja, aš netikėjau nei vienu 
šio romano žodžiu. Tėvo palikime įžvelgiau jo nerimą ir tai 
man suteikė šiokią tokią pramogą. 

Praplaukus „Trečiosios dienos“ afišą, lašelinės maišelis meta- 
linio stovo viršuje emė kas dvi tris sekundes blykčioti blyškia 
šviesa tarsi jonvabalis. Pasak Artentato Daikokuje, toksai blykčio- 
jimas yra pagrindinė sąlyga, kad sprogtų sepijos bomba. Žino- 
ma, romane kalbama apie sepiją, o ne apie lašelinės maišelį. 
Svarbu, kokie vyriškos ir moreriškos lyties atstovai susieina, nes 
ne visi vieni kitiems tinka. Pagrindinis dalykas, kad jiems susi- 
einant blykčiojimas sustiprėtų. Priežastis, dėl kurios Atentatas 
Daikokuje ir jo įkvėpti bandymai bei tyrinėjimai nepavyko, — 
šio lyčių susiėjimo faktoriaus nepakankamas įvertinimas. 

Savaime suprantama, aš visu tuo netikėjau. Ir kaip galėjau 
tikėti? Be to, juk tai lašelinės maišelis, ne sepija. Vis dėlto, 
negalėjau likti visai abejingas. Šiaip ar taip kažkas siunčia sig- 
nalus. Pasukinėjęs stovą į dešinę ir į kairę, atplėšiau jį nuo 
lovos atramos. Pasistačiau tarp kelių ir ėmiau stebeti lašelinės 
maišelį, kuris ir toliau blykčiojo maždaug kvėpavimo ritmu. 

Betgi negali būu! Tai pats blogiausias atvejis! Man to ne- 
žinant, plastikinį maišelį pakeitė aiškiai organine medžiaga. 
Sepija! Kurią galima valgyti žalią su visais viduriais. Kada ji 
atsirado? Nemoku skirti patino nuo patelės, bet sprendžiant 
iš akivaizdaus geidulingo bangavimo, manasis buvo patinas. 
Atrodo, artėjo patelė, mano sepija ėmė vis stipriau spurdėti. 


Ar po ištisų dešimtmečių galiausiai susidarė sąlygos, kad įvyk- 

tų romano atomazga? Tai būtų pernelyg neteisinga. Aš juk 
tik paprastas skaitytojas. 

Tuoj už „Trečiosios dienos“ afišos matėsi U pavidalo tera- 
sa, regis, kažkada buvusi prieplauka. Staiga man šovė į galvą 
idėja. Privalau bet kokia kaina išlipti į krantą, kol nepasivijo 
patelė. Kai būsiu krante, pasieksiu pergalę. Kaip patelės or- 
ganai susiliečia su patino organais? Deja, Atentatas Daikoku- 
Je šias detales praleidžia. Kad ir galėdamos skristi, iššokusios 
iš vandens sepijos vis tiek nesugebėtų tiksliai susijungti ge- 
nitalijomis. Beje, autorius ar romano personažas planavo su- 
sprogdinti Daikoku, sepijos tokių troškimų negali turėti. 

Kad pajėgčiau priešintis bet kokiam priešui, privalau nu- 
simesti svorį. Lašelinės stovą jau nuplėšiau nuo lovos, išlais- 
vinau viršutinę liemens dalį. Dabar turiu atsikratyti maiše- 
lio su šlapimu. Kadangi nedrįsau ištraukti zondo iš šlapim- 
takio, nusprendžiau išmesti tik maišelį, tad nuplėšiau jį nuo 
lovos kampo. Koks svoris! Sveria beveik kaip penki enciklo- 
pedijos tomai. Ar tai sūrus kanalo vanduo, ar išsipylė šlapi- 
mas? Apačioje viskas šlapia, šlykštu. 

Dėl aido nesuvokiau nuotolio, bet išgirdau iš kažkur sklin- 
danų irklo girgždėjimą,vandens teškenimą į kito laivo kraš- 
tus. Tikriausiai dėl to, kad visa gaubė rūkas, matomumas 
buvo ne toks, kokio tikėjausi. Žvalgiausi į šalis virš vandens. 
Palyginti nesunkiai užčiuopiau žvilgsniu šviesos atšvaitą ant 
bangų. Kiek aukščiau, it ištirpus: medūza, prieš srovę šliau- 
žė šviesa. Ar tai tikrai ji? Primerkęs akis, galėjau įžvelgti išties 
kažką panašaus į žvejybinio laivo kontūrus. Jis buvo arčiau nei 
vaizdavausi. Daugiausia už kokių trijų šimtų metrų. Penkios 


šešios minutės kelio. Nebuvo kada gaišu. 


Kad galėčiau nuplėšti maišelį nuo zondo, apgraibomis ap- 
čiuopiau sandūrą ir iš visų jėgų trūktelėjau, bet ji nepasida- 
vė. Nebuvo nei prisukta, nei įkišta, o regis, priklijuota. Ko- 
kia nesąmonė! Laikydamas kairėje rankoje sunkų šlapimo mai- 
šelį, o dešinėje — nerūdijančio plieno strypą, ant kurio karojo 
sepija, pirmąkart po ilgo laiko pakėliau užpakalį. Raumenys 
buvo visiškai laisvi, tačiau trukdė diržas ant šlaunų. Norėjau 
atsegti sagtį, tad paleidau strypą. Aštrus skausmas. Sustau- 
giau. Buvau visai pamiršęs vamzdelį po raktikauliu. Ar jis 
dar reikalingas? Šlapimo maišelis jau ne taip svarbus, bet 
būtinai reikia atsikratyti lašelinės, nes juk tai tik sepijos or- 
ganai. Vis dėlto neįmanomas dalykas, kad iki šiol buvau mai- 
tinamas sepijos organais. Tačiau šio žingsnio nesiryžau ženg- 
ti. Pažeisdamas tarp manęs ir sepijos egzistavusią pusiausvy- 
rą, galiu sukelti netikėtą katastrofą. Nes šiuo metu vyksta 
vieni netikėtumai. 

Su strypu dešinėje rankoje ir šlapimo maišeliu kairėje išli- 
pau iš lovos. Vaikščiojau praėjus tokiam ilgam laiko tarpui. 
Tam skirtas žmogus, tariau sau. Deja, denis buvo apsemtas pur- 
vino vandens. Ridikėlių ūgliai ant blauzdų trynėsi vieni į kitus, 
jaučiausi tarsi avėčiau kailinius batus su aulais. Buvo šlapi ir 
nemalonūs. Nerimavau dėl mane persekiojančio žvejybos lai- 
vo su sepijos patele, pasukau į paskuigalį. Neturėjau su kuo 
palyginti, tad negalėjau tiksliai pasakyti, tačiau laivo kontūrai 
tapo labai aiškūs, mus skiriantis nuotolis perpus sumažėjo. Ir 
čia veikė automatinis nuotolinis valdymas. Tas daiktas ant prie- 
kinio stiebo tikriausiai sepijos patelės lytiniai organai. Blykčio- 
ja Aluorescencinė švieselė. Jos ritmas tiksliai sutampa su mano 
sepijos ritmu. Puikus tarpusavio bendravimas. 


Poeto žalia kauke pranašystė neapgavo. 

Nuėmiau paskuigalio irklo įtaisą, kad galėčiau irkluoti ran- 
komis. Laimei, šiek tiek nusimaniau apie irklavimą. Laiky- 
damas šlapimo maišelį toliau nuo klubų, pasukau laivą į Dai- 
koku parduotuvės prieplauką ir ėmiau iš visų jėgų irkluoti. 
Ar dėl to, kad skatino irklavimo keliamas triukšmas, ar sepi- 
jų tarpusavio sutarimu, mane vijęsis laivas padidino greitį. 

Kai pakankamai priartės, atsistosiu ant denio krašto ir me- 
taliniu strypu persmeigsiu sepijos patelę. Bet neveikia švarta- 
vimosi mechanizmas. Su nešuliais rankose nuslydau į laivą 
nuo prieplaukos skiriantį tarpą. Šlapimtakį persmelkė dras- 
kantis skausmas. Laimei, dešinioji alkūnė, kuria laikiau pri- 
spaudęs strypą, užsikabino už prieplaukos krašto. Kęsdamas 
didžiausius skausmus, vargais negalais užsiropščiau. Skausmas 
penyje galiausiai apmalšo, bet užterštas vanduo nusiaubė ri- 
dikėlių ūglius. 

Prieš mane buvo apgriuvę betoniniai laiptai. Iš kanalo jų 
nesimatė, nes užstojo stulpas. Prastoje plastikinėje afišoje buvo 


nupiešta raudona strėlė ir parduotuvės pavadinimas: 


UNIVERSALINĖ PARDUOTUVĖ 


VISA, KO PAGEIDAUJATE 


Tai buvo populiari parduotuvė Daikoku pastato kampe. 
Ji leido katalogą, kurį buvau užsiprenumeravęs. Jis vadinosi 
„Visa, ko pageidaujate . Jei man kas pasakytų „visa“, iškart pa- 
galvočiau apie Daikoku, bet ne atvirkščiai. Ne, negalėjau ne- 
galvoti apie Higyo Kogyo knygą. Staiga užėjo noras užsukti į 
„Visa, ko pageidaujate“. Nepaisant visko, tai buvo normos vieš- 


patija. Vaikų karalystė, kurioje puikiai dera daiktai ir žmo- 


nės. Fetišizmo pasaulis, kuriame ištirpsta dvasią ir daiktus 
skirianti riba. Į jį nepajėgs įsibrauti net ir įkyrioji sepijos 
patelė. Kavinė „Trečioji diena“, kurioje Higyo Kogyo ar jo 
antrininkas kadaise mėgavosi šokolado desertu, jau seniai už- 
leido vietą specializuotai video žaidimų parduotuvei. 

Gal persimainė vėjas, nes padvelkė dar stipresne smarve. 

Mane persekiojęs laivas buvo tik už kokių penkių metrų. 
Jame nesimatė nė gyvos dvasios. Tad kokiu stebuklu ketina- 
ma sukelti sprogimą? Ne sekundės negaišdamas, priešininkas 
perėjo į puolimą. Sepijos patelės organai, iki šiol karoję ant 
stiebo it prekės pavyzdys žuvies parduotuvėje, pradėjo žyb- 
čioti kaip stroboskopas ir sėlinti it koks jaukas mano sepijos 
link. Gražus žaidimas. Aš ją perdėm nuvertinau. Dūriau į ją 
kabliu, kuris buvo ant strypo. Strypas įsmigo sukeldamas iš- 
tryškusio vandens garsą. Patelės organai pakilo į orą ir vėl nu- 
sileido kaip 70-j0 žaidime. Po to reakcija tapo dar nemalones- 
nė: mano sepijos lytiniai organai susiraitė, pašoko it apimti 
pykčio. Vamzdis įsitempė, pajutau aštrų skausmą, tarsi kas 
plėštų raktikaulį. Supratau: mano sepija nebūtinai yra mano 
sąjungininkė. Tarp sepijų esama geismo, o poetas žalia kaukė 
sumanė panaudoti jų aistros sprogstamą galią terorui. 

Pradėjau bijoti. 

Nėra ko dvejoti. Norejau iškart bėgti į Daikoku pastatą. Į 
judrų paprastų žmonių gyvenimą, nieko bendra neturintį 
nei su automatiškai judančia lova, nei su požeminiu kanalu, 
kurio nera žemėlapyje, nei su sepijų poravimusi. Ne, tai ne- 
įmanoma. Kaip gali to ukėtis žmogus, ant kurio blauzdų 
auga ridikėliai? O jei imčiau ir paprasčiausiai nuplėščiau se- 
pijos patino organus? lr išmesčiau juos į kanalą? Ne, tai perne- 


lyg rizikinga. Juk tai ne fejerverkas, kuris bijo drėgmės. Pir- 

miausia tai jūros gyvūnas, kuris sprogs vandeny lyg kokia 
torpeda. Tuomet man būtų galas. 

Ar daugiau kaip trisdešimt metų iki man gimstant poetas 
žalia kauke išpranašavo man lemų? Tačiau jis nieko nesakė 
apie ridikėlius ant mano blauzdų? Gal trečiojo dešimtmečio 
pradžioje šios daržovės dar nebuvo auginamos? 

Patelės organai perėjo į antrą puolimą. Naudojant šlapimo 
maišelį kaip skydą, šiaip taip pavyko sutrukdyti sepijų susiėji- 
mui. Iš suspausto maišelio šlapimas išsiliejo ant trumpikių, pa- 
likdamas koncentriškus ratus audinyje. Patino organai ant me- 
talinio strypo smaigalio ėmė cypti, seilėtis. Siaubinga. Gal jau 
laikas visa tai baigti? Iki „Viso, ko pageidaujate“, jei plačiai žings- 
niuosiu, liko maždaug penki žingsniai. Strypo kabliu nutrau- 
kiau nuo lovos frotinę antklodę. Antklodė ant strėnų, kairėje 
rankoje maišelis su šlapimu, dešinėje — metalinis strypas su ky- 
buriuojančiais sepijos organais, žinoma, ne pati tinkamiausia 
apranga didelės parduotuvės klientui. Maža kas, gali kilti 
skandalas. Vis dėlto, tai geriau nei sportiniai marškinėliai, 
šlapimu aplietos trumpikės ir basos kojos. Antklodė bent 
jau uždengia ridikėlių ūglius. 

Šiaip ar taip, neketinu slankioti po Chane! skyrių. Net- 
gi neisiu į maisto skyrių pasirinkti prekių pavyzdžių už 
dyką. Paprasčiausiai noriu užmesti akį į „Visa, ko pagei- 
daujate“. Ten lankosi individualistai, kuriems nerūpi ką 
sako kiti. Dėmesys savo aprangai, o ne žmonėms byloja 
apie atsiribojimą ir vienatvę. 

Kol dar neprasidėjo trečias puolimas, bėgu link laiptų. Ma- 
tyt, jais seniai nesinaudoja, nes buvo padengti gličiomis sama- 


nomis. Už manęs pasigirdo įtūžęs sepijos patelės riksmas, ly- 


giai toks kaip fazano patelės. Mano patiną ant strypo smai- 
galio suėmė konvulsijos. Sakytum, kuilys stengiasi užlipti 
ant drambles. Vis dėlto, pulsavimą lydėję blykčiojimai man 
buvo parankūs, nes lipau tamsiais laiptais, prispaudęs prie 
kelių šlapimo maišelį, prie kurio klijavosi pirštai. Pasiekęs 
laiptų aikštelę, pakeičiau ranką. Viršuje — metalinės durys, 
ant kurių kažkas baltais dažais užrašyta, tačiau beveik ne- 
įskaitoma. Sunkiai girgždėdamos durys pačios atsiveria. Man 
pasisekė. Ir vėl laiptai: sepija liovėsi blykčiojusi, bet samanos 
dabar sausos, tad lengviau lipti. Užrašas ant kitų metalinių 
durų įskaitomas, nes jį nušviečia nuoga lemputė: [B2] 

Tvieskia šviesos. Salė, kuri yra biuras, sandėlis ir tarnautojų 
drabužinė. Iš garsiakalbių tyliai sklinda nenusakomai nuostabi 
baroko muzika. Stipriai apsupu aplink strėnas blyškiai rožinę 
frotinę antklodę. Su kiekvienu mano žingsniu ant grindų ply- 
telių nukrinta lašas. 

Laimei, kol pasiekiau paskutinę aikštelę, nieko nesutikau. 
Dabar jau nėra metalinių durų, tik povo piešiniu išdekoruota 
plastiko širma, o iškart už jos — parduotuvės skyriai. Gal, 
kad buvo dar ankstyvas rytas, matėsi labai mažai pirkėjų. 
Pagavau kelių tarnautojų žvilgsnius. Vos mūsų akims susiti- 
kus, jie nusukdavo žvilgsnį. Tai rodė ne tiek mandagumą 
klientui, kiek nerimą. Vis dėlto, vienas jų tylomis reiškė bud- 
rumą,vogčiomis sekė kiekvieną mano judesį. Reta, gerai pri- 
žiūrima barzdelė, marškiniai šviesiai žaliais dryžiais, pasku- 
tinio mados šauksmo apykaklė, Ar: Deco kaklaraištis. 

Apsimečiau ramus, perėjau laikrodžių skyrių. Po to - įdo- 
mybių mugė: ateitį pranašaujantis kompiuteris... kiaulė-ba- 


rometras... loterijos bilietų aparatas... Naujojoje Gvinėjoje 

pagaminta penio makšus... 1907 metais sukonstruotas ra- 
dijo aparatas... 

Bet dabar man reikia tokių dalykų kaip batai, kelnės, švarūs 
marškiniai, rašymo priemonės, šveicariškas kišeninis peiliukas, 
kišeninė lemputė. Tačiau tuštybė prieš mano paties valią krei- 
pė mano žingsnius į portfelių skyrių. Paprastai pirkėjai eina į 
tokias parduotuves laikrodžių ir portfelių. 

Pakeliui perėjau sportinių prekių skyrių. Žvilgsnį patraukė 
bėgiko batai, prašmatnūs ir išvaizdūs, ryškiais oranžiniais raiš- 
teliais juodame ir pilkame fone. Paėmiau juos į rankas, norėjau 
pasižiūrėti į kainą ir užrašą ant kaučiukinio pado, kai išgirdau, 
kaip man kažkas sako: 

— Atleiskite, pone, bet bijau, jog būsite pamiršęs piniginę. 

Tai barzdočius, kurį anksčiau pastebėjau. 

— Piniginę? 

— Taip, savo piniginę. 

Na, žinoma, jei noriu ką nors nusipirkti, reikia pinigų. Arba 
kreditinės kortelės. Suglumintas savo lengvabūdiškumo, apsi- 
dairiau aplink. Daugelis stebėjusių sceną, staiga nusuko žvilgs- 
nius, tačiau kai kas ir toliau spoksojo į mane. 

— Tiesa, manau, palikau ją klinikoje, pintinėje su baltiniais.... 

— Prašyčiau su manimi į biurą. 

Paprastai tokiu atveju būtų mane sugriebęs už rankos. Bet tik- 
riausiai nedrįso prisiliesti prie mano šlapių, purvinų ir dvokiančių 
marškinių. Pakėlė koją, bandė mane paspirti. Argi dėl to, kad man 
ant blauzdų auga ridikėliai, turiu būti taip žeminamas? 

— Atleiskite. 

Įsikišo man nepažįstama jauna moteris. Buvo gan įdegusi, 


švelniu smakru. Kas ji tokia? Gal mano blauzdas ir dengia žel- 


menys, bet juk neturiu žalios kaukės ir nesu poetas. Jos stai- 
gi šypsena priminė kortas maišančio fokusininko gestą. Su- 
žadino miglotą prisiminimą. 

— Aš sumokėsiu, — pridūrė ji. — Atleiskite, kad sukėliau ne- 
patogumų. 

Barzdočius suglumo ir nusiminė, kad neteko grobio. 

Jauna moteris išsiėmė iš rankinės akinius ir užsidėjo. Dide- 
lius apvalius akinius baltais rėmeliais. Kokia staigmena! Tai slau- 
gė iš urologijos klinikos. Ir vėl ta pati staigi šypsena. Mano 
veide tikriausiai neliko įtampos, o tai galutinai įtikino barzdo- 
čių liautis mane persekiojus. 

— Ačiū, — padėkojau jai. — Bijojau paties blogiausio. Bet gal 
man paaiškintumėte... Kodėl? Kodėl atsidūriau tokioje būklėje?. .. 

— Jums reikia kelnių, ar ne? Ar žinote koks jūsų dydis? 

— Ačiū, tikrai neliksiu jums skolingas. 

— Nežadekite to, ko netesėsite. Jums skirta pagalba nevirši- 
ja dešimties tūkstančių jenų. Pažvelkite štai į šias saržos kel- 
nes: septyni tūkstančiai keturi šimtai jenų. Pigios, bet atrodo 
patvarios... 

— Atsiprašau... Ar tas šlapimo zondas dar reikalingas? 

— Na, tik pažiūrėkite!. .. O kas čia per daiktas karo nuo lašelinės? 

— Manau, tai sepijos lyties organai. 

— Tai neįmanoma. 

— Ir vamzdelis vis dar kyšo mano krūtinėje... 

— Na, ar negalite pars susitvarkyti su tokiais smulkiais rūpesčiais? 

Ir dar kartą staigiai nusišypsojo. Ar šitaip pūtė miglą į akis 
tarnautojui, slapta besiklausančiam prie kasos? Užmokėjusi, 
slaugė nusivedė mane į tualetą prie laiptų. 


— Bet tai moterų tualetas, — pasakiau jai. 

— Dabar ne laikas tokioms plonybėms. Kokia nesąmonė 
nerimauti dėl lyties. 

Palikusi praviras duris, ji nuplėšė frotinę antklodę. Pirmas į 
akis kritęs dalykas buvo kuokštais suvešėję ridikėlių ūgliai. 

— Ar negalima jų kiek apiplautu? — paklausiau. — Buvau 
įkritęs į kanalizacijos griovį. 

— Viskas gerai. Įsivaizduokite, kad tai trąšos. 

— Nejuokaukite. Man tai brangus maistas. Būtumėt bent 
bananą atnešusi. 

— Mėgstate bananus? 

— Labai juokinga. 

Ji buvo ne šiaip sau slaugė: didžiuliame krepšyje nešiojosi 
visą greitosios pagalbos vaistinėlę. Įgudusiu judesiu sugrie- 
busi mano penio galiuką, apvyniojo jį sterilia vata. Paskui 
greitai ištraukė zondą, išmetė į unitazą. Iš pilnutėlio maiše- 
lio purkšdamas ištryško šlapimas. 

— Jei liktų kaip buvę, gaučiau uremiją. 

— Bet jos negavote. 

— Iš kur sužinojote, kad čia ateisiu? 

Ant penio galiuko pakibo kraujo lašas. Slaugė nuspaudė jį 
sterilia vata. Prieš mano valią, įvyko staigi erekcija. 

— Kvailys! 

Slaugė smarkiai spragtelėjo šparago formos pirštu, nudie- 
gė veriantis skausmas. Skubiai sukišau kojas į ką tik nupirk- 
tas saržos kelnes, apsiaviau bėgimo bateliais. Kai kišau po 
pažastim sulankstytą frotinę antklodę, nusmuko kelnės. 

— Lašelinės man jau nebereikia. Jei nukirptumėt galus, 
galėčiau laikinai naudoti žarnelę vietoj diržo... 

— Keista, — atsakė slaugė, su abejonės išraiška veide ap- 


žiūrinėdama lašelinės žarnelę. — Betgi tai visai ne žarnelė, o, 


sakytumei, plastikinė virvelė. O gal tai nepaprastai tvirtas 
meškerės valas. Bet kokiu atveju, jokios rizikos, kad galite 
nukraujuoti. Gerai, nukirpsiu. 

— Kai pagalvoju, kad šitiek laiko galėjau ištverti... 

Apsiginklavusi žirklutėmis, slaugė nukirpo žarnelę, palikda- 
ma kokius penkis centimetrus prie raktikaulio. Įdėmiai apžiū- 
rėjo, apčiupinėjo odą toje vietoje, kur žarnelė buvo pritvirtinta. 

— Tikrai nesuprantu, - pasakė vis dar suglumusi slaugė. — 
Reiktų, kad jus vėliau apžiūrėtų specialistas. Kol kas nemanau, 
jog esama pavojaus, kad gali prasidėti kraujo užkrėtimas. 

— Bet man skauda. 

Nedvejodama nuplėšė sepijos organus, išmetė juos į unita- 
zą, nuleido vandenį. Įpykusi sepija ėmė spjaudytis ir pūstis, 
kad net užsikimšo unitazas, vanduo beveik liejosi per kraštus, 
kol galiausiai su ūžesiu nudardėjo į kloaką. 

— Paimkite, galėsite apsiginti, - pasakė man slaugė, išties- 
dama lašelinės strypą iš nerūdijančio plieno. 

Po to išskubėjo lauk iš tualeto. Norėjau sekti jai iš paskos, 
bet ji atsisukusi sušvokštė man į veidą: 

— Nesekite paskui mane! 

— Bet kurgi man eiti? 

— Neturite iš ko rinktis, grįžkite, — negailestingai paliepė 
ji, rodydama pirštu į apačią. — Neturite kur daugiau eiti... 
Tai puikiai žinote. 

— Žinau. Tik norėčiau paklausti vieno dalyko. Ar tikrai mo- 
terims patinka vyrai žaliomis kaukėmis? 

Atsakymo nebuvo. 

Grįžti buvo lengviau, nes lipau žemyn, beveik nieko ne- 


nešiau, turėjau laisvas rankas. Prie antrų metalinių durų nu- 


tilo elegantiška barokinė muzika, mane apsupo tamsa. Ties 
trečiomis durimis vėl ėmė persekioti kloakos dvokas. 
Vandens teškenimas į laivo šoną, sumišęs su atodūsiais. Pink 
Floyd paskutinio gabalo įžanga. Laivo su sepijos patelės orga- 
nais priekyje nebebuvo. Įsiropščiau į lovą, užmerkiau akis. 


Malonu, kai kūną liečia sausas saržos kelnių audinys. 


5 SKYRIUS 


IDDEGANTIS PRAGARO KRANTAS 


Dingo kanalo krantai, jų vietoj kilo uolos sienos, ant jų visur 
matėsi kalto pėdsakai. Vandens tėkmė buvo žymiai sraunesnė. 
Kanalas suko stačiu kampu. Prasiplėtė regos laukas. Siau- 
bingai dvokia. Tanino garais. Paburko nosies gleivinė. Paskui 
šviesa tiesiai į veidą. Priešais mane akinančiai žėrėjo krantas. 
Ar aš miręs? Ir po mirties patekau į Anapus? Mane už- 
tvindė liūdesys. Kol tryniau tarpuakį, lūpos ėmė tarti be- 
prasmės dainelės žodžius: 
Hanakonda aragonda anagenda 
Ištrink raudonų pipirų aliejumi 
Įvyniok į banano žievę. 
Tai dainos Naktis užeina tanino kelyje retrenas. „Tanino ke- 
lias“ tai kelias, kuriuo gabenama arbata, kertantis šilko kelią. 
Anabenda anagonda anagenda. 
Laivo paskuigalis šoktelėjo viršun. Priekis atsidūrė ties kas- 
kada. Tikriausiai haliucinacija. Kanalas atplukdė į upės žiotis, 
kurios yra jūros lygyje. Negali būti, kad vanduo leistųsi dar 


žemiau. Ar būsiu įkritęs į prarają? Ar tai pragaras? 

Uola užkliudė laivo dugną. Tikriau, dugnas užkliudė uolą. 

Aš nuskendau. 

Laivas subyrėjo, vanduo nunešė nuolaužas. Tik lova liko sto- 
vėti ant upės kranto. Saulė praskleidė debesų uždangą, kranti- 
nėje vingiavo plona raudona juosta. Ar tai paskutiniai saulėly- 
džio spinduliai? Ar jau aušta? Tikriausiai tas plaukiojimas ka- 
nalu sujaukė laiko nuovoką. 

Apsiniaukė. Žėrintis Anapus virto geltonu omletu. Nuvytu- 
sių lapų, morkų, moliūgų spalvos didelės ir mažos uolos... La- 
vos plokštuma, nuberta siera. Tai tikriausiai pragaro priei- 
gos. Prisiminiau terminės gydyklos suvenyrą: „Lavos saldai- 
niai“. Jų išvaizda labai primena pemzos akmenis, iškart su- 
trupa patekę tarp liežuvio ir gomurio. 

Krantu lyg verpetas praūžė sieros vandeniliu dvelkiantis vėjas. 

Gal tai Trijų Brastų upė?! 

Lig šiol gulėjau kniūpsčias, įsirėmiau keliais ir pakėliau viršu- 
tinę liemens dalį. Dėl ridikėlių ūglių negalėjau laisvai judėti. Pa- 
siraitojau kelnes, atsisėdau sukryžiavęs kojas. Ridikėlių ūgliai lyg 
fokusininko skepetaitės kyšojo pro tarpą tarp klešnių ir batų. 

Mano regos laukas pakilo keturiasdešimt centimetrų. Da- 
bar, kai galėjau aprėpti žvilgsniu didesnį plotą, nusiaubtas kraš- 
tovaizdis atrodė dar baisiau. Jei tikrai esu miręs, tuomet gyve- 
nimą ir mirtį skirianti riba yra neįsivaizduojama. 

— ...Padariau pačią banaliausią išvadą, - pasakė man gydytojas, 
— kad esant tokios būklės kaip jūsų, vienintelis išsigelbėjimas - tai 
terminis gydymas. Jums reikėtų sieros šaltinio. Ir kuo stipresnio. 


— Kaip pragare... 


" Japoniškasis Acherono atitikmuo. 


— Taip, kaip pragare... Aišku, kad jus be jokių problemų 
priimtų kokia nors gydykla ... Jūsų kojos nepadarys gero 
įspūdžio kitiems besigydantiems... 

Gydytojas paskubomis užpildė bagažo etiketę, pritvirtino prie 
lovos kojos. Paskui iš visų jėgų stumtelėjo lovą iš operacinės. 

— Nieko pikta jums nelinkiu, - pridūrė jis. — Bet netrukus 
išauš diena, tad maldauju, saugokitės automobilių. 

Lova iš lėto pajudėjo. Man atrodė, kad tai vyko mano valia, 
bet tuo pat metu tai nieko bendra su mano valia neturėjo. 

Ar tai mano kelionės tikslas? Adresas, nurodytas ant sušla- 
pusios etiketės, kurio dabar neįmanoma įskaityti? 

Aiškiai mačiau upės dugną. Ne tik ties brastomis, bet ir pro 
raibuliuojančias vilneles vanduo atrodė skaidrus lyg krištolas. 
Pernelyg tyras, neužterštas pramoninių atliekų nuotekų. Argi 
sierai būdingas šitoks apvalantis poveikis? Vanduo toksai tyras, 
jog, rodos, užmestum meškerę ir bemat užkibtų upėtakis. Ta- 
čiau iš tikrųjų tik vikšrai gali išgyventi sieros šaltinyje. 

Nusiaviau, įmerkiau į vandenį pirštų galiukus. Apie 40 laips- 
nių. Ideali temperatūra maudytis atvirame lauke. 

Po to įmerkiau kojas iki kulkšnių, paturškiau vandenyje. Pur- 
vas iš tarpupirščių nusiplovė, to pakako, kad pajusčiau tarsi 
būtų švarus visas kūnas. Tikriausiai tai apvalantis sieros povei- 
kis. Pakėlęs kelnių klešnes dar aukščiau, įmerkiau kojas iki pu- 
sės blauzdų. Gal šitaip nuplausiu kanalo vandeny suterštus ri- 
dikėlius, juos dezinfekuosiu ir galėsiu vėl valgyti? Buvau toks 
išbadėjęs, kad net smilksėjo skrandyje. 

Išroviau vieną ridikėlį. Atrodo švarus. Baltas, šviežias ir ne- 
suteptas. Du koto lapai tamsiai žali ir vešlūs. Netgi šaknis gra- 
žiai išsišakojusi, nė pėdsako, kad būtų nusilpusi. Būtų netei- 


singa manyt, kad sieros šaltinis naikina parazitus. Pagaliau 

atokvėpis! Nėra ko panikuoti... Didelė klaida tikėtis, kad 
terminio gydymo poveikis iškart pasireikš kaip kokio toksi- 
nio preparato. 

Sutraiškiau tarp pirštų, pauosčiau. Ridikėlių augalinis kva- 
pas jungėsi su kietai virto kiaušinio trynio kvapu, tačiau aiškiai 
skyrėsi nuo metano ar atliekų aitraus dvoko. 

Vis dėlto neturėjau tiek drąsos, kad iškart pulčiau valgyti. 
Nei plika akimi, nei iš kvapo bakterijų neatpažinsi. Tam reikia 
mikroskopo ar bent elementariausių bakteriologijos žinių. Jei 
kreipčiausi į dispanserį, turėčiau laukti bent trejetą dienų. Net 
ir tuo atveju, jei bus nustatyta, kad bakterijų nėra, sieros toksiš- 
kumas liks problematiškas. Palauk! Ar sieros vandenilis nėra 
silpnas šarmas? Lyžtelėliau ridikėlį liežuvio galiuku. Sūrus. Aiš- 
ku, tai druska. Sakoma, jog sūriame vandeny išsilaiko mari- 
nuotos daržovės. Tad gal nėra ko baimintis. Be to, dauguma 
atvėjų, terminių šaltinių vandenį galima gerti, žinoma, jei ne- 
padauginsi. 

Bet būk atsargus! Tai viena iš akimirkų, kai turi būti kan- 
trus. Maudysiuos visą dieną, o po to apžiūrėsiu, ar ridikėliai 
pasikeitė. Ir tik po to galėsiu juos valgyti. Jau ne toks aš alka- 
nas, kad rizikuočiau gyvybe. 

Man toptelėjo dar baisesnė mintis. Tarkim, kad po dviejų 
trijų dienų pasireikš gydymo poveikis. Ir ridikėliai iškart nu- 
byrės, lyg kandžių suėsto kailio šeriai... Tačiau tai būtų tik 
paviršutinis išgijimas, nes porose liktų kirmėlių lervos... 

Nedrįsau toliau rutulioti vaizduotės. Aišku, tai bus pasislėpę 
parazitai. Bet jau geriau augalai negu kirminai. Atrodo kaip 
vermišeliai, tai gal juos galima valgyti? Bet ridikėliais esu ne- 
kartą prikimšęs skrandį. Kol man nerūpi, ką pasakys žmonės, 


galiu mėgautis labai patogiu vitaminų šaltiniu. Žinoma, reiktų 


pasitarti su specialistu, kad sužinočiau, ar mano balansas yra 
teigiamas, ar neigiamas. Tačiau bet kokiu atveju, negali būti 
visiškai neigiamas. Ridikėliai siurbia iš mano blauzdų van- 
denį ir limfinį skysų ir fotosintezės būdu gamina angliavan- 
denius. Aš juos valgau ir paverčiu energija. Jei šios energijos 
pakanka, sukuriama savotiška ekosistema. Gerai pagalvojus, 
visa žemė yra ekosistema. Pakanka tik suvokti, jog aš pavir- 
tau miniatiūrinė žeme, ir nebėra dėl ko pulti į nevilųį. 

Tačiau jei ridikėliai užkariaus vis daugiau teritorijos, pakils 
aukščiau kelių ir pasieks viršutinę kūno dalį, tuomet kokia nau- 
da iš tokios ekosistemos? Kai būsiu visas padengtas žaluma, liks 
vienintelė išeitis - užsiverbuoti į mugės pabaisas. Bet net ir tokiu 
atvėju, turėčiau maža vilties, nes pragare pabaisos ne naujiena. 

Staiga prasiskleidė debesų uždanga. Tikriausiai jau rytas. Visų 
pirma ant kranto prie lovos pasirodė raudonas filtras ir sieros 
kristalais nuklotas plotas. Iškart pragiedrėjo nuotaika. O jei iš- 
simaudyčiau? 

Atsistojau, nusimoviau kelnes. Dabar mano regos laukas pra- 
siplėtė dar daugiau: už uolos, kuri užstojo trečdalį vaizdo iš 
vakarų pusės, išvydau išblukusią iškabą. Pasijutau nurimęs. Va- 
dinasi, šiame krašte nesu visai vienas. Bet iškaba buvo atsukta į 
kitą pusę, todėl negalėjau perskaityti. Jei bus parašyta „Geria- 
mas vanduo“, tuomet man pasisekė... Tuomet būsiu ramus ir 
kad vanduo yra švarus, ir kad siera nėra kenksminga. Žinoma, 
gali būti ir priešingas užrašas: „Pavojinga. Įeiti draudžiama. Ne- 
geriamas vanduo ... Vis dėlto, jei tai yra realybė, į kurią mane 
atvedė gydytojo instrukcija, privalau tylomis paklusti. Juk nesu 
padėties šeimininkas. Pasidaviau nešamas lovos ir štai esu čia. 

Iš lėto pasinėriau iki klubų į upę. Apsidairiau, ar niekas nema- 


to, ėmiau šlapintis į tekančią srovę. Buvo taip malonu, kad 

galiu normaliai šlapintis be zondo, jog, regis, niekada nesi- 
liausiu. Palaukiau, kol nuplauks putos, apėjau aplink lovą. 
Lakios substancijos garų drėgmė... su kiekvienu žingsniu iš 
po kojomis trupančių sieros kristalų kilo plonas dūmas. 

— Be specialaus leidimo maudytis draudžiama! 

Tai pranešimas, nelauktai pasigirdęs iš nešiojamo mikrofono. 

Balsas visai arti. Skamba garsiai, nors balsas nestiprus, bet 
aukštas — jei jis vyro, reiškia, mutacija dar neįvyko. O gal suski- 
lo garsiakalbio membrana? Bet kokiu atveju, gan keista matyti 
prižiūrėtoją tokį ankstų rytą. Antra vertus, tai geras ženklas. Jei 
reikia prižiūrėtojo, vadinasi, kažkas maudosi be leidimo. Tik- 
riausiai tai labai garsi ir brangi gydykla. 

Pasvarstykime. Niekada nereikia lengvabūdiškai pasitikėti 
gydytojo nurodymais. 

Iš už uolos vikriai it vabzdys išbėgo žmogus. Iš tikrųjų tai vai- 
kas. Kokių penkerių šešerių metų, arba šešerių septynerių, jei 
nepakankamai subrendęs. Buvo apsirengęs padėvėtais pilkais marš- 
kiniais be rankovių, kurie siekė kelius. Aštrus smakras, šonkauliai 
atsikišę, ilgi pasišiaušę plaukai. Per kairįjį petį permestas trauki- 
nio kontrolieriaus krepšys, kairėje rankoje nešiojamas mikrofo- 
nas. Vaizdavo profesionalą, ir tai kėlė savotišką gailestį. 

— Ar maudymuisi reikia leidimo? Atplaukiau kanalu, tad 
nespėjau susipažinti su taisyklėmis. Kur jūsų biuras? Eisiu 
paprašyti leidimo. 

— Gal geriau iškart nusipirksite bilietus? 

— Gaila, neturiu pinigų. Biure pasirašysiu skolos raštą... 

— Kuo užsiimate, pone? 

— O ką pats darai? Tu šachtininkas, ar ne? Tai prieštarauja 
darbo įstatymui. 


— Esu kipšiukas. Darbo įstatymas man nerūpi. 


— Kipšiukas? 

— Na, taip, kipšiukas... Velniukas... 

— Tai kur mes esame? 

— Pragaro slėnyje, turite puikiausiai žinoti. 

— O kaip vadinasi šita upė? 

— Tai Trijų Brastų upė. 

— Garsioji Sai upė? 

— Matot, jūs žinot... O šis keistas žolių apavas? Gal tai blauz- 
dų apsauga? 

— Atvykau tarpininkaujant klinikai. 

— Ar turite omeny laidojimo biurą? 

— Ar negalėtum mane nuvesti pas ką nors geriau nusimanantį? 

— Tai manimi nepasitikite? 

— Mane atsiuntė gydytojas. Sakė, kad sieros šaltinis turi padėti. 

— Parodykit savo siuntimą. Tada galėsite naudotis socialiniu 
draudimu... 

— Viską palikau klinikoje, pintinėje su baltiniais. 

- Jūs keliat rūpesčių. Žinot, taisyklės čia labai griežtos. 

Negaliu amžinai likti su tuo kipšiuku. Paėmiau nuo lovos 
batus ir kelnes, ir nekreipdamas daugiau į jį jokio dėmesio, 
pradėjau kopti į krantą. Anapus tikriausiai išvysiu miestą, par- 
duotuves, restoranus, poilsio kampelius besigydantiems ir visa 
kita. Jei pasiseks, gal ten bus universitetinė klinika? Ir fiziotera- 
pijos centras? 

Kipšiukas pakėlė prie kojų gulėjusį akmenuką ir sviedė į ma- 
ne. Nors buvo neaukštas, ranka mikli ir taikli. Pataikė man 
tiesiai į dešinį kelį. Laimei, pridengė ridikėliai, tad nesužeidė, 
tačiau skausmas nudiegė iki pat pirštų galiukų. Išvaizda nieko 
nereiškia — priešininkas buvo kietas. 


— Nekvailiok! 

— Tučtuojau grįžkit į lovą! 

— Aš tik norėjau pasižiūrėti į užrašą. Kas ten parašyta? 

— Jums perskaitysiu. Tik grįžkit į lovą. 

Ir tokiu pat lengvu žingsniu dingo už uolos. Tuo tarpu iš 
kažkur pasigirdo varpas. Tikriausiai varpas nedidelis, bet skam- 
bėjo taip šaižiai, kad net rėžė ausį. 

— Šešta valanda. Netrukus atvyks klubo „Padėkite man“ na- 
riai. Jei norite gauti nemokamą bilietą maudymuisi, turite pa- 
prašyti klubo vadovo. 

— Ar neperskaitysi? 

— Perskaitysiu. 

Piligrimų giesmę primenančia liūdna gaida kipšiukas ėmė 
per garsiakalbį deklamuoti: 

Gedulo kalno papėdėje 

Stai Sai kranto sakmė 

Kaip skauda širdį ją girdint 

Dvejų trejų ketverių penkerių metų vaikučiai 
Net dešimties nesulaukę 

Renkasi Sai krante 

„Teveli, mamyte,“ jie šaukia 
Jų skundai kupini meilės 
Jų ne šios žemes balsai 

Jų liūdesys persmelkia kūną tr dvasią 
Ką šie vaikučiai veikia? 

Krante jie rankioja akmenis 

Krauna tr stato laidotuvių bokštus 
Pirmą tėveliui 
Antrą mamytei 

Trečiąjį gimtojo miesto 


Broliams tr sesėms 


Dieną žaidžia vieni 

O kai nusileidžia saulė 

Pasirodo pragaro demonas 

„Ką čia veikiat?“ paklausia 

„Tėvas su motina, kuriuos palikot anapus, 
Už jus nesimeldžia 

Be paliovos skundžiasi del liūdno žiauraus neteisingo likimo 
Jų skundai -— jūsų kančios šaltinis 

Tai ne mano kaltė“ 

Svytuodamas juodo plieno vėzdų 
Griauna vaikų bokštelius 

Ugnimi sužeruoja akmenys 

Liepsnojantis upės vanduo 

Palieka vien kaulus. 

Tyla. Jam deklamuojant atmintinai išmoktas eiles, negalėjau 
suprasti nė pusės žodžių. Tikriausiai ir pats kipšiukas jų gerai ne- 
suprato. Tačiau mano atminty buvo įstrigusios eilutės: „Pirmą re- 
veliui/antrą mamytei..“ Jos man kažką sakė, nežinau, kur jas girdė- 
jau, bet be jokios abejonės, jos giliai įrašytos mano atmintyje. Nors 
ši giesmė kupina paslaptingo ilgesio, ji niūri it šulinys be dugno. 

Jau nebegalėjau žvelgti tiesiai į dangų rytuose — taip akinan- 
čiai švietė saulė. Ledinės skulptūros Sai krante visai nereagavo į 
šitokį karštį. 

Kipšiukas tęsė toliau: 

— Prie giesmės yra vėjamatis, šalia jo stambiomis raudono- 
mis raidėmis parašyta: „Dėmesio!“... ir šauktukas... „Kai vėjo 
greitis 3, maudytis draudžiama. Pavojus apsinuodyti. Jei šioje 
vietoje ilgesniam laikui paliksite automobilį, gali pakenkti moto- 
rui. Administracija už tai neatsako.“ 


— Koks dabar vėjo greitis? 

— Tarp 5 ir 6. Jums nėra ko jaudintis. Žemiau 3 beveik 
niekada nenukrinta. Nebent per visišką ramybę, saulėlydžio 
metu. 

Vėjas atnešė mėgėjiško choro atliekamos maršo stiliaus gies- 
mės garsus. 

Padėkite man! Padėkite man! O, padekite man! 
Maldauju, padekite man! 

— Kas tai? 

— Tai klubo „Padėkite man“ choras. Aš juk sakiau, kad jie 
netrukus pasirodys. 

Padėkite man! Padėkite man! O, padėkite man! 
Maldauju, padekite man! 

— Sakytumei, lyg vaikai. 

— Jie visi kipšiukai... Na, sėkmės, pone. Baigėsi mano nak- 
tinė pamaina... 

— Ar negalėtum palydėti į miestą? Norėčiau paskambinti. 

— Jei jums ko nors reikia, kreipkitės į klubo vadovą. Jis 
aukštas pareigūnas. 

Choras „Padėkite man“ artėjo. Kad nebūtų pagrindo prie- 
kaištams, grįžau į lovą, apsimoviau kelnes. Horizonte, uolos 
kairėje, išvydau šešis vaikus, apsivilkusius tokiais pat marški- 
niais kaip mano jau sutiktas kipšiukas ir tokius pat pasišiaušu- 
sius. Žygiavo į koją, kaip kareiviai išsirikiavę būriu eilėmis pa- 
gal ūgį. 

Padekite man! Padėkite man! O, padėkite man! 
Maldauju, padėkite man! 

Priekyje ėjęs kipšiukas sukomandavo: 

— Kairėn! Stok! 

Regis, nebuvo gerai ištreniruoti. Gana nedarniai pasisuko į 


kairę, atsuko man nugarą. Pasišiaušę plaukai krito ant L dy- 


džio išblukusių marškinių, visi jie priminė man iš medžio 
išdrožtus judančius antropoidus. 

Ar yra koks kelias kitoje kranto pusėje? 

Linksmai dardėdamas it dangtis ant verdančio puodo, atrie- 
dėjo sunkvežimiukas. Iš jo išlipo kokių trisdešimties metų ener- 
gingo veido vyriškis trumpai apkirprtais plaukais, tamsiai mėly- 
nos sintetinės striukės skvernai plasnojo vėjyje. Tikriausiai 
vadovas. Ant kairės rankovės nešiojo mėlyną raištį su balto- 
mis raidėmis, kurių iš tokio atstumo, deja, nepajėgiau įskai- 
tyti. Jis atsistojo centre prieš išsirikiavusius kipšiukus, juos 
paskubomis apžvelgė. Pamatęs mane, prispaudė rankas prie 
šonų ir liko stovėti lyg įbestas. Suglumęs ir nepasitikintus. 

— Laba diena, pone, - suriko kipšiukas numeris pirmas. — 
Sargybos pamaina. Pranešu: pasirodė įtartinas asmuo... 

Neleidęs jam baigti sakinio, vadovas kreipėsi į mane. Į mane 
pasisuko ir visa kaip vienas kipšiukų rikiuotė. 

— Iš kur tai? - paklausė vadovas rodydamas lovą atkištu smi- 
liumi. — Kaip ją argabenote? Šią lovą? 

— Aš jos negabenau. Atplaukiau žvejybos laivu. Jis nusken- 
do, sudužo, vanduo nunešė griaučius... 

— Jis nemeluoja. Aš pats tai mačiau. 

Tai buvo netikėtas kipšiuko numeris vienas gynybos, o gal 
savigynos, proveržis. Vadovas nutildė jį mostu lyg norėdamas 
nuvyti šalin musę. 

— Šią vietą valdo municipalitetas. Privalote griežtai laikytis 
taisyklių. 

— Gal galite paskambinti? Čia mane atsiuntė apžiūrėjęs der- 
matologas, mane su lova. Būtent ten, klinikoje, baltinių 
pintinėje, viską palikau: visų pirma piniginę su socialinio 


draudimo pažymėjimu... Meldžiu jus, reikia tik sužinoti 

mano kreditinės kortelės numerį. Tuomet gal gausiu bent 
laikiną leidimą maudytis... 

— Atleiskite, bet kaip vadinasi jūsų liga? 

— Gydytojas prirašė gydymą terminiais sieros vandenimis. 

— Nepaisant aplinkybių, negalima niokoti pakrantės gamto- 
vaizdžio. Administracijos nutarimo trečiasis punktas. 

— Ar apie mane kalbate? 

— Ne. Ši lova nepriklauso Sai krantui. 

— Ar norite, kad ją perkelčiau į kitą vietą? Pabandysiu. Iš 
pradžių lova judėdavo paklusdama mano valiai. 

Aš atsiklaupiau ant lovos. Tačiau dėl suvešėjusių ridikėlių 
buvo sunku sulenkti kelius. Sutelkiau visą sąmonės varomąją 
energiją tarp antakių. Lova ėmė virpėti, gremžti upės vagą, traiš- 
kyti sieros kristalus, galiausiai iš lėto pajudėjo. Kipšiukai atšlai- 
tėje ėmė šaukti valio ir ploti. Tačiau metaliniai ratukai nebuvo 
pakankamai pajėgūs riedėti palaidais akmenukais. Jie slidinėjo 
į šonus, vis giliau smigo į žvyrą. Nepaisant kipšiukų drąsinan- 
čių šūksnių, mano sutelktos jėgos ėmė sekti. 

— Padėkite jam, — pasakė vadovas. 

Kipšiukai puolė žemyn, lengvai šokinėdami nuo vienos 
uolos ant kitos it kokie vandeniniai vorai. Apspito lovą ir 
pradėjo stumti dainuodami: 

Padėkite man! Padėkite man! O, padėkite man! 

Ber lova buvo nepaprastai sunki. Nepaisant kipšiukų pagal- 
bos, jos nepavyko užkelti ant atšlaitės. Ji tik vargais negalais 
pajudėjo upės vaga. 

— Nieko tokio, — nervingai įsikišo vadovas, žvilgtelėjęs į laik- 
rodį.- Paleiskite ją pasroviui. Kol kas palikime kaip yra, kol 
nekenkia gamtovaizdžiui. Kai nusileis saulė, atsiųsiu vilkiką... 


Kipšiukas, stovėjęs man iš kairės, sušnabždėjo: 


— Kaip tenai? 

Balsas skambėjo kaip mažos mergaitės. Po nudėvėtais marški- 
niais matėsi krūtų apvalumai. Kai nusibraukė ilgus plaukų kuokš- 
tus nuo abiejų veido pusių, pasirodė, jog veidas išterliotas skais- 
talais. Be šio makiažo jos bruožai atrodytų švelnūs ir patrauklūs. 
Kokios gilios akys! Tos akys kažką sako. Jos žvelgė į mane kelyje 
pro pramogų parko traukinuko langą... Bet nebuvau tikras. 

— Ką nori pasakyti tuo „tenai '? 

— Klausiu apie žmones mieste. 

Kipšiukas iš dešinės man pamerkė akį. Keliskart pasuko pirštu 
ties smilkiniu duodamas suprasti, kad ji beprotė. 

Sušvilpė švilpukas. Vadovas per garsiakalbį kreipėsi į kipšiukus. 

— Tebūnie kaip yra. Skubiai grįžkite į savo vietas. Netrukus 
atvažiuos pirmas autobusas. 

Kipšiukai pasklido į visas puses. Regis, kiekvienas turėjo jam 
skirtą vietą, kurią pasiekęs, nieko nelaukdamas atsisėsdavo. Vi- 
si pritūpė ant mažesnių žemės kauburėlių už didelių akmenų. 
Vadovas atidžiai patikrino jų išsidėstymą ir nulipo šlaitu. 

— Nagi, - sušuko jis, - brangūs klubo „Padėkite man“ na- 
riai, šiandien dar kartą parodykite man ką sugebat! 

Atsargiai bandė žemę po kojomis. Gruntas buvo pavojinges- 
nis, o nuolydis daug statesnis nei atrodė žvelgiant iš apačios. 
Kipšiukų vikrumas kėlė nuostabą. Vadovas apėjo aplink uolą, 
kuri buvo lyg širma, įbrido į upę ir sunkiai krito ant čiužinio. 

— Tai amžius, — pasakė kreivai šypsodamasis, — jau nebe- 
su toks vikrus kaip vaikai. 

Dabar perskaičiau užrašą ant raiščio. [Iniciatyvos sindika- 
tas]... Buvo apsimovęs plonos gumos neperšlampomomis kel- 
nėmis, avėjo aulinius žvejo batus. 


— Ar esate merijos darbuotojas? 

— Ši lova atrodo labai tvirta. Dar niekada tokios nesu ma- 
tęs. Ar ji skirta užsieniečiams? 

— Tai „Atlaso“ firmos lova. Ši firma tikriausiai labai gerai 
žinoma medikams. 

— Vis tiek esate retas atvejis. Išties retas. Tarp tų, kas arplau- 
kia kanalu, teko sutikti tiktai lavonus. 

— Ber aš laikiausi mane apžiūrėjusio gydytojo nurodymų. 
Meldžiu, paskambinkit jam. Aš pamiršau jo telefono numerį, 
bet prisimenu jo pavardę ir adresą. Galėsite paklausti... 

< Cia per metus į krantą vidutiniškai išmeta keturis penkis 
lavonus. Dokumentuose minima, kad vienais metais jų buvo 
per trisdešimt. Bet gyvas žmogus retai kada pasitaiko... Gal jūs 
nepusryčiavote? Kiek vėliau galėsiu jums pasiūlyti sumuštinių... 

— Dėkoju. Iš tikrųjų tai esu išalkęs kaip vilkas. Bet palikau 
piniginę klinikoje, pintinėje su drabužiais... 

— Koks jūsų išsilavinimas? 

— Na, baigiau universitetą... 

— Viską palikite mano nuožiūrai. Aš pagalvosiu. 

Iniciatyvos sindikato darbuotojas patogiai įsitaisęs atsisėdo 
lovoje, išsitraukė iš kišenės spausdintų lapų pluoštą, vieną iš- 
tiesė man. 

— Tai dainos tekstas iš vaidinimo, kuris tuoj prasidės. Jums 
gali praversti. Vien iš garso sunkiai suprasi... 

— Ačiū... Leiskite kai ko paklausti. 

— O dabar paskubėkite. Girdite? Tai autobusas. 

— Kur įteka ši upe? 

— Už dviejų kilometrų atsiveria įėjimas į sieros šachtą, bet 
įžengti į ją draudžiama... 

— O dar toliau? 


— Manau, kad į jūrą. Ten, žinoma, niekada nebuvau. 


— Arplaukiau čia kanalu, kuris yra beveik jūros lygyje. Įdo- 
mu, ar nusileidęs dar žemiau, pasiekčiau žemės dugną? 

— Kai kas taip mano, bet... Žiūrėkite, jie jau atvyko. Vėliau 
apie tai pašnekėsim. 

Ant kranto sustojo autobusiukas. Lydimi vėliavėle nešinos 
gidės, iš jo išlipo koks tuzinas senių ir išsirikiavo eile palei krantą. 
Gidė prašneko aukšta dainuojančia intonacija: 

— Ponios ir ponai, mes esame Sai krante, kuris yra pats 
didžiausias Japonijoje. 

Priešais suspindo horizontali auksinių taškučių linija. Tik- 
riausiai tai buvo senių dirbtinių dantų atšvaitas. Išsireiškimas 
„pats didžiausias Japonijoje“ išties gali kelti šypseną. Šiaip ar 
taip šie seniai turi humoro jausmą. Gidė aiškino toliau: 

— ... Dabar jūs pamatysite garsiąją Sai kranto legendą. 
Tai liūdnas pasakojimas apie vaikus, kurie neranda sielos ra- 
mybės ir nuolat krauna akmenų bokštus. Iš mūsų šalyje ži- 
nomų šimto šešiasdešimties keturių Sai krantų šis yra vie- 
nintelis, kur galite būti tikrais šio reginio liudininkais. 

Auksiniai taškučiai dingo, kipšiukai pradėjo giesmę. Cho- 
ras, regis, giedojo dviem balsais. 

Gedulo kalno papėdėje 
Stai Sai kranto sakmė 
Kaip skauda širdį ją girdint! 
Dvejų trejų ketverių penkerių metų vaikučiai 
Net dešimties nesulaukę 
Renkasi Sai krante 
„Tėveli, mamyte,“ jie šaukia 
Jų skundai kupini meilės 
Jų ne šios žemės balsai 


Jų liūdesys persmelkia kūną ir dvasią 

Ką šie vaikučiai veikia? 
Krante jie rankioja akmenis 
Krauna ir stato laidotuvių bokštus... 
Išties, kai skaitai tekstą, žymiai lengviau supranti. 
Pirmą tėveliui 
Antrą mamytei... 
Visi kartu, kipšiukai ėmė krauti akmenis. 
Trečiąjį gimtojo miesto 
Broliams ir sesėms 
Dieną žaidžia vieni 
O kai nusileidžia saule. 
48 Kipšiukų judesiai darėsi vis greitesni, jie vis sparčiau kro- 
vė akmenis. Ar del to, kad dirbo skirtinga technika, ar kad 
akmenys buvo įvairaus dydžio, bokštų aukštis buvo nevie- 
nodas. Lyg nujausdami kažką negera, kai kurie seniai pradė- 
jo sukioti rankose rožinių karoliukus. 
Pasirodo pragaro demonas 
„Ką čia veikiat?“ paklausia. 

Dabar barškančių karoliukų ritmas sumišo su maldos aimano- 
mis. Galiausiai susigraudinę, kai kurie seniai pritūpė ir atgalia ranka 
šluostėsi nosį. Kipšiukai darbavosi dar sparčiau ir taip pat pritūpė. 

„Tėvas su motina, kuriuos palikot anapus 

Už jus nesimeldžia 

Be paliovos skundžiasi dėl liūdno žiauraus neteisingo likimo 
Jų skundai jūsų kančios šaltinis. 

Maldos garsai vis stiprėjo. Kiekvienas kipšiukas apglėbė ran- 
komis savo bokštą, kad apgintų jį visu kūnu. 

Tai ne mano kaltė“ 
Svytuodamas juodo plieno vėzdu 


Griauna vaikų bokštelius. 


Sugriuvo visi bokštai. Silpni kipšiukų šūksniai. Senių rauda. 
Ugnimi sužeruoja akmenys 
Liepsnojantis upės vanduo 
Palieka vien kaulus. 

Kipšiukai visi lig vieno ėmė raitytis ant žemės, paskui su- 
stingo gemalo poza. Senių dejonės. Pakilo vėjas. Virš upės 
pleveno garai, kuriuos nešė vėjas. 

— Ponios ir ponai, ar jums patiko Sai kranto vaidinimas? 

Nežinia kodėl gidė pamojavo vėliavėle. Tamsiai mėlynas 
trikampis su balta svastika. Tupintys seniai pagaliau galėjo 
atsitiesti. Pasigirdo profesionalus dainuojantis gidės balsas: 

— Vaikų vaidmenis puikiai atliko klubo „Padėkite man“ vai- 
kų darželio, kurį valdo terminės gydyklos administracija, auklė- 
tiniai. Finansiškai šis darželis yra nepriklausomas ir gali gyvuoti 
vien jūsų dosnumo dėka. Kad vaikučiai ir toliau galėtų vaidinti 
nepaprastą spektaklį, kreipiuosi į jūsų kilniaširdiškumą. 

Iniciatyvos sindikato darbuotojas sutiko šiuos žodžius entu- 
ziastingais plojimais. Bakstelėjęs man alkūne, paragino juo pa- 
sekti. Atgiję kipšiukai pasikėlė nuo žemės, nusilenkė ir prisijun- 
gė prie mūsų plojimų. Ėmė ploti ir šitaip pasveikinti seniai. 

Padėkite man! Padėkite man! O, padėkite man! 
Maldauju, padekite man! 

Kipšiukai staiga ėmė brautis tarp turistų. Pakėlę nutįsu- 
sių marškinių skverną, kuris tapo panašus į kengūros ster- 
blę, puldinėjo prie senių. 

Padėkite man! Padekite man! O, padekite man! 
Maldauju, padekite man! 
— Berg tai kone reketas! —- pastebėjau. 
— O gal norite, kad vaikų darželis išgyventų vien iš admi- 


nistracijos subsidijų? 

Senių grupėje du vyrai teko trylikai moterų. Vyrai pasiro- 
dė dosnesni, tad kiekvieną jų apspito po kelis kipšiukus. 

Pagaliau atėjo metas pakelti bures. Tuo metu, kai seniai glostė 
kipšiukų galvas, juos mylavo ar laikė ant rankų, gidė sušvilpė 
švilpuku, kviesdama grįžti į autobusiuką. Seniai su apmaudu išsi- 
rikiavo į eilę ir nubindzeno į mašiną. Atsisveikindami su jais, kip- 
šiukai mojo rankomis. Man tai priminė gatvelę pramogų kvarta- 
le, užsidarant barams ir naktiniams klubams. Klientams toks at- 
sisveikinimas reiškia nekasdienės pramogos pabaigą, o juos išly- 
dinčioms moterims tai iki šleikštulio pabodęs kasdienis ritualas. 

Autobusiukas dingo tolumoje. Kipšiukai apstojo ratu vie- 
ną mergaitę, išbėrė surinktą duoklę iš kengūros sterblių į 
drobinį krepšį. Atrodo visai operacijai vadovavo mergaitė nuo- 
žulniomis akimis, puse galvos aukštesnė už kitus. 

— Eime, — paragino mane administracijos darbuotojas. — 
Kitas autobusas atvyks po dviejų valandų. Įspėju, kad rytais 
gydyklos restorane turėsite tenkintis tik vieninteliu patieka- 
lų — sumuštiniu. Valgiarašų sudaro dietologas. 

Perėjome brasta. Darbuotojas kopė į šlaitą žymiai leng- 
viau nei lipdamas žemyn. Vos spėjau paskui jį. 

— Atleiskite, — pasakė jis man atsigręžęs, kai aviausi batus, — 
kas nutiko jūsų kelnių klešnėms? Atrodo, kad jums sunku vaikš- 
čioti. Tik nesakykit, jog tai dėl suerzintos odos ant šlaunų. 

— Ką norite tuo pasakyti? 

— Nera ko slėpti. Žmonėms, kurie serga venerinėmis ligomis, 
ypač gonorėja, beveik visada ant kirkšnių atsiranda žaizdelės. 

— Mandagiu jus išties nepavadinsi. Pagaliau... 

— Neįsižeiskite. Vyrui gonorėja nieko nereiškia. Yra dau- 
gybė veiksmingų antibiotikų! 


— Ber aš nesergu jokia venerine liga! 


— Taip, bet taisyklės draudžia maudytis sergantiems ko- 
kia nors venerine liga... 

— Aš nesergu. 

— Bet kokiu atveju, paprašysiu, kad jus apžiūrėtų mūsų spe- 
cialistas. Toks administracijos nurodymas. 

Krante vadovo laukę kipšiukai pasveikino jį lyg tikri jo vai- 
kai. Mergaitė nuožulniomis akimis sviedė jam surinktų aukų 
prikimštą krepšį. 

— Oi, koks sunkus... 

Darbuotojas įmetė krepšį į autobusiuko bagažinę. 

— Na, pirmyn, - pasakė jis, - šiandien dar pasidarbuosime! 

Kipšiukai pradėjo žygiuoti į koją. Visų veidai buvo įraudę, 
patenkinti. 

Padėkite man! Padėkite man! O, padėkite man! 

Ant užpakalinės sėdynės vadovas padėjo kažkokį ryšulį, ku- 
ris atrodė lyg nešvarių baltinių pundas, ir pirkinių maišelį, po 
to atrakino duris mano pusėje. Padvelkė pelėsių ir žmogaus 
kūno tvaiku, lyg degių atliekų konteineriu. Po variklio gaubtu 
užvirė vanduo. 

Jei ne siera ir ne garai virš kranto, atrodytų, kad važiuojame 
paprasčiausiu kaimo keliu. Palei kelią šen bei ten pasitaikydavo 
parduotuvės. Tarp kelio ir mišku apaugusios kalvos tolumoje 
driekėsi laukai kažkokių augalų apvytusiais lapais. 

— Ką čia augina? 

— Žemės riešutus. 

Netrukus krantas dingo iš mūsų regos lauko. Galų gale tai 
suprantama, nes nuo kanalo vedantis požeminis tunelis buvo 
aukštupyje. Tačiau krašto topografija buvo sunkiai suvokiama. 

— Kurioj pusėj jūra? 


— Cia keliai niekada neveda tiesiai. Gan sunku paaiškinti... 

Pažvelkit į ten. Ten, iškart už miškelio. Matote tuos moder- 
niškus pastatus? Tai terminės gydyklos. 

Aplenkėme kipšiukų koloną. Mergaitė nuožulniomis aki- 
mis, kuri žygiavo priekyje, mums droviai pamojo ranka. 

— Ta mažytė, kuri ką tik surinko visus pinigus, ta, nuožul- 
niomis akimis... 

— Taip? 

— Ar ji seniai darželyje? 

— Turite puikų skonį. Meilutė, ar ne? Turi kai kurių sunku- 
mų, susijusių su protiniu išsivystymu, dėl to ją čia laikome. Jau 
seniai turėtų būti mokykloje... Bet kodėl klausiate? 

— Ar ji kartais neturi sesers? 

— Jūs išties ja susidomėjote, bet aš labai nenorėčiau, kad kil- 
tų skandalas. 

— Bergi ne. Ji mane paprasčiausiai sudomino. 

Nekrėskit juokų. Kaip galėčiau meilintis mergaitei, kai man 
ant blauzdų veša ridikėliai? Jau praėjo tie laikai, kai galėjau su- 
kelti skandalą. Nesvarbu, kokios jos akys, nuožulnios ar įky- 
pos. Nergi esu pasirengęs leistis iškastruojamas! Šitokių min- 
čių slegiamas, tylomis atsisveikinau su mažyte. 

Terminės gydyklos stovėjo miškingos kalvos pašonėje, už pu- 
sės kilometro nuo autobusų kelio. Didžiulė pirmojo aukšto salė 
buvo savivaldybės skyrius. Jame matėsi kelios pertvaros su lange- 
liais. Ber niekur nebuvo žmonių, išskyrus prie langelių, kur išduo- 
dami gyvenamosios vietos pažymėjimai ir tvirtinami parašai. 

— Apačioje, pusrūsyje, yra terminių tyrinėjimų centras. De- 
ponuosiu šįryt surinktus pinigus ir jus pasivysiu. Nusileidęs 
šiuo eskalatoriumi, rasite poilsio kampelį ir automatus. 

Kipšiukų prižiūrėtojas įspaudė man į delną dvi šimto je- 


nų monetas ir ėmė skubiai skinus kelią prie langelių. 


Pagaliau atgavau laisvę! Jei norėčiau, galėčiau pasprukti. 
Galėjau, bet, deja, neketinau. Iš lėto pasukau eskalatoriaus 
link. Kad nesukelčiau įtarimo, rūpestingai apgalvojau kiek- 
vieną žingsnį, širdies gilumoje vis tikėdamasis, kad atsitikti- 
nai susidursiu su mergaite nuožulniomis akimis... 

Užlipau ant eskalatoriaus pirmo laiptelio. Apačioje išvydau 
stovintį vaiką. Jis tikriausiai norėjo pakilti į viršų. Neatrodė, 
kad būtų norėjęs paišdykauti. Buvo daug vyresnis už kipšiu- 
kus. Gal gimnazistas? Tačiau jei nesugeba atskirti, kuris eskala- 
torius leidžiasi žemyn, o kuris kyla aukštyn, vadinasi jam tikrai 
kažkas negerai. Regis, nesupranta, kodėl negali pakilti, kodėl 
žengęs žingsnį, yra atmetamas atgal. Bet jis nenusileido, iš nau- 
jo pakėlė koją į priekį. Mus skiriantis nuotolis žaibiškai tirpo. 

— Pasitrauk, tai pavojinga! 

Aš iš visų jėgų mojavau į visas puses rankomis, tačiau jis 
nereagavo. Liko vos keli metrai. Staiga berniukas apsisuko. Ga- 
liausiai suprato, kad reikia žiūrėti veidu į priekį eskalatoriaus 
judėjimo kryptimi. Turi būti labai miklus, kad abiem ran- 
kom tvirtai sugriebtum turėklus, kurie slenka žemyn ir at- 
bulas paraikytum ant pakopos. Viršutinė ir apatinė kūno dalis 
juda priešinga kryptimi, ir tu neišvengiamai virsti į priekį. 

— Pasitrauk! Paskubėk! 

Per vėlu. Užgriuvau vaiką, tarsi apglėbiau jį. Berniukas su- 
klupo, parpuolė ant žemės, aš ant jo. Vaikas suklykė. Pasigirdo 
žingsniai. Miklios rankos užmetė apklotus, visiškai supančiojo. 
Taip gydomi nesuvaldomi ligoniai. Pajutau į petį smingančią 
adatą. Tikriausiai anestetikas. Iškart pasinėriau į saldų sąstingį. 

Kai argavau sąmonę, vėl gulėjau išsitiesęs lovoje. Šįkart 
lova buvo lengvesnė, tarsi neštuvai. Buvau kažkokio korido- 


riaus kampe. Nejutau, jog būčiau tvirtai supančiotas. 

— O, jūs atsigavote! Labai gerai! 

Mane stebėjo kipšiukų vadovas. 

— Tai buvo švelnus anestetikas, — pasakė jis,-- jums iškart 
suleidome priešnuodį ir stimuliuojančius vaistus... 

— Kokia gėda! 

— Atleiskite, bet susidūrėte su pačiu blogiausiu egzem- 
plioriumi. Laimei, tai matė liudininkai, tad iškart suprato- 
me, kad jūs visai nekaltas. 

— Ar suradote telefono numerį klinikos, kurioje gydžiausi? 

— Nesijaudinkit. Mūsų specialistas užtikrino, kad nesergate 
ligomis, kurios prieštarauja administracijos nustatytam reglamen- 
tui. O venerinių ligų tyrimai ne taip vargina kaip tramdymas. 

— Ką gydytojas sakė apie ligą, kurią reikia gydyti termi- 
niais vandenimis? 

— Apie tai jis man nieko neminėjo. Tikriausiai tai profesi- 
nė paslaptis. 

— Norėčiau sužinoti jo nuomonę apie numatomą gydymą. 

— Jis man pasirodė labai sutrikęs. 

— Leiskite man su juo susitikti. 

— Tai neįmanoma... Jau baigėsi jo naktinis budėjimas. Jis 
ką tik išvažiavo autobusu... Šį daktarą atsiuntė centrinė li- 
goninė, jis dirba tik naktimis... Tarp kitko... 

— Ką? 

— Susidariau įspūdį, kad jis nerodė ypatingo entuziazmo, 
kad kažką slepia. 

— To ir bijojau. 

— Bet gavau leidimą jums čia pasilikti. Su tam tikromis 
sąlygomis. 

— Sąlygomis? 


— Neįsižeiskite. Pirma: nesinaudoti vidine gydymo įstai- 
gos įranga. Antra: maudytis tik naktimis lauke, upėje, kai 
nėra kitų pacientų. Trečia: apriboti savo veiklą vien lova. 
Tačiau žmoniškumo sumetimais, numatant blogo oro gali- 
mybę, duosime jums palapinę. 

Mane privertė kiek palaukti koridoriuje. Išlyginau kaž- 
kieno paliktą suglamžytą rytinį laikraštį, permečiau jį aki- 
mis, bet visąlaik vogčiomis stebėjau aplinką. Kaip galėjau 
spręsti iš laikraščio, pasaulis rieda į bedugnę. Deja, nesimatė 
nei vieno kipšiuko. Darželis tikriausiai priestate. 

Administracijos darbuotojas pasisiūlė mane nuvežti į Sai 
krantą savo autobusiuku. 

— Jūs labai malonus. 

— Vis tiek turiu ten važiuoti: po penkių šešių minučių 
atvyks kitas autobusas. 

— Nepamirškite paskambinti į kliniką. Visų pirma turiu 
atgauti savo socialinio draudimo pažymėjimą ir kreditinę 
kortelę. 

— O ką? Gal norite padirbėti klube „Padėkite man'? Ar 
turite Trijų Brastų upės dainos tekstą, kurį jums neseniai da- 
viau? Reiks išmokyti juos deklamuoti, tai yra gražiai skaityt, 
suprasti. Už tai gausite nemokamus bilietus į maudyklę lauke 
ir talonus triskart per dieną maitintis... Ką apie tai manote? 

— Ber jie neblogai tvarkosi. Ko daugiau galėčiau juos mokyti? 

— Šitie tai taip. Bet mes užversti prašymais. Pridygo dau- 
gybe religinių grupių. Todėl administracija ketina sukurti 
antrą vaikų komandą. Jei bus įmanoma, dirbsime dviem pa- 
mainom, taip bus lengviau vykdyti užduotį... 

— Nežinau, ar įstengsiu, bet galiu pabandyti. Kol neturiu 


kreditinės kortelės, negaliu nieko daryti. 

Atsakiau kuo natūraliau, bet tuo pat metu kirbėjo slapra 
mintis: leisdamas dienas krante, užtikrintai turėsiu malonu- 
mą nors iš tolo stebėti mažytę. 

Gavau plono plastiko dėžutę ir popierinį maišelį su dviem 
skardinėmis gėrimų. 

Diena apniuko, sunkūs debesys užklojo padangę. 

— Atrodo, bus lietaus. 

— Tikiuosi, jūsų palapinė atvyks laiku. Aš paskubinsiu šį reikalą. 

Radau savo seną pažįstamą, „Atlaso“ firmos lovą. Išsitie- 
siau ant vėsios paklodės. Natūralus spyruoklių lankstumas 
buvo išties malonus. Iš pradžių atsidariau konservuotos ka- 
vos skardinę. Per saldi. Nuėmiau gumelę nuo plastikinio dėk- 
lo, išlanksčiau servetėlę, radau dantų krapštuką ir sumuštinį 
su kiaušiniu, daržovėmis ir kumpiu. Pūtė vėjas. Atsikandau 
sumuštinio, bet iškart išspjoviau. To jau per daug; tos dar- 
žovės — tai ridikėliai! Jie nori mane numarinti ir nieko dau- 
giau! Mane supykino. Galiausiai supratau, kodėl taip žiau- 
riai vėmė tas urologas. Buvo ką tik pavalgęs raugintų sojos 
pupelių su ridikėliais. Netgi tuo atveju, kai gali pakelti savo 
paties pleiskanų kvapą, kito pleiskanos tau sukelia šleikštulį. 
Greičiausiai tokia ir buvo jo reakcija. 

Pradėjo lyti. Tačiau tai buvo ne tiek lietus, kiek stambūs 
rūko lašai. Kadangi nebuvo palapinės, apsidengiau frotine 
antklode, kruopščiai nurinkau ridikėlius nuo sumuštinio. Pa- 
bandžiau nuryti kąsnį, gurkšrelėti kavos. Vis tiek išvėmiau. 
Prarijau visą sumuštinį, kuriame liko tik kiaušinis ir kum- 
pis, ber viską išvėmiau. Mane drengė lietus, o aš vėmiau ir 


vėmiau. 


A SKYRIUS 


DRAKULOS DUKTĖ 


Danguje stumdėsi išskydę debesys, kilo kiti, tamsesni, vis 
smarkiau lijo. Klausiausi ištempęs ausis, bet klubo „Padėki- 
te man“ kipšiukų choro nė garso. 

Gal kita turistinė ekskursija į Sai krantą anuliuota? 

Frotinė antklodė visiškai permirko. Nėra ko gręžu. Mano pa- 
lapinę geriausiu atveju atgabens po pietų. Perštėjo nosies gleivi- 
nę, tai būsimos slogos ženklas. Kodėl kaip tik dabar, kai esu šla- 
pias, nepasinėrus į upę? Priešais mane puiki maudynė gryname 
ore, būtų tikra nesąmonė nepasinaudoti tokia proga. Iškart nu- 
šausiu du zuikius: gydysiuos nuo ridikėlių ir išvengsiu slogos. 

Polėkio pagautas, šokau iš lovos, trenkiausi uodegikauliu 
į metalinį kraštą, susižeidžiau. Buvau pamiršęs, kad nuo mo- 
kyklos laikų šuoliai — mano silpna vieta. 

Liūties sudrumstas vanduo buvo visiškai tamsus, neper- 
matomas. Įbridau pasistiebęs ant pirštų galiukų. Už kokių 
penkių šešių žingsnių nuo kranto staiga pajutau gilumą. Kai 
pritūpiau, šiltas vanduo siekė smakrą, švelni šiluma persmelkė 
visą kūną. Žiūrint iš žemumos, kraštovaizdis visiškai pakito. 


Virš drėgme žvilgančios gelsvai žalsvos lavos uolienų masės 


> 

karojo beformis lietaus šydas. Atrodė kaip negrabus pragaro 
atvaizdas ant kalnuose pasimetusios šventyklos sienų. Baigė 
ištižti paskutinis sumuštinio gabalas, kurį laikiau sugniau- 
žęs tarp pirštų. Ne nuo ašarų sudrėko mano veidas, o tik- 
riausiai nuo be atvangos purškiančio lietaus. 

Toks jausmas lyg būčiau apsišlapinęs lovoje... Drungna sro- 
vė. Kai nereikia rūpintis, koks atrodau kitiems, apima nenu- 
galimas svaiginančios laisvės pojūtis. 

Pasisukęs vėjas išblaškė ūkus. Už trijų šimtų metrų nuo čia, 
aukščiau upe, pastebėjau nedidelę kalvą ir įėjimą į tunelį. Tik- 
riausiai tai kanalas, kuris atplukdė mane į šią vietą. 

Pradėjo dar smarkiau lyti. Lietaus lašai plakė, mirguliavo. 
Lyg spiečius stiklinių cikadų poravimosi metu. 

Staiga atplaukusios pramoninės atliekos užkimšo kanalizaci- 
jos kanalą. Pamažu susidarė tikras deguto kamštis. Spaudžiamas 
iš vidaus, kamštis ėmė pūstis kaip kramtomosios gumos burbu- 
las ir galiausiai sprogo iššaudamas švininio vandens čiurkšlę. 

Tai buvo organiškas didingas reiškinys, tarsi šlapintųsi bangi- 
nis. (Suprantama, niekada nemačiau, kaip šlapinasi banginis.) 

Kiek įkabindamas nuskubėjau atgal į lovą. Geriau jau mirti 
nei būti aplietam šlapimo bangos. Tačiau šis srutų srautas ne- 
trukus mane pasivijo. Pilnomis ašarų akimis vaizdavausi iš pa- 
skendusio tanklaivio ištekėjusios naftos aplietas žuvėdras, ku- 
rios dar gyvos virsta sustingusio cukraus skulptūromis. Beviltiš- 
kai įsikibau į lovos kraštą. Besiveržiantis vanduo mestelėjo lovą į 
viršų. Kad manęs nenuplautų, apkabinau kojomis atramą, var- 
gais negalais pasikėliau. Vieną akimirką maniau pastebėjęs po 
lova cilindrus. Ar tai deguonies atsargos nelaimės atvejui? Ne- 
buvo kada ilgiau tyrinėti. Išsitiesiau kniūpsčias ant čiužinio driežo 


poza, išskėčiau rankas, pasirengiau kitai atakai. 


Manęs pasigailėjo. Laukiau, kad mane užlies bangos, vietoj 
to plaukiau vandeniu tarsi laivas. Suglumęs slydau bangomis. 
Ar cilindrai po spyruoklėmis veikia kaip plūdės? Ar tai lova- 
amfibija? Būtų pernelyg gerai, arba visiška nesąmonė. 

Lova visu greičiu čiuožė pirmyn it kokia banglentė. 

Ir vėl kyla šleikštulys. Skrandžio ir stemplės sandūrą suėmė 
pasikartojantys traukuliai. Manau, jog tai ne dėl sumuštinio su 
ridikeliais, o jūros liga. Lova it pašėlusi lekia, sudreba ant ją 
daužančių bangų keteros. 

Sai krantas bemat dingo tolumoje. Tikriausiai ten daugiau 
nebesugrįšiu, nebeplauksiu pro šalį. Viso gero, kipšiukai! Man 
dilgtelėjo širdį. Nepaisant apgailėtinų L dydžio marškinių, jie 
vis tiek buvo meilučiai. Iš esmės, dar kartą norėčiau išgirsti 
klubo „Padėkite man“ chorą. Be to, susidomėjau ir ta protiškai 
atsilikusia mergaite nuožulniomis akimis. Man ji nebe sveti- 
ma. Atrodo, kad ji tapo „kažkuo“ slapta įsitaisiusiu mano at- 
minties kamputyje ir jau seniai ten gyvenančiu. 

Upės krantai susiglaudė, pakilo vandens lygis. 

Pagaliau atomazga. Užtvara su užrašu: „Įeiti draudžiama . 

Tikriausiai tai įėjimas į sieros šachtą, kurią minėjo admi- 
nistracijos darbuotojas. Užtvara buvo laikina, iš vielomis suka- 
bintų lentų, bet ėjo per visą upės plotį, tad neišvengiamai su ja 
susidursiu. Turint omeny lovos svorį ir greitį, ji turėtų pra- 
laužti užtvarą. Nenorėjau susižaloti. Susigūžiau, apsisiaučiau 
frotine antklode nuo galvos iki kojų. 

Nepajutau smūgio. Atrodė, lyg užtvara būtų paprasčiausiai 
nupiešta ant sudrėkusio popieriaus. 

Ir vėl pakliuvau į tamsų tunelį. Jis buvo dukart žemesnis 
už kanalizacijos kanalą, kuriuo išplaukiau iš Daikoku. Galva 


kone lietė lubas, trad bijojau ją pakelti. 

Tik kiek vėliau patyriau tikrą katastrofą. Pakaušį persmel- 
kė lūžtančios šaldytos mėsos traškesys. 

Negaliu pasakyti, ar atgavau sąmonę, ar paprasčiausiai pabudau. 

Horizonte kilo beveik pilnatis. Aprūkusio katilo spalvos. Vėl 
naktis. Vadinasi, kol buvau be sąmonės, prabėgo pusdienis. 
Man šalta. Pabandžiau pasukti galvą. Ne tik kad suskaudo, bet 
ir nerimastingai subraškėjo kaulai. Medinių grindų girgždesys 
apleistos mokyklos koridoriuje. 

Užgniaužęs skausmą, apsvarsčiau padėtį. Keista. Aš jau nebe 
lovoje. Drėgna, bet nelygu. Lyg gulėčiau ant išmėtytų futbolo 
kamuolių. Šaltos restorano virtuvės tvaikas. Tikėkimės, kad tai 
ne skerdykla, kad neguliu ant kiaulių galvų. Tikriausiai tai rau- 
donieji kopūstai. Ar mėnesienoje žalia spalva virsta violetine? 
Ne. Šiais laikais prie keptos kiaulienos kaip garnyras dažnai pa- 
tiekiami smulkinti raudonieji kopūstai. Tai madinga. 

Patryniau kiek deformuoto kamuolio paviršių. Jis atsilupo, 
atskilo. Patryniau smarkiau, atsiskyrė dar vienas lapas. T're- 
čias, ketvirtas lapas... Jie darėsi vis lankstesni, stangresni. Su- 
lenkiau perpus vieną lapą, pauosčiau. Vėl tas pats pykinimo 
refleksas, šleikštulio traukuliai. Kvapas panašus į ridikėlių. At- 
siduoda valgomoms daržovėms savitu aštriu salstelėjusiu kva- 
pu. Vis tvirčiau įsitikinu, kad atsidūriau kopūstų lauke. 

Tačiau man rūpėjo ridikėliai ant mano blauzdų. Paraitojau 
dar drėgnas kelnių klešnes, švelniai paglosčiau blauzdas. Taip 
ilgai mirkę vandeny ridikėliai neatrodė vešlūs. Dauguma, ku- 
riuos paliečiau pirštais, nubyrėjo be jokio pasipriešinimo. No- 
rėjau dienos šviesoje apžiūrėti poras, iš kurių iškrito ūgliai. Jei 
sieros šaltiniui veikiant, prasidėjo puvimas nuo šaknų, būčiau 
tikrai laimingas...O jei porų gilumoje ims dygti nauji ūgliai?.... 


Tos vietos niežėjo, tačiau stoiškai iškenčiau, nesikasiau. 


Kur pasidėjo lova? Kelnės ir marškiniai vis dar drėgni, jaus- 
mas tikrai nemalonus. Geriau jau nuogas gulėčiau lovoje. 

Pakėliau viršutinę kūno dalį. Skaudėjo ne tiek nugarą, kiek 
kaklą. Tamsoje išvydau kažką panašaus į statinį. Iš akies - už 
kokių penkių dešimties metrų. Mėnuo buvo man už nuga- 
ros, tad negalėjau įžiūrėti, bet tai galėjo būti lova. Virš jos 
buvo ištemptas drobinis tentas: panašu į brezentu dengtą 
kioską turguje. Gal tai ir yra man žadėtoji palapinė? Ant 
žemės gulėjo kažkokia krūva, lyg sulankstytas paralas. Ištem- 
pęs ausis tikėjausi išgirsti kokius nors žmogaus buvimo gar- 
sus. Vien virpanti tyla. O gal atvažiuoja traukinys? Garsas 
lyg plieninių ratų ant bėgių. Ber lygiai taip švilpia vėjas virš 
jūros. Šitoks trinties garsas būdingas įvairaus greičio vėjui. 

Atrodo, krūva pajudėjo. Tikriausiai tai haliucinacija. Sako, 
kad šuo visada nori grįžti į savo būdą, nes traukia jo paties pa- 
liktas kvapas. Aš taip pat ėmiau kažkaip ilgėtis savo lovos. Jau 
kurį laiką mano gyvenimas ribojosi būtent ja. Kaip ten bebūtų, 
šis šlapias kopūstų laukas nepakenčiamas, kenkia sveikatai. Be 
to, drėgni baltiniai gali virsti palankia dirva mikrobams. 

Žengiau žingsnį, po to sustingau. 

Tai nebuvo haliucinacija. Krūva judėjo. Negrabiai, ne- 
rangiai, bet užtikrintai artėjo prie lovos galvūgalio. Kas tai? 
Gal koks prieglobsčio ieškantis benamis elgeta? Regis, galė- 
čiau jį apkaltinti už įsilaužimą. Arba vagyste. 

Krūva susigūžė priešais valdymo pultą lovos galvūgalyje ir 
emė įnirtingai manipuliuoti jungikliais ir diskais. Mecha- 
nizmas buvo toks sudėtingas, jog aš iškart būčiau atsisakęs 
bet kokių bandymų. Beje, ant plastiko lentelės buvo nedvip- 
rasmiškai įspėjantis užrašas: Pacientai prašomi neliesti mecha- 


nizmo. Siaip ar taip, lova neprijungta prie elektros tinklo. 

Tad kad ir kaip stengtumeis, nieko nepeši. Jei šiai būtybei trūksta 
menkiausios nuovokos, gal ji ne žmogus, o žmogbeždžionė. 

Tačiau reakcija įvyko. Šviesa palapinėje ėmė mirkčioti, lyg 
dūsauti. Tai fluorescencinis vamzdis, kurio šviesos šaltinis 
nematomas. Buvau pritrenktas. Iš abiejų pusių po purkštu- 
vą. Sunku įsivaizduoti, jog palapinėje reikalingi purkštuvai: 
gal jie įtaisyti lubose? Suprantama, lova yra aprūpinta bate- 
rija ir deguonies cilindrais apačioje. Jei operacijos metu nu- 
trūktų elektros srovė, iškart įsijungtų baterija. Reiškia ši lova 
daug „išmintingesnė“ nei įsivaizdavau! 

Ši judanti krūva negali būti paprastas elgeta, jei taip gerai 
nusimano. Tad kas gi tai gali būti? Teisėtas savininkas, turintis 
didesnes teises nei aš? Ėmiau bijoti. Gerai pagalvojus, neturiu 
nei šios lovos pirkimo kvito, nei leidimo joje apsigyventi. 

Įsibrovėlis nuo galvos iki kojų buvo apsidengęs antklode, išde- 
koruota stambiais žaliais ir rudais kvadratais, tad priklausomai nuo 
to, kaip ją apsisiausi, gali atrodyti ryški arba blanki. Šiuo metu 
atrodė blanki. Antklodė pasikėlė, pasirodė senos moters nugara. Ji 
atsisėdo, įsirangė užpakaliu tiesiai tarp pastatytų kojų skliautų, su- 
smuko liemeniu į klubus. Sakytumei, suslėgta šviežių pyragėlių iš 
ryžių krūva. Dėvėjo kimono iš minkštos tamsiai mėlynos medžia- 
gos, kuri kaitaliojosi rudeniniais atspalviais, buvo apsijuosusi gels- 
vai žalios spalvos diržą. Pakėlė prie kelių buvusį daiktą, kažką 
panašaus į įrankį. Bet tai juk šamisenas* ! Kaip tinka! Pernelyg 
gražu, kad būtų tiesa. Nesu žinovas, bet tai, matyt, šamisenas 
siauru kaklu. Palietė stygas plokštele ir ėmė groti. Vaizdas buvo 
toks slegiantis, jog nedrįsau pažvelgti jai tiesiai į veidą. 

— Tai mano lova, pasitraukit! 


* Liutnia su trijomis stygomis, grojama liečiant stygas plokštele. 


Senoji atsisuko. Buvo be akių. Ji neturėjo ne tik akies obuo- 
lių, bet ir akiduobių. Visą veidą nuo kaktos iki smakro vago- 
jo senatvės raukšlės. Atrodė siaubingai. 

— Nebūk toks bejausmis, paklausyk. 

Vel negrabiai sužvangino stygomis. 

— Gana! Neturiu jokio noro klausytis, — surikau sviesdamas į 
ją išrautą kopūstą. — Tučtuojau dink iš mano vietos. Antraip... 

— Nedėkingas sūnau! 

Raukšlės ant jos kaklo drebėjo lyg rupūžės oda. Tiesiog ne- 
įsivaizduojamai sukrečiantis vaizdas! 

— Kodėl „sūnau“? 

— Ar neatpažįsti savo motinos? Aš pasikeičiau. 

— Jei ir turėjau motiną, ji jau seniai mirė. 

— Kaip drįsti taip šnekėti? Juk ir pats ką tik perplaukei Tri- 
jų Brastų upę. 

— Tai aš miręs? 

Plokštelė nuslydo per stygas, sukeldama nemalonų garsą. 

— Virpa raudonos ramunės ant ilgesingo vandens ... 

— Liaukitės! 

— O gal tai kraujas tamsus?.... 

— Tu apgavikė! Niekada negirdėjau, kad mano motina grotų 
šamisenu. 

— Anapusiniame pasaulyje pasikeičia skonis. Ypač jei turi 
tokį nedekingą sūnų. Visa greit mainosi. Ir mano veidas, nebe- 
gali jo prisiminti. 

— Šis beakis driežo, gal kirmino veidas yra ne žmogaus. 

— Ak, mano akys! Jomis atsikračiau, kai mirė mano siela. 
Žinoma, man už jas sumokėjo, kai dar buvau gyva... 

Sena moteris staiga riktelėjo. Iškėlė plokštelę, kurią laikė de- 


šinėje rankoje, regis, pasiruošė gintis. 

— Nesiartink, šalin! 

Bet varė ne mane. Šiaip ar taip, aš nė nekrustelėjau. Net jei 
prašytų, aš nesiartinčiau. 

Išgirdau šalia savęs malonų pažįstamą balsą. 

— Nesipriešinkit, leiskite man visa atlikti. 

Prie manęs stovėjo slaugė trumpu sijonėliu ir šnibždėjo į 
ausį. Jutau jos beveik niekuo neatsiduodantį drungną kvėpavi- 
mą. Ta pati slaugė, kuri moka taip mikliai paimti kraują. Ta 
pati su dideliais apvaliais akiniais, kuri mane išplėšė iš parduo- 
tuvės „Visa, ko trokšti“ prižiūrėtojo nagų Daikoku, o paskui 
ištraukė iš šlapimtakio zondą. 

— Kaip sužinojote, kad esu čia? Jūs visur esanti! 

— Apie tai vėliau pašnekėsime... 

— Ši senė, regis, jūsų siaubingai išsigando. 

— Nes laikas imti kraują. 

— Įdomu. Kaip ji tai sužino, jei nemato? 

— Tikriausiai iš klausos. 

Slaugė apsilaižė lūpas, ištraukė iš juodos odos portfelio, kurį 
laikė paspaudusi po kaire pažastimi, didelį dvidešimties kubi- 
nių centimetrų švirkštą. Lengvai spragtelėjo per jį pirštu. Tuo 
pačiu pirštu, kuriuo spragtelėjo per mano penį ir sukėlė erekci- 
ją „Visa, ko trokšti“ parduotuvės tualete. 

— Nenoriu šito! — suspigo senė. 

— Būk protinga, močiute. Paimsiu tik truputį kraujo. 

Perkėlė švirkštą į dešinę ranką, apžergė kopūstų lauko vagą 
ir tyliai prisėlino. 

— Nesiartink. Eik šalin! 

Jos klausa išties buvo nepaprastai jautri. Iškėlusi plokštelę, 
atstatė smakrą, atsiklaupė ant vieno kelio. Plokštelės smaiga- 


lys spindėjo metaliniu blizgesiu. Kur slėpėsi ašmenys? 


Lova virto bauginančiu kovos lauku. Senė gynėsi švytuoda- 
ma plokštele, kuri priminė krintantį ginkmedžio lapą. Slaugė, 
linguodama it boksininkas ant lieknų kojų, laukė momento, 
kada smeigti švirkštą. Neįsivaizdavau, jog šitaip galės paimti 
kraujo, tačiau gal bent įbaugins priešininkę. Priešingai senės 
beviltiškoms pastangoms laimėti laiko, slaugės elgesys skleidė 
„seksualų“ pasitikėjimą. Nudėvėtas tamsiai mėlynas kimono ne- 
gali lygintis su trumpu, gerai iškrakmolytu baltu sijonėliu. 

— Nesiartink prie manęs. Sakiau, kad eitum šalin! 

— Jūs puikiai žinote, kad šiąnakt šviečia pilnatis. 

— O kas man rūpi? Aš nematau. 

— Tik trupučiuką. Man pakaks ir vieno kubinio centimetro. 

— Kraujo? 

Senei užspaudė gerklę. Ji garsiai ir įnirtingai nusišnypštė no- 
sį. Kadangi neturėjo akių, ašaros, matyt, tekėjo pro nosį. 

— Na, jau tikrai! — atšovė ji. - Jo nebeliko nė lašo. 

— Leiskite pažiūrėti, liko ar nebeliko. Puikiai žinote, kad tre- 
jus metus iš eilės esu renkama „Mis kraujo ėmėja 

— Nežinojau. 

— Mikliai suleidžiu adatą, - pasakė iš lėto artėdama slaugė su 
švirkštu rankoje. - Net ir Paneles Drakulos medalis man nėra 
nepasiekiamas. Tačiau šį mėnesį privalau paimti dar du tūks- 
tančius du šimtus šešis kubinius centimetrus kraujo. 

Tuo tarpu, kai slaugė mikliai švystelėjo kairę ranką, smaigalys 
senės rankoje ją atstūmė it gyvatės geluonis. Po to senė įkišo 
pirštus tarp lūpų, išsiėmė protezą. Šis judesys kažkaip sužadino 
mano atmintį, prikėlė tolimą prisiminimą iš vaikystės laikų. T'as 
spartumas, kokiu nubraukė ką tik ištrauktą protezą nykščio 
galiuku ir užsikišo už kimono apykaklės. Bet jai nepavyko pa- 


slėpti viršutinių ir apatinių dantų auksinių karūnėlių. (Sako, 

kad pagal jas identifikuojami japonų lavonai visuose pasaulio oro 
uostuose.) Galimas daiktas, kad ji ir yra mano tikroji motina. 

— Pilnaties naktimis pasirodo ne Drakula, o vilkolakis. 

Be protezo mano motinos lavonas vis pliaukšėjo liežuviu 
lyg čiulptų karamelę. 

— Taip, žinau, - atsakė ji. - Tuos filmus dažnai rodydavo 
per televizorių po vidurnakčio. 

— Bet jūs gi nematote. 

— Saugokis, mano mažyli. Kai manęs čia nebus, šita vampy- 
rė iščiulps iš tavęs paskutinį kraujo lašą. 

— Nevadinkite manęs „mano mažyli“. 

— O kodėl? 

— Man nuo to darosi bloga. 

— Taip, gali būti... — su jauduliu pratarė slaugė dideliais 
apvaliais akiniais. — Pilnaties naktims vilkolakis labiau tinka. O 
gal jūs esat vilkolakis? Dabar suprantu, kodėl jaučiatės paže- 
mintas, kai jus vadina „mano mažylis“... 

—Vilkolakis? 

— O jei užliptumėt ant lovos ir leistumėt jai paglostyti tuos 
kuokštus ant savo blauzdų? 

— Niekada gyvenime. Tai tk žolės. 

— Ar ant tavo blauzdų auga žolės? - klastingu balsu pasiteira- 
vo senė. 

Pasinaudojusi šia išsiblaškymo akimirka, slaugė įsmeigė adatą 
į jos miego arteriją. Tačiau senės plokšrelė iškart atstūmė švirkš- 
tą, slaugės plaštaka apsipylė krauju. 

— Bjaurybė! — iš krūtinės gilumos išsiveržusiu kimiu balsu 
nusikeikė slaugė ir ėmė laižyti plaštaką. Paskui pačiupo nuo 
senės kelių šamiseną ir iškėlė aukštyn. 


— Atleisk man! 


Mano motina susigūžė, sukniubo, suėmė abiem rankom gal- 
vą, ėmė maldauti. Man pasirodė, kad ji čiulpia ledinuką, bet toks 
įspūdis kilo todėl, kad buvo išsiėmusi protezą, ji nevaidino. Ar 
išsigando kūniškos bausmės, ar bijojo, kad sudaužys jos instru- 
mentą? Buvo akivaizdu, kad ji tikrai išsigandusi ir nuoširdžiai 
prašo atleisti. Jos virpančių pečių vaizdas buvo išties patetiškas. 

Staiga mane užliejo gailestis ir užuojauta jai. Pajutau, kaip 
mėšlungiškai trūkčioja ašarų liaukos. Negaliu pasakyti, jog tik- 
rai nemėgau motinos. Bet ir nemylėjau. Seniai apskritai atgra- 
sūs. Išgyvendamas sąžinės graužaųį dėl savo jausmų motinai, 
negalėjau atitraukti žvilgsnio nuo vampyrės trumpo sijonėlio. 
Šiek tiek susijaudinau. Kokios jos akys be akinių? Plokšti aki- 
nių stiklai taip baisiai atspindi, kad nematai, kas už jų. Kas 
žino, gal jos akys taip pat baisiai nuožulnios. 

— Na, - įsakė ji, — tučtuojau lauk! 

— Tik su sąlyga, jei grąžinsite mano šamiseną. 

— Negaiškite, paskubėkite. 

Slaugė su dideliais apvaliais akiniais nusviedė instrumentą. 
Jokio aido, tik sugirgždėjo medinis rėmas. 

— Kadangi daugiau niekada nebepasimatysim, noriu tavęs 
paprašyti paskutinės malonės. Maldauju. 

— Nenoriu jokių komplikacijų. 

— Leisk man dar kartą suvaidinti sceną, kai baru tave vaiką, 
vadinu „nedėkingu sūnum“. Tai užtruks nedaugiau kaip tris 
minutes, maldauju. Tuomet jaučiausi išties laiminga. Norė- 
čiau dar bent kartelį ištarti tuos pat žodžius... 

— Jei ji tik to prašo, turėtumėt leisti, — atsidususi paragi- 
no mane slaugė, kuri staiga šiek tiek atsileido. 

Tokia netikėta jos elgesio permaina mane suglumino. 


— Ber aš pamiršau, — atsakiau aš, — kaip visa tai vyko. 

„— Kokia aš laiminga, kad sutikai! - sušuko senė vėl įsidė- 
dama protezą. — Iš pradžių mamytė perbrauks plokštele per 
šamiseno stygas, o paskui, mano branguti, tu imsi skųstis. 

— Gana tų „mamyčių“ ir „brangučių ! 

— Tai kaip privalau sakyti? 

— Ar aš nesakydavau tau „manmana'? 

— „Manmana'“? Juk tai dar kvailiau! 

Pirmąkart abi moterys kartu nusijuokė. 

— Paprasčiausiai, — pasakiau aš, — kreipkitės į mane tre- 
čiuoju asmeniu. 

— Nesvarbu, - atkirto ji priglausdama plokštelę prie stygų. — 

a8 O dabar nedelsk, pradėk skųstis. 

— Dėl ko? 

— Bet tą jau darei, skundeisi dėl lovos. 

Girgždantis ir nedarnus stygų žvangesys. 

— Aš pamiršau. 

— Gali sakyti bet ką. 

— Aš nežinau, aš... 

Plokštelė ne tiek liečia stygas, kiek barbena į instrumento rėmą. 
— Raudonos ramunės virpa ant ilgesingo vandens. .. 

— Liaukitės. Tai kelia šiurpą. 

— O gal tai kraujas tamsus? 

— Eikite ir dainuokite kur kitur! 

Ji linktelėjo ir kiek parylėjusi sviedė: 

— Nedekingas sūnau! 

Abi moterys vienu metu atsiduso. 

— Ar esate patenkinta? — paklausė slaugė, su šypsena sprig- 
telėdama švirkštą. 

— Kaip norėjau jam tai pasakyti, kai buvau gyva... 


— Manau, kad suprantu jus. Tevai sunkiau nei vaikai pakelia 


išsiskyrimą. Tačiau atrodo, jog kengūros nežino nei kas yra 
dėkingumas, nei sūnaus meilė... 

— Kas? Kengūros? — nekantriai pasiteiravau. 

Bet mane sutiko ledinė tyla. Atsakymo ir nelaukiau. 

— Aš jums trukdau, - pareiškė mano motina ir atsistojo pa- 
siremdama šamisenu it lazda. 

— Taip, — pasake slaugė, — kol dar neišaušo... 

— Kol neišaušo? — paklausiau. — O, taip! Tuoj nusileis mė- 
nulis. Nežinia kodėl, kai atsibundu, visada rytas. 

Man niekas neatsakė. Mėnulis atrodė kaip ką tik nukalta 
šimto jenų moneta, jo apačią laižė tirpdanti liepsna. Jeigu ten 
vakarai, tuomet jūra turi būti ten, iš kur pučia vėjas. 

— Aš nekalbėjau rimtai, kai kaltinau tave nedėkingumu. 
Lik sveikas! 

Motina nusliuogė nuo lovos galo iš kitos pusės, vėl išsiėmė 
protezą, užsikišo už apykaklės, su švilpesiu įkvėpė oro. 

— Geriau apsisiauskite antklodę. Rytas ūkanotas, galite peršalti. 

Vampyrė jai maloniai pagelbėjo kaip tikra slaugė. 

— Ačiū. 

Motina leidosi tiesiai mėnulio link. Sakytum, lyg koks nak- 
tinis drugys. 

— Gal ją kiek palydėtumėt? — paragino mane slaugė. - Mani- 
mi nesirūpinkit... 

Nei ja, nei ta, kita. Laimei, motina nerodė noro, kad ją lydė- 
čiau. Ji nutolo žymiai tvirtesniu žingsniu, nei galėjau įsivaiz- 
duotu. Atrodė jau visai pamiršusi, kad aš egzistuoju. Man dilg- 
telėjo širdį. Taip, gyvenimas kito atmintyje yra skausmingas. 

— Kur ji ketina keliauti? 

— Manau, kad ir pati to nežino. Nestovėkit kaip įbestas. 


Lipkit į lovą. 

Pagaliau. Šios akimirkos kaip tik laukiau. 

— Aš alkanas. Išbadėjęs kaip vilkas. 

— Bent leiskite paimti kraujo. 

— Kai esi alkanas, cukraus lygis kraujyje sumažėja, ar ne? 
Atrodo, sumažėjus cukrui, vyrams pakyla lytinis potraukis, o 
moterims — priešingai. 

Išlankstęs dar neišdžiuvusią frotinę antklodę, pakabinau ant 
lovos krašto. Po to linksmai užsiropščiau ant čiužinio. 

— Atsigulkite. 

— Jei jau esate čia, tai gal galėtumėt užmesti akį į ridikėlius 
ant mano blauzdų? Supurvinau saržos kelnes, kurias man nu- 
pirkote. Ar galiu jas nusimauti? 

Erekcija dar neprasidėjo. Tikriausiai dėl to, kad prisiminiau, 
kaip ji spragtelėjo man į penį, ir dėl jos nekantravimo buvo 
pernelyg įtempti nervai. 

— Kai buvau vienas, to per daug nejaučiau, bet vis tiek keis- 
ta: lova gryname ore! 

Nusimoviau kelnes, išsitiesiau. Man ant dešinės rankos slaugė 
užrišo guminį raišų. Tiesą sakant, man daugiau rūpėjo blauz- 
dos. O dar tikresnė tiesa buvo ta, kad reikalai dar nebuvo pa- 
siekę tokio taško, jog man rūpėtų vien erekcija. 

— Prašau man atleisti, - sumurmėjo slaugė. 

Spiritu suvilgyta vata dezinfekavo ranką. Jos kelis lengvai 
lietė mano pilvo kraštą. Pajutau, kaip adata staigiai pradūrė 
odą. Ji išties turi kuo pasigirti. Nejutau jokio skausmo, o ji pati 
neatliko nei vieno nereikalingo judesio. 

— Ar tiesa, ką pasakojot apie Panelės Drakuios medalį? 

— Ne. Juokinga, ar ne? Jei jums juokinga, tai kurių galų dar 
klausinėjat? 


Visų pirma norėjau numalšinti alkį ir troškulį. 


Bet ar tokiu metu atidarytas koks nors restoranas? Neat- 
rodo, kad šioje vietoje tai būtų priimta. 

Mėnulis prasmego skradžiai žemę. Rytuose nušvitęs dangus įga- 
vo mėtų atspalvį. Tvarkydama savo įrankius, slaugė vis dar laikė kelį 
ant mano pilvo. Lietėmės apnuogintomis kūno vietomis. Mudviejų 
lytis teskyrė proto riba. Be to, nepasakyčiau, kad ši lova būtų pakan- 
kamai plati. Būtų visai normalu, jei pereitume prie kito etapo. 

— Kaip ridikėliai? 

— Ne tokie vešlūs kaip anksčiau... 

— Ar tokie par šleikštūs? 

— Apie lytinius santykius kol kas negali būti kalbos. 

— Kodel? Nemanau, kad galėčiau užkrėsti. 

Vėjas atnešė vaikiškų šūksnių aidą. Ar tai Sai kranto kipšiukai? 

— Tikriausiai būrys vaikų eina į mokyklą, - pastebėjo slaugė. 
— Man vaikai nepatinka, nemoku su jais elgtis. Nesitvardau. 

Prie mūsų artinosi penketas ar šešetas vaikų, visi apsigin- 
klavę kišeniniais žibintais. Buvo už kokių trisdešimties met- 
rų į vakarus nuo mūsų, žygiavo vienas paskui kitą — tikriau- 
siai todėl, kad ėjo siauru lauko keliuku. Vienas jų pastebėjo 
lovą. Būtų keista, jei nepastebėtų. Kai eini kopūstų lauku, 
kuris driekiasi kiek akys aprėpia, apšviesta palapinė iškart 
patraukia dėmesį, darosi smalsu iš arčiau apžiūrėti. 

Vaikai pakeite kryptį ir pasuko tiesiai link lovos. Apsupę 
mane, emė įžūliai apžiūrinėti. 

— Ne, ne, eikit iš čia, tai jums ne spektaklis. 


Nesijaudink, eik ir tai padarysi. 


Ką padarysiu? 
— Tai. 
Kalbėjo berniukas: vyriausio amžiaus, su uniformine moki- 


nio kepure. Įkišo nykštį tarp smiliaus ir didžiojo piršto, po 

to šaltu veidu nužvelgė savo draugus. Keturi berniukai ir 
trys mergaitės. Visi tylėjo ir laukė užgniaužę kvapą. 

— Kvailys! —- sušuko slaugė. Mikliai sugriebusi vaiką už ran- 
kos, prisitraukė jį prie savęs, po to paėmė švirkštą ir pasakė: 

— Čia kilnojamoji kraujo perpylimo stotis. Ar žinai, kokia 
tavo kraujo grupė? Tikriausiai A. 

— Negali būt ne kalbos! 

Vaikas ištraukė ranką ir pabėgo. Bet nelabai toli. 

— Nesigedyk. Eik, - mechaniškai pakartojo berniukas. 

Buvo aišku, kad jo šaltumas slepia nepaprastą įtampą. Visi 
vaikai sunkiai alsavo, lyg pro atvirą autobuso langą veržtųsi vėjas. 

Mano erekcija baigėsi. 

— Ar nežinote netoli atidaryto restorano? — pasiteiravau. 

— Tai nedarysi? 

— Mes tai jau padarėme. 

Maždaug pusės vaikų įtampa atslūgo. 

— Netoli yra lakštinių restoranas, — pasakė viena mokinė, 
rodydama į tamsą. 

— Kur? 

— Departamento keliu iki pirmos sankryžos, tai aplinkkelis 
sunkvežimiams. 

Restoraną suradom iškart. Dauguma klientų buvo sunk- 
vežimių vairuotojai. Visi atrodė neišsimiegoję. Girdėjosi vien 
jų čepsėjimas. Tik mes vieni atrodėm smagi porelė, tad tuč- 
tuojau tapome visuotinio dėmesio centru. 

— Turiu jūsų atsiprašyti, — pasakė slaugė. — Išties. Kai 
pasakėte „mes tai jau padarėme, reikėjo tik pažiūrėt, kaip 
atrodė tas snarglys!... Galėjai mirti iš juoko. 

Deja, nebuvau nusiteikęs juoktis. Komplektą, kurį užsisa- 


kėme sudarė kiaulienos kepsnys ir 2750 sriuba, pilna ridikėlių. 


D SKYRIUS 


NAUJOS EISMO SISTEMOS PASIŪLYMAS 


Suprantama, 72750 sriubos su ridikėliais nė nepaliečiau. 

Palikau pusę lakštinių sriubos, o kitą pusę „nušvarinau“. „Nu- 
švarinti pusę patiekalo“ skamba prieštaringai. Tačiau tai tiesa, taip 
tikrai buvo. Lazdele nubrėžiau liniją, padalijau ir tai, kas liko, nu- 
švarinau. Taigi kuo gražiausiai „nušvarinau“ pusę maisto. 

Be žodžių buvo sutarta, kad sąskaitą apmokės slaugė. Ji tu- 
rėjo žinoti, kad savo piniginę palikau baltinių pintinėje klini- 
koje. Tai buvo trumpalaikė paskola. 

— Priešpiečiams norėčiau kario, — pasakiau jai. 

— Ar jums nepatiko maistas? 

Lauke, už slankiojančiųjų durų aušo vienspalvis rytas. Ga- 
lėjai skirti šviesą nuo tamsos, tačiau dar per anksti, kad išryš- 
kėtų spalvos. Pirmasis traukinys jau buvo išvykęs, iki kito 
liko šiek tiek laiko. Departamento kelias priešais stotį atrodė 
siaubingai tuščias. Drungnas vėjelis pranašavo aušros pabai- 
gą. Tikriausiai ir šiandien bus karšta. 

— Gal kol kas grįžkim į lovą? — pasiūliau. 


— Taip, žinoma, daugiau nėra kur eiti... 

— Kuo daugiau galvoju, tuo daugiau dalykų nesuprantu. 
Pavyzdžiui, kaip mano motina sužinojo, kur yra lova... 

— Ar žinote, kas yra ultragarsis švilpukas? 

— Kažką girdėjau. 

— To švilpuko garsai yra tokio aukšto dažnio, jog žmonės jų 
negirdi. Pasirodo, ne tik šunys, bet ir šikšnosparniai skleidžia 
ultragarsus. Galbūt jūsų motina girdi ultragarsus, nes nemato. 
Tai, kaip ji švytavo plokštele tarsi kardu, leidžia manyt, kad 
mato savo priešininką. 

— Ar jūs naudojatės ultragarsiu švilpuku? 

— Neerzinkit manęs! 

— Jūs taip pat elgiatės labai paslaptingai, kritiškais momen- 
tais visada atskubat į pagalbą. Esate tarsi teisuolė iš animacinių 
filmų, trūksta tik raudonos mantijos ir žodžių. 

— Tai vis atsitiktiniai sutapimai. Pavyzdžiui, šįryt atsidūriau 
čionai... 

Ji nutraukė sakinį. Aštrus dūris lyg žirklėmis. Slaugė su di- 
deliais apvaliais akiniais man grybštelėjo į šoną, norėjo perspė- 
ti. Buvom ką tik įsukę į valstybinės reikšmės kelią. Aplink rau- 
donavo žemi čerpių stogai, už jų, kiek akis užmato, driekėsi 
kopūstų laukas. Slaugė rodė į rytus. Žemai, po eile išsirikiavu- 
sių ginkmedžių šviesoje mirgančiais lapais, į mus artėjo kaž- 
koks plokščias metalinis daiktas, kliudydamas šaligatvio kraš- 
tą. Neįtikėtina, bet tai išties lova! Ir dar mano lova! Tentas 
nuplėštas ar pavogtas. Kadangi nebuvo nei padangų, nei 
amortizatorių, lova šokčiojo lyg vaikiškas vežimėlis. Tarsi sle- 
giama savo pačios svorio, artėjo lėtai, bet užtikrintai lyg ta- 
rakonas, persisotinęs puotos likučiais... 


— Sakyčiau, jog buvote itin malonus. 


Slaugė su dideliais apvaliais akiniais ironiškai pakreipė gal- 
vą, po to pakėlė į mane akis tokiu kampu, kad atšvaitas dingo, 
taigi galėjau matyti, kas yra už stiklų. Kaip ir tikėjausi, jos 
akys buvo nuožulnios. Nuolat maldaujantis žvilgsnis. Tai jau 
trečias atvejis per mano kelionę lova: iš pradžių mergaitė pra- 
mogų parko traukinuke, kuris pravažiavo požeminiu tuneliu, 
po to protiškai atsilikusi kipšiukė Sai krante ir galiausiai slau- 
gė su dideliais apvaliais akiniais, pasivadinusi Mis Kraujo Ėmė- 
ja. Tai kažkokie apžavai, kurių aidas man persmelkė širdį. Ar 
tai tik atsitiktiniai sutapimai, ar tarp jų esama ryšio? 

— Akivaizdu, jog ją valdo iš nuotolio. Bet kas? 

— Ar girdite čirškimą?... Lyg žvirblio, o gal žiogo... 

— Tai girgžda ratai ant smėlio. 

Pro mus iš užpakalio pralėkė vidutinio amžiaus bėgikas. Tik- 
riausiai koks paprastas tarnautojas, kurio liemuo panašus į sta- 
tinę. Stabtelejo pažiūrėti į lovą. Pritūpė, kad pažvelgtų po ja. 
Žinoma, norėjo patikrinti, ar yra motoras. Bet tuoj pat liovėsi 
domėjęsis. Pridengęs akis plaštaka, ėmė stebėti dangų. Atrodo, 
tuoj pradės lyti. Paskui, tarsi niekur nieko, nubėgo ristele savo 
keliais, — jo žingsniai sutapo su spidometro tiksėjimu. 

— Na, nešdinamės ir mes. 

— Kodėl? 

— Nera ko čia rodytis. Juk mus lydi ne šuo ir ne katė... 

Daugiau jos neklausinėjęs, ėmiau sparčiai žingsniuoti. Ji ne- 
noromis taip pat paskubino žingsnį. Iš mano pusės būtų 
naivu galvot, kad jos lengvai atsikratysiu. Nors ta idiotiška 
lova slinko vaikiško triratuko greičiu, staiga ir ji ėmė greičiau 
riedėti, kad neatsiliktų nuo mūsų. Garsiau girgždėjo ir į smėlį 


klimpstanrys ratai. Garsas buvo toks šaižus, jog priminė ne 

tiek žvirblio čirškėjimą, kiek medšarkės tarškesį. Ši scena bu- 
vo pernelyg keista, kad nepatrauktų dėmesio: sprunkanti po- 
relė ir ją persekiojanti lova. 

— Taip būsime dar labiau pastebimi, — pasakė slaugė. — Ka- 
dangi ši lova pati siūlosi, kodėl jums ant jos neatsigulus? 

Slaugė su dideliais apvaliais akiniais sugriebė mane už alkū- 
nės. Piršteliai glotnūs it manekeno iš skalbiamųjų miltelių re- 
klamos. Tikriausiai suveikė kažkokie burtai, nes mano kojos buvo 
prirakintos prie žemės. Lova irgi iš lėto sustojo prie manęs. Slaugė 
išsiėmė iš per petį užmesto krepšio uniforminę kepuraitę su 
juoda juostele, prismeigė ją smeigtuku. Paskui apsuko apelsinų 
žiedais dekoruotą žalią diržą išvirkščia baltąja puse ir iškart tapo 
tikra slaugė. Autoriteras, neleidžiantis jokių prieštaravimų. Su- 
sitaikiau, užsiropščiau ant lovos, pirma atsiguliau ant šono, po 
to pasisukau ir išsitiesiau aukštielninkas. 

Buvome tiesiai po viaduku. Stotelė buvo medinė, trikam- 
piu stogu, vaizdas buvo ilgesingas. Pernelyg ryškus užrašas 
tamsiai raudonomis raidėmis. Vieta man buvo pažįstama, ne- 
reikėjo net žiūrėti į planą, nes dažnai girdėjau jos vardą plačiai 
vartojamuose posakiuose ir priežodžiuose. Bet nėra ko skubėti 
prisipažinti. Bus nevėlu ir tuomet, kai įsitikinsiu, jog dėl to 
niekas nenukentės. 

Po pėsčiųjų tiltu praskrido žuvėdra, paskui ją — trys var- 
nos. Oras dvelkė jūra. 

Slaugė su dideliais apvaliais akiniais profesionaliu judesiu 
išlygino patalą, guviai iškratė dar nevisai išdžiuvusią antklo- 
dę, apklojo mane. Atsidavęs jos globai, pasinėriau į prarają, 
grįžau į vaikystę. Nors niekada nesimaudžiau purvo vonioje, 
manau, kad tai buvo būtent toks jausmas. Mano nervų sis- 


tema ėmė ruoštis erekcijai. Gal tapau seksualiniu maniaku? 


— Ar jūs neužlipsite? 

— Aišku, kad ne. Tai būtų pasikėsinimas į skaistybę. 

Užteko jai tik atsistoti prie lovos krašto, paliesti jos statrams- 
čius, ir lova iškart paklusniai pasidavė. Įdėmiai pažvelgęs, iš- 
kart būčiau pastebėjęs nenatūralią slaugės laikyseną. Ji visai ne- 
naudojo nei kojų, nei klubų jėgos. Lova riedėjo pati. Tačiau šį 
nenatūralumą puikiai kompensavo slaugės uniforma. Gali pa- 
galvoti, jog gabena sunkų ligonį. Kritiška padėtis daug svarbes- 
nė už greitosios pagalbos mašiną. Rimtas mirties pavojus at- 
meta visa kita. Turi tik nusukti žvilgsnį. 

Prie pėsčiųjų tilto turėklų pamačiau vyrą. Buvo palinkęs virš 
turėklo, pasidėjęs ant jo pakankamai didelę filmavimo kamerą, 
stebėjo mus pro stambų objektyvą. 

— Palaukit! - sušukau aš. — Kažkas ant pėsčiųjų tilto ruošiasi 
mus filmuoti. 

— Nežiūrėkit į jį. Nekreipkit dėmesio. 

— Jis baisiai aukštas, neatrodo, kad būtų japonas. 

— Sakiau jums, kad nežiūrėtumėt. Jis visąlaik mane persekioja. 

— Jums tereikia jam pasakyti „ne“. 

— Bet jis neatrodo toks blogas. Be to, labai gerai kalba 
japoniškai. 

— Vadinasi, jis užsienietis. 

— Amerikietis. 

— Ar pranešėt policijai? 

— Žinoma, ne. Jis gyvena antrame mūsų namo aukšte. 

— Ak, taip? Tai jūs gyvenate čia netoliese? 

— Kaip tik už kito šviesoforo, tuoj už geležinkelio, pasukus 
už kampo į gatvę iš dešinės. 


— Ar tai reiškia, kad ši lova iš pat pradžių ketino vykti pas jus? 

— Gal ir taip... Beje, turime garažą, kuris šiuo metu ne- 
naudojamas... 

— Ar šiandien nedirbate klinikoje, turite laisvą dieną? 

— Jau seniai mečiau tą darbą. Ar nežinojot? 

— Kaip tai seniai? 

— Važiuojam? Tuoj atvyks pirmas autobusas... 

Tarsi ragindama arklį, slaugė pastukseno pirštu čiužinio kam- 
pą. Lova vėl ėmė riedėti. 

— Po to, kai mirė mama, - tęsė slaugė, — nėra kam užsiimti 
parduotuve. 

— Kokia parduotuve? 

— Tabako ir parfumerijos. Nuomininkas amerikietis iškabi- 
no ir kitus skelbimus... 

— Kokius? 

— Na, pavyzdžiui, „Japonų asociacijos už teisę oriai mirti 
reklamą. 

— Įtartinas tipas. Ir dar mus filmuoja. 

— Sakiau jums, kad nežiūrėtumėt. 

— Kodel? 

— Jis sakė, kad modelis neturi žinoti, jog jį filmuoja, tuomet 
natūraliau išeina. 

— Tai jūs net taip susigiedojot? Atrodo, palaikot itin artimus 
santykius. 

— Jo rankos ir kojos ilgos, laibos, tarsi voro čiuptuvai. Aną- 
dien universalinėje parduotuvėje mačiau nuotrauką laikraš- 
tyje, vieno garsaus skulptoriaus kūrinio, kaip to skulptoriaus 
pavardė? Iškrito iš atminties. Tai šis amerikietis panašus į 
vieną jo skulptūrą... Man labai patinka toks vyro tipas. Bet 


tik jis siaubingai plaukuotas ir tai viską gadina. 


— Plaukuotas? O kur? 

— Visas kūnas, išskyrus veidą ir rankas. 

— Tai jis lyg beždžionė. 

— Geriau nei ridikėliai. 

Kurį laiką važiavome tylomis. Klausiausi netaisyklingo ratų 
ritmo. 

Hanakonda aragonda anagenda 
Ištrink raudonų pipirų aliejumi 
Įvyniok į banano žievę. 

— Kada tai įvyko? — paklausiau. 

— Kas? 

— Klausiu, kada mirė jūsų mama? 

— Pamaldos septynioms dienoms po mirties paminėti buvo 
tik praeitą savaitę. 

— Keista. Ar tik ne užvakar lankiausi jūsų klinikoje? 

— Jums reiktų išsitirti smegenis. 

— Ačiū, nenorėčiau vėl žiūrėti į beuodegės kiaulės paveikslą. 
Jau iš pat pradžių visi nusprendėte, kad esu idiotas! Tai tiesiog 
varo iš proto. 

— Ar prisimenat, kur ir kaip klaidžiojot? 

— Ar dar turiu aiškinti? 

— Nepasakyčiau, kad turite... 

— Nesvarbu. Istorija labai paprasta. Iš pradžių vilkikas mane 
nutempė į kažkokią statybos aikštelę, įmetė į požeminį tunelį, 
galiausiai atsidūriau ant bėgių... Sakykit, ar turite seserį? 

— Net dvi. Bet viena mirė, o kita pabėgo iš namų. 

— Taip ir maniau. Prieš atkeliaudamas čia, sutikau dvi mer- 
gaites baisiai nuožulniomis akimis. Kai važiavau tuneliu, viena 
man pamojo ranka, ji buvo už lango tuščiame traukinyje, 


kuris važiavo priešinga kryptimi. 

— Labai nemandagu atkreipti dėmesį į moters fizinius trū- 
kumus... 

— Trūkumus?... Man tai pasirodė itin patrauklu... Tiesa. 
Buvo visai viena tuščiame traukiny... Dar ir dabar negaliu jos 
pamiršti. 

— Ar žinot, kaip mane pravardžiavo licėjuje? 

— Ne, nežinau. 

— „Kepta menkė“. 

— Kodėl „kepta“? 

— Del akių formos. 

— O man patinka nuožulnios akys. Aš kartais net noriu lyž- 
telėti jų kampelius. 

— Tęskite pasakojimą. 

— Tunelio gale buvo prieplauka. Mane perkėlė į laivą, kuris 
žvejoja sepijas. Įplaukėme į didžiulį kanalizacijos kanalą. Platų 
kaip keturių juostų plentas. Tikriausiai kadaise tai buvo ne ka- 
nalizacijos, o vandens kanalas. Veliau jį uždengė. Kiek paplau- 
kę, atvykome į Daikoku pusrūsį. Ir ten mane užpuolė kitas 
sepijas žvejojantis laivas. Iškart pasislėpiau parduotuvėje „Visa, 
ko trokšti“... Manęs vos neapkaltino vagyste, bet pasirodėte 
jūs, dievaitė išgelbėtoja. Ar tai buvo tik atsitiktinumas? Kitą 
kartą pasirodėte šįryt, kai ginčijausi su savo motina kopūstų 
lauke: įsikišote kaip tik laiku, kad neprasilietų kraujas... Vi- 
sa pernelyg gerai apskaičiuota. Privalote žinoti kažką, ko aš 
nežinau, ar ne taip? 

— Niekada nepraleidžiu rytinių pasivaikščiojimų. Turiu pa- 
laikyti formą, bijau prarasti kraujo ėmėjos gabumus. 

Sušvilpė tris kartus su pertraukomis. Tikriausiai į stotį 


atvažiuoja kitas traukinys. 


— Kai tik argausiu savo piniginę, grąžinsiu jums skolą už pir- 
kinius parduotuvėje „Visa, ko trokšti“ ir už lakštinius su kiau- 
lienos kepsniu... Ją palikau klinikoje, pintinėje su baltiniais. 

— Tęskite. 

— Na, apie tai, kas nutiko po Daikoku. Grįžau į žvejybos 
laivą. Nes neturėjau kur kitur eiti. Paskui bangos nuskandino 
laivą. Kaip tik ties Sai krantu. Tada išaušo diena. Įskaitant šį 
rytą, išeina, kad tai buvo prieš dvi dienas, ar ne? 

— Ar tiesa, kad Sai krantas yra ant Trijų Brastų upės, kad ten 
susirenka šimtai vaikų, kurie dainuodami krauna akmenis? 

— Ten yra stipraus sieringo vandens lauko maudyklė. Manau, 
kad maudymasis joje man buvo naudingas. Gal tai tik apgaulin- 
ga iliuzija, bet atrodo, kad ridikėliai ant blauzdų kiek apvyto. 

— Pirmą teveliui... Ar ne taip jie dainuoja? 

— Išmokau atmintinai. Mane pasamdė mokyti dikcijos. Pu- 
sei darbo dienos. Už tai gavau leidimą nemokamai maudytis ir 
maisto talonus... 

Gedulo kalno papėdėj 
Stai Sai kranto sakmė 
Kaip skauda širdį ją girdint 
Dvejų trejų ketverių penkerių metų vaikučiai 
Net dešimties nesulaukę 
Renkasi Sai krante 
„Tėveli, mamyte“ Jie šaukia 
Jų skundai kupini meslės 
Jų ne šios žemės balsai 
Jų liūdesys persmelkia kūną 
O toliau garsusis refrenas: pirmą teveliui... 


— Antrą mamytei... 

— O kam trečią? 

— Aš nežinau. 

— Niekas šito nežino. Užtat visi žino, kam pirmą ir antrą. Ar 
norite žinoti, kam trečias? 

— Jūs keistuolis: Tokio amžiaus, turit gan griežtą skonį. 

— Tai ne visai mano skonio. 

— Ber deklamuodamas šią savotišką maldininkų giesmę, taip 
pagyvėjate. 

— Jūs nesupratote. Kipšiukų buvo daugiausia dešimt. Be to, 
tai vaikų darželio, kuris priklauso terminių vandenų gydyklos 
administracijai, auklėtinių vaidinimas. Jie vaidina turistams, 
kurie atvažiuoja autobusu, o paskui renka aukas. Tarp šių kip- 
šiukų mačiau mergaitę nuožulniomis akimis, labai panašią į 
jus. Apie tai jums jau pasakojau. Ji dėvi L dydžio marškinius 
iki kelių ir tai jai labai tinka... atrodo, ji našlaitė... bet kaip ji 
dabar išgyvens? Sako, kad tas choras gerai žinomas. Surinktų 
aukų pakanka, kad išlaikytų vaikų darželį... Ši melopėja kaž- 
kaip siejasi su japonų chorine tradicija, su klasikine prozodi- 
ja... Štai žalia šviesa. Bet dar kartą patikrinkime. Sukam į deši- 
nę, po to kairę. 

— Matot, jums tai patinka. 

— Betgi ne, kaip man gali patikti tokia giesmė? Jei man 
patiktų, nesiginčyčiau su savo velione motina. Suprantu, esu 
nedėkingas sūnus, bet kad atpirkčiau savo kaltę, esu pasi- 
rengęs jai padėti bent vieną akmenėlį. 

— Tai buvo sunkus išbandymas. Kaip žinote, aš ką tik irgi 
netekau motinos... 

— Kai matai šmėklą, dingstančią tolumoje, prarandi dva- 


sinę pusiausvyrą... Prakeikimas! Dar tas grojimas šamisenu! 


— Kaip skaudu, kai pagalvoji, kad ir po mirties lieki vienišas. .. 

— Jei pasitaikytų proga vėl ją pamatyti, sutikčiau ją aprau- 
doti, bent jau trumpai...O kaip jūs? Ar jau matėte savo mi- 
rusią motiną? 

— Laimei ar nelaimei, man tai negresia. Ar matote tenai? 
Prie bėgių padėtą puokštę? 

Kelias staigiai suko į dešinę, iš kairės šakojosi siauras dviejų 
juostų keliukas be šaligatvių. Matėsi kažkas panašaus į švieso- 
forą, bet jokios užtvaros... Aštrus sankirtos kampas nesiekė ir 
trisdešimties laipsnių. Įsiterpęs į kampą stovėjo monetos pavi- 
dalo dviejų aukštų namas. Iškaba, kurioje baltame fone raudo- 
nomis raidėmis parašyta: „Tabakas“. Ar tai valstybės monopo- 
lio iškaba? Kampo smailyje - gėlių puokštė. Balti ir violetiniai 
gėlių taškučiai, panašūs į fejerverkų bumbuliukus. 

— Tai ji čia mirė? 

— Per eismo nelaimę. Amerikietis nuomininkas viską tiksliai 
užfiksavo. Ją sudraskė į gabalus. Supjaustė smulkiau nei šunų 
ėdalą. Jis nufilmavo. Jei norėsite pažiūrėti, parodysiu. Tai pa- 
lengvino derybas su draudimo kompanija... Tad ji negalėtų virsti 
šmėkla. Jei pasirodytų, tai būtų mėsainis arba mėsos kukulis. 

Ar man juoktis? Jos makabriškas juokavimas slėpė vilionę. 

— Tiesa, tokioje vietoje tikriausiai dažnai nutinka eismo 
nelaimės. 

— Manau, jog būtent dėl to nutarė pas mus antrame aukšte 
apsigyventi amerikietis, kuris kuria dokumentinį filmą, tai 
jo diplominis darbas. Jis sako, kad čia įvyksta daugiausia eis- 
mo nelaimių Japonijoje. Netgi pasaulio mastu šiose vietose 
didžiausias mirtingumas dėl eismo nelaimių. Jo dokumen- 


tinis filmas vadinasi Mrriinos eismo nelaimės. 

— Kokia tokio filmo prasme? 

Lova priartėjo prie sankirtos. Kaip tik tuo metu iš stoties 
pasigirdo švilpukas, tikriausiai įspėjantis apie traukinio išvyki- 
mą. Sumirksėjo žalia šviesa. Skubriu ritmu suskambo guvi dai- 
nelė: „Eikite, eikite!“ Ši žalia šviesa kažkokia keista. Didžiulia- 
me plakate sumirgėjo raidės: RUN. Ar reikia suprasti tiesiogi- 
ne prasme, tai yra: „Bėkite'? Tuo tarpu lova stovėjo lyg įbesta 
it užsispyręs asilas. | 

— Ber šviesa rodo, kad turime paskubėti, ar ne? — pasiteiravau. 

Slaugė su dideliais apvaliais akiniais kiek papurtė galvą, žvilg- 
telėjo anapus bėgių į stotį ir taip pat nė nekrustelėjo. 

Įspėjantis švilpukas. Nuo jo garso virpėjo ausų būgneliai. 
Skrosdamas orą, pravažiavo trijų vagonų sąstatas, tikriausiai prie- 
miestinis traukinys. Vėl pasigirdo įspėjimo signalas. Traukinio 
vagonai buvo oranžiniai — tai paskutinės mados klyksmas. 

Prabėgus dešimčiai sekundžių po traukinio išvykimo, mir- 
gančios raidės RUN dingo. 

— Įdomus signalas. Sakytumei, tiesiog skatina, kad įvyktų 
eismo nelaimės. 

— Jūs taip manote? 

— Gal šis signalas suklaidino ir jūsų motiną? 

— Ji buvo daltonikė ir, be to, nesuprato angliškai... Galbūt 
ji specialiai puolė po traukiniu, nes žinojo, kad jis klaidina... 

— Savižudybė? 

— Jai paprasčiausiai nesisekė. Būtent iš jos mes su seserimis 
paveldėjome nuožulnias akis. Regis, visos to paties lauko, 
bet ne tos pačios sėklos. Nei vienas tėvas su ja neištvėrė. Aš 
buvau „kepta menkė“, tai dar nieko, bet motiną kaimynai 
pravardžiavo „Nevykėle Kei'. Dėl nuožulnių akių jos veidas 


atrodė liūdnas, tačiau ji iš tikrųjų buvo liūdna. 


— Det Man patinka tOKIOS aKys, jus VISOS trys Man patinkate. 

Lova iš lėto pajudėjo. Pervažiavusi medinėmis lentomis, 
pasiekė bėgius, paspartino greitį ir peršoko. Mažiems ratu- 
kams tokios vėžės netinka, yra pavojingos. Visai neseniai vie- 
nas mokinukas įstrigo tarp jų ir žuvo. 

— Tuščias garažas yra už kampo, ten toliau keliu... 

Slaugė su dideliais apvaliais akiniais kreipėsi į lovą lyg į dresi- 
ruotą sarginį šunį. Lova iš lėto suko į negrįstą kelią. Už trikampio 
pastato buvo siauras tarpas, kuriuo lova galėjo vos prasibrauti. 

— Gal galite jį man trumpam išnuomoti? — paklausiau. 

— Kaip norit... 

Stiklinės slankiojančios durys buvo apklijuotos lapeliais ir 2) 
afišomis, kokių niekada anksčiau nebuvau matęs. Juos galėjai 
matyti ir iš geležinkelio pusės, bet kam visa tai? 


— Sis signalas vis tiek labai pavojingas. 


—— 


NĄ | 
Ko Eismo SISTEMą 
YRIMO CENTRAS 


Japonų Asociacija už Orią Mirtį 


Telefonas pasiteiravimui: 03-3818-6563 


EUTANAZIJOS KLUBAS 


Organizacinis Komitetas 


TARPTAUTINĖ DRAKULOS ASOCIACIJA 
JAPONIJOS SKYRIUS 
N. B.: 6300 nusižudžiusių asmenų (virš 65 m. amžiaus) 


Tai du kartus viršija mirčių per eismo nelaimes skaičių 


PELĖ IR KI. 


KUR OS ŽOLĖS 


ĮVAIRIŲ RŪŠIŲ NUODING 


MEISTRO KŪJO ŽUDIKO 


Kineziterapijos-karatė centras 


— Ar kalbate apie žalias raides RUN? 

— Jums reiktų kreiptis į valdžios atstovus. 

— Dabar prasidėjo tyrimas. Valdžios atstovai sako, kad nie- 
ko negali padaryti, kol neišsiaiškins, kokia tarnyba už tai atsa- 
ko. Baisus popierizmas. Žinoma, aš tai žinau, kas įrengė šią 
sistemą, bet jums to niekada nepasakysiu. 

— Ar tas amerikietis domisi kokia filosofija? 

— O jūs? 

— Aš šiek tiek domiuosi kengūromis, bet filosofija... 

— Gal norit arbatos? 

— Ar tas amerikietis čia neužeis? 

sia — Jis tenkinasi kava iš skardinės. 

— Šiaip ar taip, aš mirštu iš troškulio. 

— Niekur neikite iš šio vestibiulio. 

— Žinau. 

Išlipau iš lovos. Ji padėjo. Gležni sąnariai po plonu mėsos 
sluoksniu. Apsukome aplink namą, praėjome figmedį, įžengė- 
me pro užpakalines duris, kurios buvo iš plonos kipariso me- 
dienos lentos, tad reikėjo mokėti jas atidaryti. Gyvybe persunk- 
tas rūgštokas kvapas. Sutryptos žemės, moters ir jauno ameri- 
kiečio kvapas. Troškintų daržovių, tatamio ir pelėsių kvapas. 
Jos pakviestas atsisėdau ant ties įėjimu patiesto seno kailio. 

— Kieno tas kailis? 

— Tai to amerikiečio dovana. Sako, kad tai kengūros. 

—Tai jis ne amerikietis, o galbūt australas. 

— Žinote, man jūsų truputį gaila... 

— Kodėl? 

— Su tokio amžiaus vyrais jaučiuosi linksmesnė, o su ju- 
mis visai ne. Na, sakykime, nieko nelaukiu... 


— Del ridikėlių? 


— Gal ir taip. 

— Nesvarbu. Kada nors grįšiu, apsigyvensiu Sai krante ir 
pasirūpinsiu jūsų sesute. 

It koks rimbas švystelėjo signalinės šviesos stulpas. Sudrebė- 
jo namas, subangavo žemė. Mavyt, stoties link artėjo trauki- 
nys. Suskambo garsinio signalo dainelė: 

Etkite, 

eikite. 

Slaugė sustingo su rankoje iškeltu arbatinuku, regis, kažko 
kantriai laukė. 

Bet nieko neįvyko, kiek vėliau pasigirdo stabdžių cypimas, kurį 
užgožė priešinga kryptimi pūtęs vėjas. Stotyje sustojo traukinys. 

Slaugė palenkė arbatinuką virš puodelio, išpūtė lūpas. 

— Keista. Tarsi laukčiau nelaimės. Netgi ne „tarsi“, o iš tikrų- 
jų jos laukiau. Tikriausiai jis mane taip paveikė, pripratau. 

Priešais tabako parduotuvę sustojo 50 kubinių cm motocik- 
las. Nuo vaikišką žaisliuką primenančios sėdynės nulipo mažiau- 
siai kokio metro devyniasdešimties centimetrų ūgio milžinas, 
ant abiejų pečių užsikabinęs filmavimo prietaisus. Slaugė puolė 
atidaryti slankiojančiųjų durų.Vyriškis palinko į priekį, pasima- 
tė pradėjęs plikti viršugalvis. Nepaisant vaikiškos išvaizdos, pla- 
tūs pečiai darė jį panašų į raganosį... Jei jis išties toks plaukuo- 
tas, kaip sakė slaugė, reiškia turi per daug vyriškų hormonų. 

Jaunasis amerikietis išsitraukė nešiojamą mikrofoną ir gau- 
dydamas kvapą riktelėjo: 

— Neus...news... news extra! 

Mane atpažinęs, mimikos ir gestų pagalba ėmė iškart kalbėti 
keliomis temomis. Sakė, jog mudu jau pažįstami, nes ką tik ma- 
ne tilmavęs nuo tilto. Kad norįs, jog mudu taptume draugais. 


Kad dabar labai skubąs, todėl detales paliekąs kitam kartui... 

Slaugė puolė tarpininkauti. 

— Misteris Kūjis Žudikas! 

Sakytumei, skelbia imtynių pradžią. Pradėjau kvatoti, jis pa- 
darė tą patį. Vis dar juokdamasis, atsitiesė, išlenkė liemenį ir 
užlipo stačiais siaurais laiptais. 

Atsidūręs viršuj, puikia japonų kalba, galingu balsu, bylo- 
jančiu plaučių stiprybę, pareiškė: 

— Gavau pranešimą, kad atvyksta trylikos baikerių gauja. 

Slaugė su dideliais apvaliais akiniais paaiškino: 

— Turime sutartį su trimis kitomis parduotuvėmis, jos siun- 
čia mums pranešimus. Ten aukštai, kalnų kelyje, renkasi Ro- 
lingo klano baikeriai. Ruošiamės nuleisti jiems kraują... 

— Esate kraugerė, nepaisant romios išvaizdos ir akių. 

— Gal užsikrėčiau, - atsakė ji, imdama nuo lentynos nerūdi- 
jančio plieno dėžutę ir tikrindama jos turinį: elastinį raištį ir 
švirkštus. — Pati savęs nesuprantu: esu tokia drovi, nemėgstu 
žiūrėti į peštynes, bet galiu kuo šalčiausiai imti kraują iš mirš- 
tančio. Gal aš nenormali? Manau, tai profesinė liga. 

Vis garsesnis artėjančių mažos talpos motorų staugsmas. 

— Štai, ir jie! - sušuko žudikas iš antro aukšto. - Ber ar ne 
per anksti? Turėjo dar dvidešimt minučių palaukti prie rau- 
donos šviesos ties degaline. 

Jie pravažiavo įnirtingai mušdami į prikimštus dramblius, 
kurie atstojo būgnus. Pavėluotai prabilo garso signalas: 

Etkite, 

eikite. 

Po kelių sekundžių sušvilpė švilpukas: skrosdamas orą pra- 
važiavo traukinys. 


Žudikas nulipo žemyn, jo rausva kakta sroveno prakaitas. 


— Gaila, — pasakė slaugė. 

— Kodel? — paklausė jis. 

— Paprasčiausiai taip išsireiškiau. 

— Nesvarbu, nieko tokio. Argi nesakoma, kad tirti reiškia 
moketi laukti? Duokite man skardinę šaltos kavos, - paprašė 
slaugės. — Tai jums gaila, nes kai išėjot iš klinikos, jūsų kraujyje 
smarkiai krito cukraus lygis. Reiktų rasti kokį sprendimą... 

Jis atsisėdo ant grindų prie sienos. Jo rankos ir kojos buvo 
nepaprastai ilgos. Kas iš tikrųjų yra tie Voragyviai, apie kuriuos 
pasakoja japonų sakmės? Rusvi plaukai ant rankos, ranka laiko 
skardinę. Slaugė buvo teisi. Tačiau neturėjau jokio pagrindo 
šio vyriškio gailėtis. Mano žaizda buvo gilesnė. 

— Žudikas tikriausiai jūsų rašytojo arba kovotojo pseudoni- 
mas, ar ne? 

— Teisingai mąstot. Tai kovotojo slapyvardis, kurį naudo- 
ju tik karatė rungtynėms. Japonai nemegsta kreiptis į kitą 
pavarde. Tad kai turi pseudonimą, jiems žymiai patogiau. 

— Kalbėjote apie tyrinėjimą. Apie kokį? 

— Ar tik nemanote apie eutanaziją? 

— Žinoma, ne. 

— Nera ko skubėti. Bet jei sumanysit, visada pasirengęs. 
Eutanazija — tai geriausias būdas nusižudyti be skausmo. 

— Regis, jūsų tyrimo objektas yra „atsitiktinės mirtys“ ar ne? 

— Tiesa, — su šypsena atsakė Žudikas. 

Jo akys tapo kiek nuožulnesnės, pats atrodė itin laimingas. 

— Žodžiu, - tęsė jis, - „atsitiktinė mirtis“ geriausiai simboli- 
zuoja mirtį mūsų laikais. Ji yra kartu ir savižudybė, ir akivaiz- 
dus nužudymas. Žudikas ir auka tampa kraujo broliais. Pasku- 
binti mirtį tikint, jog ją nutolini, reiškia naudotis taupomą- 


ja knygele, kuri vadinama civilizacija. 

— Ar ketinate gyventi su ja kaip vyras su žmona? — pasiteiravau. 

— Kadangi ji yra slaugė, jos nereikia mokyti sekso... Bet 
aš privalėjau nusipirkti knygą Sžau7i vartai, nes norėjau iš- 
studijuoti šį klausimą. 

— Ar kalbate apie Gide'o romaną? 

— Romaną? Maniau, kad tai vadovėlis, kaip suvedžioti ne- 
kaltas mergeles. 

— O, ne! - kimiu balsu riktelėjo slaugė, nusisegdama uni- 
forminę kepuraitę. — Amerikiečiai nesidrovi neišprusimo. 

— Vis tiek tai geriau nei žavėtis lėlėmis Barbėmis, kaip daro 
vidutinio amžiaus japonai. 

— Ar amerikiečiai neskaito Gide'o romanų? 

— O japonai juos skaito? 

— Aš jų niekada neskaičiau, — rimtu tonu atsakė slaugė su 
dideliais apvaliais akiniais. - Paskutinė mane sudominusi kny- 
ga — Moters vilko nasrais ir žuvies žmogaus veidu gimtinė. 

— Istorija apie mokykloje pasirodančią šmėklą Hanako taip 
pat nebloga. 

— Apie ką ji? 

— Veiksmas vyksta pradžios mokyklos tualete, iš tikrųjų 
tai mergaičių tualetas, bet koks skirtumas? Kas nors pabel- 
džia į ketvirtos kabinos duris ir paklausia: „Hanako, tu čia?“ 
Ir jam atsako: „Taip, čia aš, Hanako'... 

— Graži istorija. Ar galiu užsirašyti? 

Išsitraukęs elektroninę užrašų knygutę, Žudikas pradėjo 
spausdinti. Man patinka tokie vaikinai. 

— Sakykit, Žudike, tai, ką pasakojote apie Gide'ą, juk bu- 
vo juokai, ar ne? 


— Iš esmės, japonai labai malonūs. 


Į pašto dėžutę įslydo laiškai. Slaugė mikliai it kortų lošė- 
jas sumetė vokus vieną po kito į šiukšlių pintinę. 

— Žudike, kokios jūsų filosofinės pažiūros į kengūras? 

— Ar sterbliniai laisvai pasirenka savo pavidalą, ar nelaisvai? 
Tai sunkus klausimas... 

Slaugė grybštelėjo nagu paskutinį laišką, kurį ruošėsi išmesti 
į šiukšlių pintinę. 

— Nieko. Ir šiandien nieko. Tik raginimai sumokėti nario 
mokesčius. Negaliu pasitikėti Drakulos asociacija. 

— Bet jus apdovanojo medaliu. 

— Gerai paieškojus, tokį rastum net žaislų parduotuvėje. 

— Rumunijoje po to, kai nuvertė Ceaugescu, paštas taipogi 
patyrė baisų krachą. Dar daugiau, sklinda gandai, kad grafas 
Drakula VIII telkia kovotojus, kad užvaldytų Transilvaniją... 

Nejučiomis ilgam įmigau. 

Pabudęs susigriebiau, kad vėl guliu lovoje. Galvūgalyje ant 
karštos plokštės buvo padėta lekštė su kariu. Gurkštelėjau karšto 
pieno ir daržovių sulčių iš skardinės. Pomidorų ir žalių pipirų 
kokteilis buvo neblogas. Iš pasitenkinimo net apsiverkiau. 

Paskui vėl užmigau. Pabudau mėgindamas užsitraukti fro- 
tinę antklodę ant nuogo pilvo. Visa gaubė nepermatoma tam- 
sa, nežinojau valandų. Į kojos padą įgėlė uodas. Nuplėšiau 
kelis ridikėlio lapus, sutrynęs pauosčiau. Jokio skirtumo. O 
ką veikia Misteris Žudikas su slaugė už tos medinės pertvaros? 

Įsiklausiau. Švilpiantis vėjas sugėrė visus garsus ir nešė juos 
į mane. Prispaudžiau ausį prie sienos. Vėjo švilpesys buvo 
toksai galingas, jog visi įtartini garsai tapo dar įtartinesni. 

Įskaudo kaklą. Užsnūdau, pabudau ir vėl užsnūdau. 

Gal jau buvo apyaušris, kai nusižiovavau taip plačiai, kad 


net brakštelėjo žandikaulis, tikriausiai išsinarinau. 


III 


Kai pabandžiau jį atstatyti į vietą, nudiegė skausmas. Jei 
nejudėčiau, gal ir būčiau galėjęs ištverti, bet ėmė tekėti sei- 
lės, o gomurys taip išdžiuvo, jog nepajėgiau apversti liežu- 


vio. Prisiminiau iškabą ant stiklinių durų: 


MEISTRO KŪJO ŽUDIKO 


Kineziterapijos-karatė centras 


Nejausdamas nė mažiausios gėdos, pabeldžiau į stiklines duris. 

Keliskart žybrelėjo kišeninė lemputė, paskui užsidegė vir- 
šutinė šviesa, pasirodė slaugė su dideliais apvaliais akiniais ir 
plono krepo pižama. Niekas neturėjo alibi. 

— Kas čia vyksta? 

Nera reikalo aiškinti. Pakako vien užmesti akį. Parodžiau 
pirštu į žandikaulį, po to į iškabą ant durų, keliskart pakar- 
tojau šiuos judesius. 

Svirduliuodamas nulipo žemyn Žudikas, ant nuogo kūno 
užsimetęs aptemptą peniuarą, kuris išryškino jo formas. Ar tai 
pigaus viskio kvapas? 

Žudikas patiesė ant slenksčio kengūros kailį, paguldė mane 
kniūpsčią. Padėjau žandikaulį jam ant kelių. Ilgi plaukai ant 
jo kelių kuteno nosį, norėjosi čiaudėti. Surikęs kovos šūkį, jis 
stūktelėjo alkūne man į pakaušį. Pajutau tarsi replėmis plėštų 
žandikaulį. Dar niekada nebuvau patyręs tokio kankinimo. 

Sąmonę atgavau kitoje ligoninėje. Atrodė gana didelė. Pa- 
latoje buvome aštuoniese. Mano galvūgalyje kabėjo kortelė 
su užrašu: „8A aukštas. Ortopedinė chirurgija. Gėrybinis 
atvejis. Lova buvo kiek siauresnė už „Atlaso“ firmos lovą. 

Keistas raminantis garsas. Švelnus ledo gabaliukų čežėjimas 


pūslėje ant žandikaulio. 


6 SKYRIUS 


MONOTONIŠKA VĖJO DAINA 


Pro miegą girdimi televizijos garsai, prisiminimų fragmentai. 

Ilga adata suleidžia vietinio nuskausminimo vaistus už au- 
sies ir į dešinę kaklo pusę. 

Prispaudžia veidą prie stiklo plokštės rentgeno nuotraukai. 

Stambus guminis kūjis smarkiai tvoja per smilkinį. Kadangi 
gavau nuskausminančių vaistų, man neskaudėjo. 

Masažas... Kompresas, maišas su ledu... 

— Lengvas tendovaginitas. Kaulas nelūžęs. Hospitalizuoti ne- 
verta. 

— Bet jis neteko sąmonės. 

— Lengvas smegenų sutrenkimas. 

Aš vel užmigau, susapnavau kitą sapną. 

Kiniškų raviolių kvapas, įžeidūs keiksmai, kurių prasmės ne- 
suvokiu. Gnaibo nosį. Liežuvio pliauškėjimai. Po to antausiai. 
Pūslę perkelia nuo žandikaulio ant burnos, ją užkemša. 

Kažkas vyko ne sapne, o tikrovėje. Kai pabudau, iš nosies po 


truputį tekėjo kraujas, žandai buvo ištinę ir degė. 

Nesupratau, kodėl mane šitaip gydo, regis, tai ne baus- 
mė, o kankinimas. 

Staiga krustelėjo cikada. O gal tai gyvatės išnara? Ne, atrodo 
lyg kažkoks storesnis apvalkalas. Panašiau į rupūžės odą ar kra- 
bo kiaurą. Išsinėręs iš nuskausminančio apvalkalo, iškart pasi- 
juntu lengviau. Maryt, nuskausminimas buvo ne vietinis, o ben- 
dras. Po drėgnu švelnios nostalgijos šydu mano regėjimas tam- 
pa keistai aštrus, kupinas vaizdų, kurių neišreikši žodžiais. Ar 
tai euforija? Paskui iš lėto atsėlina pasišlykštėjimas, po to są- 
stingis. Visa oda apdėta ikrais. 

Atvirkščia ranka nubraukiu snarglius, pasirodo, tai kraujas. 

Kelinta valanda? Nežinau, ar rytas, ar popietė. 

Iš abiejų pusių plastikinės užuolaidos. Formalus atskirumas 
privatumui apsaugoti. Staiga ties kojūgaliu kažkas pakelia užuo- 
laidos kampą, į mano teritoriją be perspėjimo įsibrauna batai 
guminiais padais. Tai normalu. Ligoninėje slaugės neturi pra- 
šyti leidimo. Ligonis — tai niekam tikęs daiktas, kuris įgauna 
žmogaus pavidalą tiktai lovoje. 

— Ar skauda? 

— Ne... — vos pralemenau ir pasukiojau galvą. 

Ar reikšti simpatiją pacientui, kuris tvardosi, ar tam, kuris 
maldauja globos? Tai priklauso nuo slaugės asmens. Bet kokiu 
atvėju, pirmame raunde privalau stebėti priešininko elgesį. 

— Štai termometras... Pakeisime maišelį su ledu ant žan- 
dikaulio. 

— Baisus vėjas, ar ne? 

— Vėjas? 

Atrodė pasipūtusi, bet gal taip atrodė todėl, kad jos nosies 
galiukas buvo užsirietęs. 


— Tai kondicionierius ant stogo. Jis sugedęs.... 


— Kalbu ne apie jį, o apie garsus visame danguje. ..lyg kas 
iš visų plaučių pūstų šimtus dūdų... 

— Jūs linkęs į poeziją... 

— Groju dūdele... 

— Ar jums neskauda, kai tiek daug šnekat? 

— Manau, galiu puikiausiai kalbėti, tik nosis visąlaik kraujuoja... 

Slaugė žvilgtelėjo į kortelę ant lovos, ištraukė termometrą. 

— Atrodo, — pasakė suglumusi, — kad del tokio sužeidimo 
nereikėjo jūsų hospitalizuoti. 

— Bet buvau nualpęs. 

— Kai apžiūrės stomatologas, jus išleis iš ligoninės. 

— Jei tik smegenų sukrėtimas nesukels komplikacijų... 

— Šis pacientas tiesiog nepakenčiamas! 

— Kadangi daktaras ortopedas liepė, pakeisiu pūslę su ledu... 

Mikliai pakeičia pūslę. Regėjimas drumsčiasi. Nežinia kaip 
ant lubų atsirado fluorescencinis vamzdis, kurio šviesoje iš- 
vydau purkštuvą, primenantį mano tėvo veidą su akiniais, 
arba jo atvaizdą ant purkštuvo. Arplūsta nuskausminančios 
bangos. Laikas teka prieš srovę, užtvindo jusles. Tai ne eufo- 
rija, o raminantis švelnumas. 

— Bet juk tai vėjas... 

— Nepakenčiu plepių ligonių. 

Slaugė grybšteli man į tarpukojį per antklodę. Tris kartus iš 
eilės. Ar šitaip išreiškia savo neapykantą vyrams? Batai gumi- 
niais padais išeina tyliai kaip ir įėjo. 

Po akimirkos subangavo užuolaida kairėje. Kažkas prakišo 
nugaros kasiklį. Ne iš bambuko, kokius parduoda kaip suve- 
nyrus terminėse gydyklose, o panašų į juodai nudažytą totemą. 
Ar tai suvenyras iš Filipinų? 


— Ar nesutrukdysiu? 


116 


Balsas buvo švelnus, aksominis. Aišku, kad sutrukdys, bet 
turėjau rodyti pagarbą ligoniams, kurie guli čia ilgiau už 
mane. Be to, apie šią ligoninę nieko nežinau. Reiktų užsitik- 
rinti patikimą informacijos šaltinį. 

— Prašom, prašom. 

Nugaros kasiklis praskleidė užuolaidą, pasirodė plokščias vei- 
das. Kokių keturiasdešimties metų vyras sėdėjo lovoje sukry- 
žiavęs kojas. Smulkus vyriškis energinga veido išraiška. Į akį 
krito tankiai juodais plaukais apžėlusios blauzdos, kurios ma- 
tėsi pro prasiskyrusius ligoninės chalato skvernus. Vyriškis baks- 
nojo plaštaką cigaretės filtru, mirksėjo akimis ir it kokia reptili- 
ja gyvai kyščiojo liežuvį, be perstojo laižydamas viršutinę lūpą. 

— Sako, kad kondicionierius, tik pamanykit! Jūs teisus, tai 
vėjas. Jau dvi savaitės, kai čia guliu ir tik pirmąkart girdžiu tokį 
smarkų staugsmą. Bet prieštaraut slaugei nėra prasmės. Jei leng- 
vai nusileistų ligoniams, keltų grėsmę veterano garbei. 

— Ar jums neatrodo, kad kažkur dainuoja vaikai? 

— Vaikai? 

— Padėkite man! Padėkite man! O, padėkite man! Maldau- 
ju, padėkite man! 

— Koks siaubas. Tikriausiai, tai tik jūsų vaizduotė. 

— O gal tai stoties viršininko pranešimas? 

— Toj pusėj, iš kur pučia vėjas, nėra jokios stoties. Tai klau- 
sos haliucinacija. Įsiklausęs gali ką tik nori išgirsti. Šitai vadi- 
nama „dievų šokio šiaurės vėju“. 

Už vyro buvo didelis baltomis nepermatomomis užuolai- 
domis uždengtas langas. Pro užuolaidų kraštą matėsi juoda tam- 
sa. Tikriausiai naktis. 

— Kelinta dabar valanda? 


— Pusė dešimtos. 


— Reiškia, vakarienės jau negausiu. 

— Nesiseka, - atsakė jis ir dviprasmiškai nusišypsojo, pešio- 
damas tris dienas neskustos barzdos šerius. 

Gal jis niekieno neatsiklausęs nukniaukė mano vakarienę? 

— Iš visų gėrimų skardinėse Coca geriausiai malšina alkį. 

— Kelintą valandą atneša pusryčius? 

— Turite pinigų? Truputis pinigėlių viską išsprendžia. Kaip 
sakoma, už viską reikia mokėti, net pragare... 

Vyriškis plaukuotomis blauzdomis, regis, stebeilija į mano 
pižamos kišenę. Susigriebiu, jog pižama nauja. Ar tuo pasi- 
rūpino slaugė su dideliais apvaliais akiniais? O gal ją pado- 
vanojo Meistras Žudikas, kad atsiprašytų už žiaurų gydy- 
mą? Kažkas manimi rūpinasi. Už tai, kad būčiau paguldytas 
į ligoninę, taip pat reikėjo duoti rankpinigių. 

Šaltu veidu pasirausiau kišenėje. Palietus, lyg tūkstančio je- 
nų banknotai. Koks tuzinas. Atsargiai ištraukiau vieną. Tūks- 
tančio jenų banknotas. 

— Matot, turite pinigėlių. Tvarka, aš pasirūpinsiu. Tik 
reikia luktelėti iki dešimtos, kol išjungs šviesą. Ko norėtu- 
mėt? Vaflių ar bandelių? 

— Ar ne tas pat? 

— Anaiptol. Aš jums patarčiau paragauti žuvies formos vaflių. 

— Kodel? 

— Todėl, kad jie iki pat uodegos pilni pupelių įdaro. Žinai 
už ką moki. 

— Kaip norite... 

Kažkas šmekštelėjo nakties padangėje. Gal nukrito vėjo nu- 
pusti šikšnosparniai? Nusišnirpščiau. Iš nosies bėgo kraujas. 

— Ar galėtumėt iškart duoti du tūkstančius jenų? 


— Du tūkstančius? 

— Tokia kaina. Tūkstantis jenų už dvylika. Ir dar tūkstan- 
tis už pristatymą. Tokį mokestį jie nustatė. Paskui, jei leisi- 
te, už paslaugą paimsiu du vafliukus. 

— Nesirūpinkit, eisiu ir pats nusipirksiu. 

— Negali būt nė kalbos! Kai kurie pacientai pabėga neuž- 
mokėję, be to, čia yra morfijaus sandėlis. Naktų ligoninė sau- 
goma kaip kalėjimas. Laimei, tarp ligonių yra vienas nusi- 
kaltėlis, jau tris kartus teistas recidyvistas, jis žino visus Įėji- 
mus ir išėjimus. Atrado vieną landą, apie kurią nenutuokia 
net apsauga. Jis turi ryšių su esančiais lauke, bet pavydžiai sle- 
pia savo skylę. Kai išjungs šviesą, jus supažindinsiu. Jis geras 
vaikinas, tylės kaip žemė. Vertas tūkstančio jenų. 

Iš nosies be paliovos bėgo kraujas. Nusišluosčiau rankove, 
kraujas permerkė audinį. 

— Tas kraujavimas nesiliauja! 

— Norėčiau jus paklausti vieno dalyko, — vyriškis primer- 
kė akis, įmetė į šiukšlių dėžę galutinai sumaigytą cigaretę. — 
Ar prisimenat? Aš jums kelis kartus skėliau antausį. 

— Reiškia, tai nebuvo sapnas. 

— Manau, kad nelabai skaudžiai. Atleiskit. Bet jūs siaubingai 
knarkėt. Jei to nepadaryčiau, kitas dar skaudžiau būtų jums 
skėlęs. Šis vėjas visus taip jaudrina. 

Paglosčiau žandus. Buvo dar patinę ir skaudėjo. 

— Manau, turiu jums už tai padėkoti, — pasakiau ketur- 
linkai sulankstydamas du tūkstančio jenų banknotus, ku- 
riuos numečiau ant kaimyno lovos. 

— Be ironijos, — atsakė jis išsitraukdamas kitą cigaretę. — 
Ką pasakysite apie mano plaukuotas blauzdas? Tikriausiai 


mano protėviai buvo pitekantropai. „Gauruotieji“ pasirodo 


jau Manyoshū? knygoje. Japonijoje jie gyveno anksčiau už 
vadinamuosius tikrus japonus. Esu iš labai senos giminės! 

Aš susinervinau. Ką turėčiau atsakyti, jei jis kartais paklaustų 
apie mano blauzdas? Nusprendžiau pirmas imtis veiksmų. 

— Einu į tualetą, — pasakiau. 

Atsisėdęs ant unitazo, atsiraitojau pižamos klešnes. Vaizdas 
dar bjauresnis negu tikėjausi. Jį išvydęs neštų kailį net mo- 
kyklos vaiduoklis Hanako. Ne plaukai ir ne daržovės, o tikras 
daržovių laukas po potvynio. Tarp senų vystančių kelmų iš- 
dygę nauji apgailėtini ūgliai. Tai paskutinis etapas prieš galu- 
tinį irimą. O ką mano kortelėje užrašė gydytojas? Be abejo, 
kai įsitikino, kad man nelūžo žandikaulis, nesidomėjo niekuo 
kitu. Budinti slaugė taipogi nerodė jokio susidomėjimo kuo 
nors kitu, išskyrus pūslę su ledu ant mano žandikaulio. 

Kai grįžau į lovą, pitekantropas buvo išdėstęs kortas tarp 
kelių. Gal deda pasjansą? 

— Jei jums kokia patinka, parduočiau už gerą kainą. 

Tai buvo ne kortos, o pornografinės nuotraukos. Sisipynę 
vyras ir moteris. Veidų nesimato, dėl to nuotraukos atrodo dau- 
giau mėgėjiškos ir dar nešvankesnės. 

— Ar tai poliaroido nuotraukos? 

— Taip. Pats dariau namuose. Nera ko stebėtis. Moteris — 
tai mano duktė. Koks tėvas, tokia ir duktė. Tačiau vyras ne 
aš. Vis dėlto... 

Kažkas veriančiai sudejavo. 

— Kas tai? 

— Greičiau apsispręskite, - nekantravo pitekantropas. - Ne- 
galiu amžinai rodyti tokius daiktus. Atiduosiu jums po penkis 
šimtus už vieną. 


* Seniausia japonų poezijos antologija. 

Pabandžiau pridėti veidą nuožulniomis akimis prie kūno 
nuotraukoje, kaip daroma žaidžiant popierinėmis lėlėmis. 
Kuri geriau tiktų? Išsirinkau tris, bet negalėjau leisti tokių 
išlaidų. Gaila, buvau priverstas išsirinkti tik vieną, kurią mik- 
liai įsikišau į kišenę. 

— Ar turite grąžos? 

— Sumokėsite vėliau. Turite gerą skonį... 

— Ar jūsų dukters nuožulnios akys? 


Tolumoje sudundėjo perkūnija. Atrodė, lyg sprogdintų kal- 


„no uolieną. Pasigirdo dar garsesnis vaitojimas. Pitekantropas 


surinko nuotraukas, užsikišo už diržo. Paskui žvilgtelėjęs įstri- 
žai praėjimo tarp lovų į kampą, iš kur sklido dejonės, suriko 
balsu, tokiu pat galingu kaip ir jo kumštis: 

— Užsičiaupk! 

Tačiau tai nepaveikė. Vaitojo dar garsiau. Atrodė tarsi to 
žmogaus gerklė būtų pilna gleivių: iš pradžių pasigirsdavo ilgas 
švilpesys, po to gargaliavimas kaip iš užsikimšusios kriauklės, o 
tarp jų — liūdna pratisa aimana, lyg voras temptų voratinklio 
siūlą. Regis, žmogaus aimana rungtyniavo su vėjo staugsmu. 

Iš garsiakalbių sutraškėjo pranešimas: 

— Kalba Mangano stovėjimo aikštelė. Paklusdami gailestin- 
gojo bodisatvos Anakondos apreiškimui, uždarome visus vartus. 
Kalba Mangano stovėjimo aikštelė. Paklusdami gailestingojo bo- 
disarvos Anakondos apreiškimui, uždarome visus vartus. 

— Kas ta Mangano stovėjimo aikštelė? 

— Keista. Ar taip išgirdote? 

— Gal blogai išgirdau? 

— Aš išgirdau „Čiang-mai stovėjimo aikštelė“. 


— Kaip tai Čiang-mai? Juk tai kažkur Tailande. 


— Maryt, kiekvienas išgirsta kitaip. Nesvarbu. Net gydy- 
tojai su slaugėmis girdi skirtingai... 

— Keistas pranešimas. 

— Nes tai ligoninė. 

— Gal reikia pranešti slaugei apie tą vaitojantį ligonį? 

— Neverta. Praėjus dvidešimčiai minučių po pranešimo iš 
aikštelės, išjungiamos šviesos, o prieš tai slaugės paskutinį kar- 
tą apeina ligonius. 

— Jis trukdys mums miegoti. 

— Jis visą dieną miega, o kai ateina naktis, pradeda triukšmauti. 

— Kaip nemalonu! 

Kaip jis ir sakė, netrukus tyliais skubiais žingsneliais atitipe- 
no dvi slaugės, atitraukė uždangą kitoje praėjimo pusėje prie 
pat durų. Senis pilku kaip žemė veidu sugriebė mumijos pirš- 
tais lašelinės stovą, sukniaukė it rujojantis katinas. Tikriausiai 
žaidė su nematoma mirtimi. Atsistojusios iš abiejų pusių, slau- 
gės išstūmė jo lovą į koridorių. 

— Kai išjungia šviesą, jį palieka koridoriuje. 

— Ką jam skauda? 

— Tikriausiai viską. Galvą, širdį... 

— Ar yra vilties, kad jis išeis iš ligoninės? 

— Einam į rūkymo kambarį. 

— Aš nerūkau. 

— O aš noriu užtraukti dar vieną. Be to, turiu užmokėti lan- 
dų žinovui ir duoti parėdymą. Jūs alkanas? 

— Ar ten su juo susitiksime? 

— Tai ligonių susitikimo vieta. Net po to, kai visur išjungia 
šviesas, tenai ji dega. Yra televizorius, nors nieko įdomaus ne- 


rodo. Taip pat telefonas, žurnalai... 

— Kas sprendžia, kokį kanalą žiūrėti? 

— Jūs tikrai įdomus. Keistai mąstot. Tokiose vietose kana- 
lams galioja vienintelė taisyklė: už juos reikia mokėti. 

Rūkomasis buvo beveik čia pat, išėjus pro duris. Kokių 
keturių metrų ilgio ir penkių metrų pločio kambarys. Ci- 
garetėmis išdegintas stalas. Du suolai, apdengti plona plau- 
šine. Penkios metalinės sulankstomos kėdės. Žurnalais nu- 
krauta lentyna. Ir visuose keturiuose kampuose peleninės 
ant žalvario stovų. 

Šeši pacientai jau rūkė. Pitekantropas drebančia ranka užsi- 
degė cigaretę žiebtuvėliu iš netikro aukso. Po to pristatė mane 
kaip savo naują kaimyną. Pasak jo, aš vargšas žmogelis, patyręs 
smegenų sutrenkimą ir praleidęs vakarienę. Neminėjo nei ma- 
no pavardės, nei vardo, nei profesijos. Tai visai suprantama, 
nes pats to nežinojo. Pitekantropo žodžiai padarė savo: man 
visi reiškė simpatiją. Vieni pasistūmė ir pasiūlė sėstis ant 
suolo kampučio šalia savęs, kiti ištiesė cigaretę. Tiesa, pite- 
kantropas iškart pagriebė vieną, man dar nespėjus atsisakyti. 
Televizijos programa buvo jau kažkieno nupirkta: rodė baisiai 
triukšmingą animacinį filmą. Visi garsiai kvatojo. Kokie links- 
mi ligoniai! Ar jie tokie linksmi, kad yra ligoniai? 

— Aš tavim pasitikiu, — pasakė pitekantropas, įduodamas 
sulankstytus banknotus drūtam vyrui su gipsine apykakle, 
regis, sergančiam akromegalija. Jis sėdėjo pasistatęs sulanks- 
tomą kėdę tiesiai prieš televizorių. — Atnešk tuziną. Galim 
palaukt, kol baigsis programa. 

Vyras su apykakle šypsodamasis pasisuko į mane. 

— Ar jums patinka? 


— Pirmąkart matau šią programą. 


Kiti ligoniai pratrūko kvatotis. Vyras su apykakle irgi gar- 
siai nusijuokė. Visai nesupratau, ar jiems linksma, ar jie ty- 
čiojasi iš manęs. Užuodžiau grėsmę. 

— Tuziną, vadinasi dvylika žuvies formos vaflių? 

Prakalbo vidutinio amžiaus vyriškis, sėdėjęs krėsle ant ratu- 
kų, buvo apsivilkęs raudoną chalatą, ant galvos užsimovęs to- 
kios pat spalvos beretę. Buvo įsigilinęs į istorinio turinio ko- 
miksą žurnale, kurį garsiai užvertė. 

— Tuvienintelis palaikai vaflių prekybą. Čia visi nori bande- 
lių. Argi ne taip? 

— Bet už tokią par kainą gauni tik dešimt bandelių. 

— Taip, bet jos daugiau sveria, nes gausiai pripildytos kremo. 

— Bet retai kada gausi žuvies formos vaflių, kurie būtų pilni 
iki pat uodegos. 

— Taip, bet bandelės turi senesnę istoriją... Svarbu kremas, 
o ne tešla. 

— Idiotas! — sustaugė pitekantropas. — Tau reiktų paragauti 
vaflinių tūtelių. Tai bent aukštos klasės saldumynas. Bet ban- 
delės ir vafliai puikiai atstoja visavertį maistą. 

— Tu išties keistas. Renkasi tas, kas valgo, — atšovė vyras krėsle 
ant ratukų ir įsistebeilijo į mane. 

— Kodėl pats nepasakote savo nuomonės? 

— Kaip gali ją pareikšti žmogus, niekada nei vienų, nei kitų ne- 
ragavęs, idiote? Jei nesedėtumei invalido krėsle, gautum į snukį. 

— Na, pabandyk. 

Vos baigęs sakinį, invalidas čiupo prie krėslo stovėjusią laz- 
dą ir atkišo į pitekantropą. Šis mikliai atšoko. 

— Esi dar pavojingesnis nusikaltėlis nei apie tave pasakoja, — 


atkirto pitekantropas. — Nera ko stebėtis, kad tau sulaužė kaulus. 


Vyriškis krėsle ant ratukų nesileido įbauginamas, iškėlė lazdą. 

— Net nemoki šnekėti. Įdomu, kur baigei mokslus. 

Invalidas apsisuko aplink, vikriai bakstelėjo lazdos galu 
pitekantropo ranką. Buvo akivaizdu, kad jis nejuokauja, yra 
rimtai įtūžęs. Pitekantropas svyravo. Išmatavęs jį nuo krėslo 
skiriantį atstumą, apėjo aplink stalą. 

Animacinis filmas baigėsi, rodė reklamą su orangutangu. Tuo 
tarpu per ligoninės garsiakalbius pasigirdo pranešimas, jo gar- 
sas buvo baisiai tylus: 

— Laikas išjungti šviesą. Dėkojame už pagalbą. Laikas išjungti 
šviesą... 

— Tiesiog dievinu šią beždžionę! - sušuko kažkoks sujaudin- 
tas balsas. 

— Orangutangas yra ne beždžionė, — atšovė kitas balsas, — 
o antropoidas. 

— Kokios gražios akys! Sakytumei, lyg būtų išverkęs visas 
ašaras... 

— Panašus į tave. 

— Jis gražuolis. 

Ir vėl pasigirdo garsios aimanos. Toj pačioj pusėj kaip rūko- 
masis buvo tualetai, toliau dušo salė, o už jos atsarginis išėji- 
mas, kaip tik prie jo stovėjo senio lova. Slaugių kambarys buvo 
Iš senio gerklės sklido švilpesys, jo dejonėse palaipsniui stiprė- 
jo skundo gaida. Staiga jis praskėtė iškeltus kelius. Ant paklo- 
dės pliumprelėjo it pernokęs baklažanas pajuodęs penis. 

— Argi negalima nieko padaryti? — paklausiau prieš savo 
paties valią priekaištaujančiu tonu. 


— Jei galėtų, būtų jau seniai padarę, - kažkas sumurmėjo. 


Iš giluminio kambario pasirodė slaugė. Buvo gražiomis 
kojomis, panaši į televizijos naujienų diktorę, kuri puikiai 
kalba angliškai. Ji suglaudė senio kojas, apsiautė jas antklo- 
de, švelniai paglostė krūtinę, kurios alsavimo raumenys čia 
skausmingai išsiplėsdavo, čia susitraukdavo. 

— Turėkite truputėlį kantrybės. Juk sakiau nemiegoti dieną. 
Dabar kiti nori miego, nereikia jiems trukdyti. Na, štai, jums 
jau geriau, ar ne taip? Nesijaudinkit, čia pat slaugių kambarys. 
Iškart ateisiu... 

Kvėpavimas bemat palengvėjo. Dar niekada nebuvau kam 
nors taip bejėgiškai atsidavęs, tad nuo tokio slaugės meilumo 
man apsisuko galva. 

— Tikriausiai tai iš dalies psichologiška, nes jis, regis, pasiju- 
to geriau. 

Man niekas nepritarė, neparodė nė mažiausios užuojautos 
seniui. Milžinas su apykakle ėmė palengva stotis ir paklausė: 

— Vadinasi, vaflių? 

— Savaime suprantama, - sausai mestelėjo pitekantropas. 

— Kaip sau norit! — įsiterpė vyras raudona berete, atsilošda- 
mas į kreslo atlošą. 

Milžinas su apykakle galiausiai atsistojo. Vien jo ūgis buvo 
impozantiškas. Kaip toks lengvai atpažįstamas žmogus gali bū- 
ti landų žinovas? Jis numetė ant stalo valdymo pultą, sunėrė 
rankas, trakštelėjo pirštais, atliko keletą prisilenkimų ir atsilen- 
kimų, keliskart pasistiebė. 

Jam tarsi somnambului žingsniuojant iš rūkyklos, regis, spe- 
cialiai tam, kad sutrikdytų jo išėjimą, senį koridoriuje vėl 
ištiko priepuolis. Pasikartojantys traukuliai ir spazmai pra- 


našavo asfiksiją. 

— Tikiuosi, tai jo paskutiniai atodūsiai. 

— Nesitikėk! 

Vyras krėsle ant ratukų ėmė ritmingai belsti lazda, lyg 
mušdamas būgną: 

— T'rata-ta trata-ta trata-ta trata-ta... 

Kita slaugė, irgi apsiavusi sandalus minkštais padais, sku- 
biais žingsniais išėjo iš kambario. Ji man kažką priminė... Ap- 
gamas po dešine akim... išpūstos lūpos, lyg čiulptų cukruotą 
slyvą... Kas tai? Ak, taip, tai varjetė dainininkė... 

Pro mane prašliaužė milžiniškas žmogaus siluetas. Palenkta 
galva praplaukė šalia slaugės, po to dingo už dušų salės durų. 
Jis išties profesionalas. Juda natūraliai, neatkreipdamas niekie- 
no dėmesio. Jo strategija rėmėsi gebėjimu tinkamai naudotis 
savo didžiuliu pavidalu. Gal jau už kokių dvidešimt minučių 
arba už pusvalandžio mėgausiuos žuvies formos vafliais? Burna 
prisipildė seilių, degė mazgeliai po liežuviu. 

Slaugės su apgamu elgesys teikė nuostabų tolydumo pojūtį. 
Tarsi viskas būtų iš anksto numatyta, ji įgudusiais judesiais pa- 
tikrino senio pulsą, pasišviesdama kišenine lempute apžiūrėjo 
vyzdžius, ištraukė iš po lovos motorą, sujungė su aspiratoriu- 
mi. Po to įkišo į senio burną vamzdelį, kad išsiurbtų iš trachė- 
jos gleives. Motoras ūžė lygiai kaip sifoninis kavos aparatas. 
Senio alsavimas kaipmat palengvėjo. 

— Ar geriau jaučiatės? Gal norite, kad jums nušluostyčiau 
nugarą: 

Senis jai kažką pašnibždėjo į ausį, išleisdamas gurgiančius ger- 
klinius garsus. Negirdėjau, ką jis sakė, bet slaugė, regis, suprato. 

— Nesijaudinkit. Niekas nepyksta. Visi šypsosi. 

Perbraukė šukomis per dūmų gijas primenančius senio 


plaukus ir pasakė: 


— Luktelėkit minutėlę. 

Pačiupusi nuo galvūgalio rankšluostų, slaugė nubėgo į du- 
šus. Nors milžinas buvo profesionalas, šį kartą jam nepasise- 
kė. Po to, kai jis įslinko į dušų salę, prabėgo vos kelios minu- 
tes. Apsidairęs išvydau, kad visų veidai sutriko ir įsitempė. 

Bet nieko neįvyko. Slaugė išėjo iš dušų laikydama už galų 
karštu vandeniu suvilgytą rankšluostį, kad atvėsintų. Guviai 
pasodino senį, pirma jam sušildė krūtinę, paskui nušluostė nu- 
garą iki pusiaujo. Dirbo lengvai ir kruopščiai, derindama savo 
judesius prie ligonio reakcijos. 

Susigriebiau, jog apsiašarojau. Sunku paaiškinti kodėl. Tikriau- 
siai iš nuostabos, kad iš tikrųjų esama tokio sunkiai įsivaizduoja- 
mo pasišventimo. Kad patikėčiau, turėjau savo akimis pamatyti. 
Buvau įskaudintas savo paties niekingumo. Galbūt atsižadėjimo 
vaizdas taip suspaudžia širdį, jog iš akių ima riedėti ašaros? 

Senis pasinėrė į miegą. 

— Nereikia draskyti šių lapų, pone. 

Prieš mane stovėjo gydytojas, tvirtas kaip medinė lėlė. To- 
nas buvo malonus, bet atrodė gan sausa asmenybė, žmogus, 
kuris visai nevertina jausmų. 

- Šis augalas, - paaiškino jis, - laikomas ligoninėje jūsų visų 
širdies paguodai. 

Šie žodžiai, maryt, taikomi man. Aš nesąmoningai grybšte- 
lėjau nagu rūkomojo kampą puošusio fikuso lapą. 

— Atsiprašau, tik norėjau pažiūrėti, ar jis tikras, ar plastikinis. 

— Tai ne pasiteisinimas. 

— Išties. 

Ir vel sugriaudėjo. Trenkė kažkur visai arti. Televizoriaus 


vaizdas ėmė mirgėti, šviesos mirkčiojo, bet elektros srovė ne- 


nutrūko. Suūžė vėjo šuoras, po to ant stogo pasigirdo milži- 
niško sūkurio švilpesys. 

Senis vėl pradėjo aimanuoti. Nerodydama nė mažiausio 
susierzinimo, slaugė su apgamu vėl ėmė ruošti aspiratorių. 

— Daktare, — neaiškia greitakalbe sumurmėjo vyras raudona 
berete, - perkūnija dvokia, sakytumei, lyg žvėries sperma... 

— Nes pripildyta neigiamų jonų. 

— Argi neigiami jonai turi kokį gyvybišką poveikį? 

— Niekada apie tai negirdėjau. 

Suūžė aspiratoriaus motoras, garsas lyg kas valytų užsikim- 
šusią kriauklę. 

Instinktyviai sulaikiau išeiti pasiruošusį gydytoją: 

— Kas blogo tam žmogui? 

— Kodėl? 

— Ar jam pavyks išsikapstyti? 

— Tai neturi rūpėti tokiam ligoniui kaip jūs! 

Jis neatrodė itin susierzinęs. Man šovė į galvą dar vienas klau- 
simas, nors ir nebūtų tinkamas tokiam ligoniui kaip aš: 

— Ar yra bent kokia galimybe, kad jis nemirs? 

— Liaukitės! — įsiterpė pitekantropas purtydamas mane už 
alkūnės. 

— Jei turite omeny jo vaitojimą, — nuolaidžiai ramiu tonu 
pasakė gydytojas, — tai puikiai suvokiu, kad jus visus trikdo, 
tačiau tai neturi tiesioginio ryšio su ligos sunkumu. Tikriausiai 
jis nuo vaikystės yra bailys, serga persekiojimo manija, todėl 
nuolat bijo, kad jį kas užpuls ir be atvangos šitaip staugia. 

— Būtų idealus sarginis šuo, — pastebėjo pitekantropas. 

Bet niekas nesijuokė. 


— Ar tokiais atvejais neturėtų būt taikoma teisė į orią mirtį? 


— Turite omeny eutanaziją? 

— O koks skirtumas? 

— Ar šis senasis ponas, jūsų galva, ne žmogus? 

— Anaiptol. 

— Ar esate tikras, kad turite teisę sakyti, jog esate oresnis už 
šį senąjį poną? 

— Bet jis siaubingai kankinasi... 

Bet senis jau vėl miegojo. Slaugė masažavo vieną po kito 
kojų pirštus. Pusiau pražiota bedantė burna atrodė siaubingai, 
tarsi bandė šypsotis lydėdama senį į sapnų karalystę. 

— Prašau jus, nežalokite augalų, — prieš išeidamas dar sykį 
mandagiai pakartojo gydytojas. 

Padėkojęs slaugei, atsigręžė į mane ir greitakalbe pastebėjo: 

— Visa tai, apie ką kalbėjau, siejasi vien tik su oria mirtimi. 
Eutanazija nieko bendra neturi su medicina. Manau, kad tai 
savos rūšies žmogžudystė. 

Po gydytojo išėjo ir slaugė. Kurį laiką viešpatavo tyla. Paly- 
ginus su žmogaus vaitojimu, malonus net ir baisiausios audros 
staugimas. Niekas nebesidomėjo televizijos programa, po orų 
prognozės reklamavo kažkokį vitaminizuotą gėrimą. Pitekan- 
tropas užsidegė trečią cigaretę. 

Prabilo iki šiol tylėjęs jaunuolis kimiu balsu. Atrodytų svei- 
kesnis už visus kitus, jei ne auglys ant smakro: 

— Tai, ką sakė gydytojas, galima aiškinti įvairiai. Atvirai kal- 
bant, aš daugiau nebegaliu. Ilgai žaidžiau regbio komandoj, 
mirti nenoriu. Būnant šioje ligoninėje mano būklė tik dar 
pablogėjo. Naktimis negaliu sumerkti akių. Jei negali tikėtis 
oriai numirti, tuomet lieka tik eutanazija, ar netiesa? Šis se- 


nis niekada nepasveiks. Jie tuk prailgina jo kančias. 

— Gydytojas kalbėjo ne apie tai, — įsiterpė vyras raudona be- 
rete krėsle ant ratukų ir keliskart pabeldė lazda į grindis. — Jis 
sakė, jog eutanazija — tai policijos reikalas. Pagalba savižudybei, 
priverstinė mirtis, įsakymas mirti — tai nusikaltimas, ar ne? 

Buvau ištroškęs. Išėmiau iš pūslės gabalėlį ledo, įsikišau į 
burną. Ryžtinga ledo srovė persmelkė galvą nuo pat viršutinio 
žandikaulio iki tarpuakio: 

— Ar girdėjote apie „Eutanazijos klubo organizacinį komite- 
tą“? Prisipažinsiu: jam vadovauja mano pažįstamas. 

— Sakiau, liaukitės! — aštriai nutraukė mane pitekantropas. 

Niekas neįsikišo. 

Atsivėrė dušinės durys, jose pasirodė milžinas su apykakle, 
su vaikiška šypsena lūpose. Jo didžiulis kūnas atrodė besvoris 
lyg dūmai arba balionas. Iškėlęs parodė man medinę dėžutę. 
Norėjau jam padėkoti, bet jis mane aplenkė, pirmas ėmė reikš- 
ti nuoširdžią padėką. Išties buvo už ką dėkoti - tūkstantis jenų 
už pristatymą graži sumelė. 

Nusipirkau konservuotos kavos, nusinešiau vaflių dėžutę į 
lovą. Iš tvirtai suspausto tuzino išėmiau du vaflius ir kaip bu- 
vome susitarę padaviau pitekantropui. 

— Reikia pradėti nuo uodegos galiuko. Šiaip ar taip, uodega 
pati skaniausia. 

Tikrai nebloga. Juolab kad visada mėgau pupelių įdarą. Jei 
galėčiau rinktis, pasirinkčiau ne trintas, o smulkintas pupeles. 
O gal verčiau reikėjo paprašyti, kad atneštų bandelių... 

Jau buvau bebaigiąs antrą žuvelę, kurią pradėjau valgyti 
nuo uodegos, kai iš koridoriaus lyg šuns kauksmas tolumoje 
vėl araidėjo skausmingos senio dejonės. Ar tai tik persekioji- 


mo baimė? Ar fizinio skausmo perkėlimas į psichikos sferą? 


Nedrąsiai prisiartino studentas su augliu ant smakro. 

— Atleiskite, kad trukdau valgio metu, bet daugiau nebe- 
galiu. Prašau, susisiekite su Eutanazijos klubu. Maldauju! 
Ne vien todel, kad jis mane erzina. Nebepajėgiu į jį žiūrėti. 
Tai nebus žmogžudystė, o tik jau mirusio žmogaus antrasis 
numarinimas. Ar nesutinkat? 

— Tai rizikinga! — įsikišo pitekantropas, — sakau jums, tai 
rizikinga... 

Jis atsikando vaflio uodegos ir spurdėdamas apatine kūno 
dalimi lyg koks ruonis, spaudė iš skylės pupelių įdarą. Studen- 
tas vėl perėjo į puolimą: 

— Palikim idealizmą. Ar tai praktiniu požiūriu nebūtų hu- 
maniškiau? Jungtinėse Valstijose Aukščiausias teismas neseniai 
leido taikyti eutanaziją laboratorijose tiriamoms beždžionėms. 

— Žmogus ne beždžionė. 

— O aš, jei sužinosiu, kad mano auglys ant smakro yra pikty- 
binis, nedvejodamas pasirinksiu eutanaziją. Tokios apverkti- 
nos būklės negali vadinti gyvenimu. 

Kas Iš jų teisus? Jei nustatytų, kad ridikėliai ant mano blauz- 
dų yra neišgydomi, ar tuomet ir aš rinkčiausi eutanaziją? Tar- 
kim, jei ridikėlių neįmanoma pašalinti, visada galėčiau juos pa- 
slėpti po kojinėmis ar panašiai. Bet jei visas kūnas virstų daržo- 
vių lauku, jei ridikėliais apaugtų akys, nosis, ausys, lūpos, jei 
išplitę po visą kūną, ridikeliai prasiskverbtų į šlapimtakį ir anus? 
Jei galiausiai visas tapčiau augalu kaip koks dumblių kamuo- 
lys? Tuomet, suprantama, liktų vienintelis pasirinkimas — 
eutanazija. Savižudybę reikia pripažinti kaip Žmogaus teisę. 

Protarpiais besikartojantis riksmas koridoriuje sustiprėjo, 
sudrebino sienas ir nutilo it tolstanti sirena. Pagaliau suūžė 


aspiratoriaus motoras. 


— Negaliu šito pakelti, — pasakė studentas. — Tai kančia 
ligoniui, vargas slaugėms. Ar gydymo tikslas nėra humaniš- 
kumas, žmogaus asmenybės atstatymas? 

— Ką norite, kad jums atsakyčiau? — replikavo pitekantro- 
pas, kimšdamas į burną tuščią vaflį, iš kurio buvo išspaudęs 
pupelių įdarą. 

— Gerai, — atsakiau aš, vaizduodamasis save dumblių kamuo- 
liu. - Paskambinsiu jam, bet už pasekmes neatsakau. 

Laikau garbės reikalu niekada nepamiršti kartą išgirstos pa- 
vardės ar telefono numerio. Tokiais atvejais atmintimi galiu 
pasikliauti. Pasiėmęs penkis likusius vaflius, grįžau į rūkomąjį; 
palube sklaidėsi melsva cigarečių dūmų migla. 

— Štai mano telefono kortelė, joje liko dar dvidešimt du viene- 
tai, — pasakė studentas, traukdamas kortelę iš marškinių kišenės. 

Įsitikinęs, kad senis vėl miega, o slaugė grįžo į kambarį, ryž- 
tingai surinkau telefono numerį. Pasigirdo signalas. Susijungė 
po trečio signalo. Vyro balsas. Nurimau. Šiaip ar taip, niekas 
netrukdo jam atsiliepti. 

— Ponas Žudikas? Ar žinote kas aš toks? Buvote labai malo- 
nus. Ačiū už rankpinigius ligoninei. Jei tik pirmoji klinika at- 
siųstų mano kredito kortelę... 

"Meistras Žudikas leidosi į nesibaigiančius atsiprašinėjimus. Jis 
esąs kaltas dėl to, kad buvau priverstas atsigulti į ligoninę, nes 
taip nevykusiai bandęs atstatyti išnarintą žandikaulį. Rūkomaja- 
me buvę ligoniai nekantraudami stebeilijo į telefono ragelį. Kaip 
pradėti kalbą apie eutanaziją? Ar nenusikaltimas apie tai šnekėti? 

— Kaip ji? 

Pasirodo, šį vakarą irgi išvykusi imti kraują. Esanti nejsi- 


vaizduojamai atkakli. Tačiau kadangi šį kartą tikinti yparin- 


ga sėkme, išsiruošusi itin smagi, net šešėlius uždėjusi ant 
vokų. Ar tai jūsų netrikdo, Žudike? Man tai visai nepatiktų. 

— Beje, ar galėčiau jūsų kai ko paklausti? Tarp skelbimų 
ant stiklinių durų vienas buvo susijęs su eutanazija... su „Eu- 
tanazijos klubo organizaciniu komitetu“. Būtent apie jį ir 
norėjau jūsų paklausti. 

Jutau, jog prieš atsakydamas kiek padvejojo. Ruošiausi jam 
paaiškinti, bet jis neleido. 

— Ne, nereikia detalių. Nenoriu būti bendrininku. Aš tik nu- 
rodau tobulą nusikaltimo techniką kiekvienai situacijai. Su viena 
sąlyga: kad auka nebūtų pernelyg prisirišusi prie gyvenimo. 

— Del to galiu jus užtikrinti šimtu procentų. Jis pasiekė 
liepto galą. Be paliovos vaitoja. 

Vyrai, kurie klausėsi pastatę ausis, tikriausiai įsitikino, kad de- 
rybos rutuliojasi normalia vaga, įtampa atslūgo, veidai rodė sub- 
tilų permainingumą: laukimą, baimę, sutrikimą, smalsumą... 

— Suprantama, nereikalauju, kad prisiimtumėt moralinę at- 
sakomybę. Žinau, niekas pasaulyje neapgailestaus dėl šio žmo- 
gaus mirties. Netgi dabar kokia dešimt žmonių apspito teleto- 
ną: jei bent vienas jų prieštarautų, jums tikrai nepaskambin- 
čiau. Niekada nesurizikuočiau. Tad būkite ramus. Nežinau, 
kiek jam metų. Tikriausiai apie aštuoniasdešimt. Jis visas susi- 
raukšlėjęs. Tikriau, tai jo oda kaip pergamentas... Nežino- 
te, kas yra pergamentas? Na, tarkime, tai gerai išsilaikiusi 
mumija... Nesveika širdis, kepenys... Gal vėžys... 

Atsakymas buvo trumpas. Tokios aukos lengviausiai sutvar- 
komos. Tik paprašė finansinės paramos, kad organizacinis ko- 
mitetas galėtų tapti tikra organizacija. Be to, dar reiksią pini- 


gų vaistams ir vykdytojo parašo arba jo nykščio atspaudo... 


— Tai kiek konkrečiai reikia? 

Dešimt tūkstančių už pagalbą ir dešimt tūkstančių už vais- 
tus: iš viso dvidešimt tūkstančių jenų. Tai ir brangu, ir pi- 
gu. Tikriausiai tai nebrangu. Nereikėjo nė prašyti: ant stalo 
iškart atsirado tūkstančio jenų banknotų krūvelė. 

— Po kokių penkių minučių prie užpakalinių durų priva- 
žiuos raudonas sunkvežimiukas su vaistais. 

Vyras krėsle ant ratukų suskaičiavo ant stalo sumestus ban- 
knotus, su pasitenkinimu spragtelėjo juos pirštu ir pasakė: 

— Dvidešimt trys tūkstančiai... Turėtume įsigyti nuolatinį 
specialistą vaistų pristatymui. — Paėmęs vieną banknotą, pada- 
vė jį milžinui su apykakle ir paklausė: 

— Lieka dar du tūkstančiai jenų, ką darysim? 

— Tai, žinoma, užmokestis vykdytojui. Nežinau, kokie tai 
vaistai, bet vienas iš mūsų turės juos sugirdyti seniui. 

— Atrodo, juos bus lengva nuryti. Kaip kokį gaivų gėrimą. 
Tai kurpelės šaknų ekstraktas... 

Kampe pasigirdo balsas: 

— Ar ne apie juos dabar kalba visas pasaulis? Iškart išaiškės 
mirties priežastis. 

— Jei nesukelsime įtarimo, nebus reikalo atlikti skrodimo, — 
galiausiai įsikišau. 

Šios temos mielai būčiau nelietęs, bet negalėjau ištverti to 
nepasakęs. 

— Tiesioginė mirties priežastis, — tęsiau aš, — bus ne apsi- 
nuodijimas, o uždusimas. Kurpelė sukelia raumenų paraly- 
žių. Po to lyg niekur nieko, drėgnu rankšluosčiu užkimšime 
burną ir nosį. Mirties akimirka bus švelni. 

— Kas tą padarys? — pitekantropas kovingai nužvelgė mus 


visus, žiūrėdamas kiekvienam į akis. 


— Suprantama, trauksime burtus, — ištarė studentas gergž- 
džiančiu balsu. — Visi prisidėjom finansiškai... 

Skustagalvis vyriškis su kimono ir tamsiais akiniais nusi- 
spjovęs riktelėjo: 

— Automobilio signalas! 

— Eisiu pažiūrėti, — pasakė milžinas, lengvai it dūmas kil- 
damas nuo kėdės. 

Kažkur kažkas atsiduso: 

— Nenoriu mirti... 

Studentas nuplėšė vieną sieninio kalendoriaus lapą (po 
trijų dienų baigsis mėnuo), paklojo ant stalo ir ėmė braižyti 
burtų labirintą. Murmėdamas nežinia kokią maldą, pūste- 
ledavo ties kiekviena horizontaliai brėžiama lemtinga linija. 

Iš lėto kramsnojau šeštą žuvies formos vaflį. Dabar sury- 
čiau labai nunokusį pomidorą! 

Įsivyravo įtempta akimirka, pagaliau prasivėrė dušinės du- 
rys, ant pirštų galų įtipeno milžinas. Laikė rankoje į plastiką 
suvyniotą Hakoną, atrodantį kaip 24x36 mm filmo juosta. 

— Atrodo kaip užsienietis. Bet puikiai kalba japoniškai. Ar 
jis metisas? 

— Amerikietis. 


Neįtikėtina! Sakė, rytoj vėl atvažiuos. 


Na, laikas traukti burtus, — pasakė studentas išpusda- 


mas krūtinę ir žvalgydamasis aplinkui. 


Aš pasitraukiu, — sausai mestelėjo pasirengęs grįžti į pa- 
latą milžinas. 

— Burtai nuspręs, kas turės vykdyti. 

— Nenoriu apie tai nė girdėti. 

Tokios frazės niekas nebūtų drįsęs ištarti. Ar šie žodžiai 


liudijo drąsą, ar įžūlumą? 


- 
Mi 

Visi iškart atsistojo, sakytumei, tai nieko neliestų, ir lyg 
niekur nieko pasuko link durų. 

— Tuo blogiau, — pasakė pitekantropas uždėdamas ranką 
ant studento peties. 

Paėmęs nuo stalo flakoną, įbruko į neviltį puolusiam stu- 
dentui į delną. 

— Nenukabink nosies, - pasakė pitekantropas. - Dabar, kai 
niekas nemato, arba niekada. Rankšluostis kabo ant senio Io- 
vos atkaltės... 

— Jūs visi labai gudrūs. 

— Atrodo, - įsiterpiau aš, — vaistai iškart suveikia, kai juos 
nurys, uždėkite jam ant veido rankšluostį. 

— Kokie jūs visi žiaurūs... 

Palikę kūkčiojantį studentą, mudu su pitekantropu grį- 
žome į savo lovas. Po ketvirčio valandos prie mūsų kojūgalių 
pasirode studentas. 

— Viskas baigta? 

Jis paprasčiausiai kūkčiojo. Ištiesiau jam dėžutę su vat- 
liais. Pagaliau jis liovėsi verkęs. Paėmęs vieną dviem pirštais, 
studentas iš lėto suleido dantis į žuvies uodegą. 

— Kaip skanu... 

Pūtė smarkus vėjas. Vėjo ūžesys vėjyje. Nėra jokios abejo- 


nės, tai šventės gausmas. 


'" SKYRIUS 


PAGROBIMAS 


Kadaise grobikai 
Medžiojo vaikus, 
Dabar vaikai 
Medžioja grobikus. 

Smarkus vėjas. Šiaurės rytų vėjas kone stačiu kampu čaižo 
ligoninės pastatą. Aukštai danguje, kliudydamos viena kitą, švil- 
pauja įvairaus greičio srovės. Aidu atliepia nelygiu žemės pa- 
viršiumi sklindantys fonografo garsai. Tirštas informacijos 
kratinys. Pavertęs klausos nervus tikslios analizės mechaniz- 
mu, bandau atskirti garsus. 

Garsus, kurie mane kviečia... kurie mane šaukia... 

Geležinkelio stoties pranešimas? Prasto garsiakalbio vir- 
pesiai skelbia apie traukinio atvykimą, arba jo išvykimą. Bet 
man kažkas kažką sakė. Taip, aišku, kaimynas pitekantro- 
pas. Ten, iš kur pučia vėjas, nėra stoties. Nei laukų, nei gy- 
venviečių. Tik smiltainio kalva, išlikusi vien vargingo pušy- 
nėlio dėka. Regis, šiaurės rytų vėjas pučia nuo jūros, pro 


kalvą, ūžia lyg „dainuojanti kriauklė“. 

Neįveikiamos galios akinamas, išlipau iš lovos, nušliau- 
žiau centriniu praėjimu. Pirštu praskleidęs užuolaidą, pa- 
žvelgiau pro langą. Tamsu nors akin durk. Nepermatomoje 
tamsoje neįžvelgiau stoties, vien tik žibintus. 

Tačiau negalėjau susilaikyti nežiūrėjęs. Ore pleveno švie- 
sos taškučiai. Tikriausiai tai optine iliuzija. Argi nesakoma, 
kad devyniasdešimt procentų šmėklų tėra vien kiparisų me- 
džiai nakties tamsoje? 

Per visą pastatą nuaidėjo dar keistesnis balsas: 

— Kalba Mangano stovėjimo aikštelė. Aikštelė uždaroma. 
Netrukus baigsime rinkti aukas gailestingajam bodisatvai 
Anakondai. Prašome paskubėti. Prašome paskubėti. 

Šiam pranešimui akompanavo tolumoje skambantis sloga 
sergančių beždžionių choras: „Padėkite man! Padėkite man! 
Maldauju, padėkite man!“ 

Neblogas derlius. Atrodo, ši ligoninė kažkaip susijusi su 
Sai krantu. Regis, visa jungiasi, maišosi. Nujaučiu, jog iš- 
ėjęs, ant kranto vėl sutiksiu kipšiukus. Bet daugiausia mane 
domina mergaitė L dydžio nešvariais marškiniais. Atmintyje 
neišliko jokių su ja susijusių lytėjimo pojūčių. Noriu ją pa- 
liesti. Noriu pirštais patikrint, kokia stangri jos oda. 

— Kas jums? Ar negalit užmigti? 

Pro užuolaidos plyšį į mane žvelgė viena pitekantropo akis. 

— Aš susirūpinęs. 

— Ar seniu, kuriam sugirdė kurpelės ekstrakto? Nėra ko 
nerimauti. Kol miegojot, jis tyliai nuėjo į rojų. Tokios ra- 
mios mirties galima pavydėti. 

— Ar aš miegojau? 

— Dainavot. 

— Kokią dainą? 


— Kažką murmėjot pro miegus lyg šmėkla. 

Vienu mostu sugriebiau pitekantropo lovą skiriančią uždangą 
ir praskleidžiau. Neturėjau jokio ypatingo ketinimo. Jaučiausi 
vienišas, norėjau paprasčiausiai prisėsti ant jo lovos kraštelio. Bet 
pitekantropas netikėtai žiauriai sureagavo — su riksmu mane at- 
stūmė. 

— Idiote! Prieš atverdamas paprašyk leidimo! 

Jis sėdėjo sukryžiuotomis kojomis, pakėlęs chalato skvernus, 
apnuoginęs kūno apačią. Vešlūs plaukai raitėsi blauzdomis ir tar- 
pukoju, gaubė lytį ir kildami virš bambos dengė krūtinę. Dėme- 
sį patraukė prie kelių išmėtytos porno nuotraukos. Pitekantropo 
penį slėpė žvilgantys it plieninė viela gaurai, erekcijos nesimatė 
nė ženklo. O gal nuotraukos jau atliko savo darbą? 

— Atleiskite. 

— Kalės vaikas. Jūs mane pažeminot. 

Paskui staiga tyliai pridūrė: 

Ė Žinote, aš impotentas... 

Šis nelauktas prisipažinimas mane suglumino, nežinodamas 
ką atsakyti, pralemenau: 

— Galbūt todel, kad panaudojote savo dukterį kaip mode- 
l;? Sakoma, kad žmogus instinktyviai priešinasi kraujo- 
maišai... 

— Sakiau, kad aš impotentas, kalės vaike... 

Pitekantropui pro sukąstus dantis išsiveržė aimana. Jis su- 
kišo chalato skvernus į tarpukojį, surinko porno nuotraukas. 

— Jūs mane niekinat? 

— Niekinu? Bergi ne. Iš išvaizdos nepasakytum, jog ken- 
čiate dėl kokios nors anomalijos. 


— Liaukitės juokavęs. Įsivaizduokit save mano kailyje. Tai 

apgailėtina. Žiūriu į nuogą moterį ir nieko nejuntu. O ka- 
dangi nieko nejuntu, nenoriu į ją žiūrėti. Tačiau žurnalų 
viršeliai mirgėte mirga nuogomis moterimis, ar netiesą sa- 
kau? Jaučiuosi lyg sirgčiau sloga. 

— Bet tai palengvina jums gyvenimą! Aš jums pavydžiu. 
Nuolat savęs klausiu, ar tik nesu seksualinis maniakas. Kaip 
aš del to kenčiu! Nailoninės kojinės, praskelti sijonėliai... 
tik žvilgteliu ir iškart susijaudinu. 

— Visa tai privilegijuotųjų pasakos! Noriu operuotis. 

— Ar taip rimta? 

— Jaučiuosi prislėgtas, paniekintas. 

Pitekantropas stumtelėjo lyg kortų malką kokį tuziną nuo- 
traukų. Ant viršaus gulėjo pati nešvankiausia. Galimas daik- 
tas, kad tik man atrodė nešvanki. Tiesą sakant, jau anksčiau 
buvau ją įsidėmėjęs, tačiau iš baimės, kad neatspėtų mano 
ketinimų, nedrįsau jos paliesti. Nuotraukoje nėra partnerio, 
vien maža mergaitė be galvos. Vos pakėlusi kelį. Tarp krūtų 
prasišviečia šonkauliai. Akį traukia vien gašlios mėsingos šlau- 
nys. Ties kairiosios šlaunies sulenkimu raudonas rombo for- 
mos apgamėlis. Du pirštai ant blyškių it ūkas gaurų. Džio- 
vintų grybų spalvos mažosios lyties lūpos. Akimirkai sustoja 
širdis, virpa it želatinas. 

— Paimkite ją. 

Kišenėje liko tik vienas tūkstančio jenų banknotas ir kiek 
smulkių monetų. Paskutinių pinigų negaliu atiduoti. Bet 
labai norėjosi nuotraukos. Jutau savyje šauksmą, kurio ne- 
pavadintumei vien tik geismu. 

— Gal apsimainykim? 


— Kaip? 


— Grąžinsiu jums tą, kurią neseniai pirkau. 
Užgniaužęs kvapą, stebėjau jo reakciją. Bet kokia kaina 
turiu ją gauti. 
— Gerai. Padarysiu jums paslaugą. 
Kaipmar išsitraukiau iš kišenės pirmąją nuotrauką, paėmiau kitą. 
— Koks miklumas! 
— Kokia baisi nuotrauka!... Tai jūsų dukra, ar ne? 
— Kišenpinigiams. Lengvas uždarbis, tūkstantis jenų už vie- 
ną nuotrauką. 
— Dėl to ir tapote impotentas. 
— Jei norite, imkit visas. Man pačiam šis darbas ne prie šir- 
dies. Na, imkit visas... 2, 
Netikėjau savo ausims, paėmiau nuotraukas, kol jis neapsi- 
galvojo. Padalijau jas į dvi krūveles, įsikišau vieną į kelnių, kitą 
į marškinių kišenę. Ištraukęs tūkstančio jenų banknotą, paklo- 
jau toje vietoje, kur anksčiau buvo nuotraukos. 
— Maniau, kad viską prašvilpėt. 
— Dabar negaliu šių pinigų panaudoti. Yra vienas daiktas, 
kurį žūtbūt noriu gauti. 
— Koks? 
— Informacija. 
— Nenoriu jūsų daugiau melžti... 
— Pristarykite mane tam milžinui su apykakle... tam, ku- 
ris pirko vaflius... 
— Ko norit? 
— Sužinoti, kaip išeiti, kai užsidaro ligoninė... 
— Jei norėtumėt servetėlių ar tušinuko, ar dar ko nors... 
— Paprasčiausiai noriu trumpam pasišalint. 


— Pabėgti? 


— Aš grįšiu, pažadu. 

— Pažadat! Nereikia tokių plonybių! Gretimos durys, ket- 
virta lova. 

Kuo skubiausiai čiupau tūkstančio jenų banknotą ir susi- 
kišau į kišenę. Pitekantropas kilstelėjo prie ausies plaštaką, 
vaikiškai pamojo su manim atsisveikindamas, ištiesė nuga- 
ros kasiklį ir užtraukė užuolaidą. 

Grįžęs prie lovos, ėmiau ieškoti batų. Ką tik buvo čia pat po 
kaire alkūne, bet dabar jų neradau. Atsigulęs ant pilvo, žvilgte- 
lėjau po čiužiniu. Iš po čiužinio iššliaužė batai. Tuo tarpu pro 
užuolaidos tarpą įkišo galvą studentas, pridėjo pirštą prie lūpų, 
paskui sugriebė mane už klešnių ir apavė batus. Įrartinas tipas! 
Kone maldaujančiai šypsodamas vėl pridėjo pirštą prie lūpų. 
Man pasukus link durų, studentas žemai pasilenkė ir išsekė 
paskui mane. 

Išėjome į koridorių. Išskyrus rūkomąjį, visa skendėjo tam- 
saus gintaro sutemose. Iš slaugių kambario sklido įstrižas švie- 
sos ruožas. 

Staigiai pasisukau, prisiartinau prie studentoo, kad pir- 
mas paklausčiau: 

— Ko norit? 

— Prašau, pasiimkite mane kartu su savim. 

— Kur? 

— Juk rengiatės bėgti, ar ne? 

— Noriu paprasčiausiai pakvėpuoti grynu oru lauke. 

— Aš parodysiu už dyką. 

— Ką? 

— Nuvesiu į slaptą landą. 


— Tai ko prašot manęs? Galit bėgti vienas. 


— Aš bijau. 

— Ko? 

— Ten yra didžiulių žiurkių. Taip pat ir vorų. 

— Ir tai viskas? 

— Mano silpna širdis. Nepakeliu sukrėtimų. 

— Kur eisit? 

— Nežinau. Paprasčiausiai nenoriu čia pasilikti. Žinote, aš gi 
žmogžudys. 

Apie šią žmogžudystę nenorėjau šnekėti. Buvau sadistiškai 
nusiteikęs, nusprendžiau jam iškrėsti piktą pokštą. Ištraukiau 
iš kelnių kišenės pornografines nuotraukas ir ėmiau rodyti po 
vieną. 

— Galų gale, ar tik ne šito norėjot? Tai kiek norit? Vienos? 
Dviejų? O gal iš viso nenorit? 

— Taip, taip, noriu, - atsakė studentas drebančiu balsu. Jo 
atvirumas mane privertė suminkštėti. 

— Na, gerai, duodu tris. Aš jus gadinu... 

Žinoma, pasilikau savo mėgiamiausią — tą, su apgamėliu šlau- 
nies viršuje. 

— Labai ačiū. Jų savikaina — pusantro tūkstančio jenų. Nuo- 
stabu. Apžiūrėsiu vėliau, kai būsiu vienas. 

Žalia lempa rodė atsarginį išėjimą. 

Ant pirštų galiukų nulipau laiptais paskui studentą. Iki 
antro pusrūsio su niekuo nesusidūrėme. Paskutinėje laiptų 
aikštelėje ištraukiau atsarginį elektros žibintą. 

— Už katilinės yra ventiliacinė anga, - paaiškino studen- 
tas. — Vasarą nekūrenama, tad nepavojinga. Bet viduj pilna 
didelių žiurkių. Jų raudonos uodegos man kelia siaubą... 


Tunelis buvo kokių keturių benzino statinių ilgio. Tiesą 

sakant, ir aš žiurkių nemegau, bet nenorėjau rodyti savo sil- 
pnumo. Elektriniu žibintu pašviečiau į tunelio vidų. Visur 
sukietėję suodžiai. Juodas mineralo riebalų blizgesys. Sunku 
įsivaizduoti, kad tokie gudrūs padarai kaip žiurkės pasirink- 
tų būtent tokią gyvenamąją vietą. 

— Eime! 

Studentas įsikibo man už diržo. Pasilenkiau ir ėmiau bėgti: 
nesustodamas, kartais suklupdamas ant kelių. Maniau, kad 
man neblogai sekasi, bet studentas dundėjo it koks kalvis, nes 
jo batai buvo pakalti vinimis. Nepakenčiu tokių kerėplų. 

Staiga smarkiai papūtė vėjo šuoras, sudrebėjome visu kū- 
nu. Išlindę atsidūrėm ant žemės. 

— Kalba Mangano stovėjimo aikštelė. Netrukus baigsime 
rinkti aukas gailestingajam bodisatvai Anakondai. Prašome 
paskubėti. Prašome paskubėti. 

— Ar girdėjote? Gailestingajam bodisatvai Anakondai? 

— Anakondai? Tai gailestingasis bodisarvva Hanako. 

— Negali būti! 

Šiaip ar taip garsai sklido ne iš ten, iš kur pūtė vėjas, prie- 
šingai nei girdėjau pro kambario langą. 

— Šiuo metu Hanako šmėkla labai populiari. 

— Iš kur sklinda garsas? 

— Sakyčiau, iš vakarų, už ligoninės, iš už upės... 

— Ne iš ten, iš kur pučia vėjas, ar ne? — paklausiau, kad 
būčiau tikras. 

— Ne, ne iš ten. 

Jo padrąsintas, leidausi išilgai ligoninės į vakarus. 

— Ar neužuodžiar, kad šis vėjas dvelkia siera? — pasiteiravau. 

— Jūs taip manote? 


— Esu įsitikinęs, kad rai siera. 


— Stovėjimo aikštelė jau uždaryta. 

— Galit eiti, kur tiktai norit. Aš jūsų nelaikau. 

— Man vis tiek reikia per tiltą. 

Kiek laiko tylėdami žingsniavome palei ligoninę. 

— Esu tikras, kad tai Anakonda, — nenusileidau. 

— Ar dirbate kokioje nors kompanijoje? 

— Kol kas taip, jei neatleido. 

— Ką darėte? 

— Rengiau naujų biuro reikmenų gamybos projektus. 

— Pavyzdžiui, kokių? 

— Pavyzdžiui, kengūros sąsiuvinių... 

— Įdomu. 

— Kodėl? Man nepatinka, kad visąlaik be jokios priežas- 
ties manęs klausinėjat. 

— Ar jums nepatinka kengūros? 

— Pasirodo, individus sunku atskirti, nes jiems trūksta in- 
dividualumo. Kaip ir jums. 

— Kartą valgiau kengūros mėsą. Vadinosi „šuoliuojantis 
žlėgtainis“. Švelni kaip viščiuko šlaunelė. Bet apskritai kiek 
be skonio... Tai norite pasakyti, kad man kaip ir kengūroms 
trūksta individualumo? 

— Iš kur man žinoti? 

— Bet dabar, — pasakė jis staiga pakėlęs balsą, — aš jau 
nebanalus, nes esu žmogžudys. 

— Sakiau jums, kad tai pamirštumėt. Tam visi pritarė. Ne 
jūs vienas norėjot, kad jis numirtų. 

— Dėl ko gyvena žmogus? 

— Gyvena todel, kad gyvena. Be ypatingo tikslo. 


— Taip negali būti. Turi būtu kažkokia prasmė. 

— Gyvybės vertinimui nereikia jokios prasmės. Žmonės 
gyvena, nes nenori mirti. 

— Baisu taip galvoti, — pasakė jis gaudydamas kvapą ir 
garsiai sušnarpštė. — Vienąkart miręs, antrąkart nemirsi. 

— Aišku. Jei pragare žmogus galėtų nusižudyti, nebūtų 
pragaro. 

— Kaip jums šauna į galvą taip nemaloniai juokauti? 

— Liaukitės verkšlenęs. 

— Aš žmogžudys. 

— Tas senis jau buvo miręs. Dar prieš jums uždedant su- 
drėkintą rankšluostį jam ant veido, jis jau seniai buvo pragare. 

— Jūs išties esat Žiaurus. 

— Manau, kad žmogus gerokai prieš mirtį atsiduria praga- 
re. Anądien vos nepapuoliau į nagus savo mirusiai motinai... 

Pasiekėme pastato galą. Studentas atsirėmė į sieną, paskui 
atsiklaupė ant kelių, uždengė rankomis veidą ir ėmė verkti. 
Tai buvo ne ašaros, o rauda, kurios negalėjo užgniaužti. Kaž- 
kur netoliese vėjyje girgždėjo durų vyriai. Laimei, turėjau 
elektrinį žibintą. Tokioje tamsoje vargiai įžiūrėčiau skylę ge- 
ležinių pinučių tvoroje. 

— Nepalikit manęs, — suriko studentas pašokęs ant kojų. 

— Rekit, kiek tik norit. Verkit, kiek širdis geidžia. Mudu 
vis tiek neiname ta pačia kryptimi. 

— Bent iki stovėjimo aikštelės... 

Perėjom tiltą per siaurą irigacinį griovį, už kurio tiesėsi 
asfaltuotas dviejų eilių plentas. Už mūsų neaiškiai švietė li- 
goninės langai, o žemiau, tolumoje iš kairės — gyvenvietės 
namai. Priešais mus šalia kelio — du metaliniai stulpai. Tarp 


jų grandinė. Dešinėje ryškiai mėlyna sargo būdelė, panaši į 


didelę telefono kabiną pramogų parkuose. Gal tai ir yra Man- 
gano stovėjimo aikštelė? 

Tačiau būdelėje nesimatė nei šviesos, nei gyvos dvasios. 

— Ar jie neberenka aukų gailestingajam bodisatvai Ana- 
kondai? — paklausiau atsisukęs į studentą, nors atsakymo 
nesitikėjau. 

— Tai garso įrašas. Sako, kas valandą automatiškai kartoja 
tą patį. 

— O kaipgi klubo „Padėkite man“ choras? 

— Niekada apie jį negirdėjau... Gal įeikime? Čia daugiau- 
sia stovi palikti automobiliai. Ligonių, kurie atvažiuoja gul- 
tis į ligoninę. Kadangi lankytojų beveik nėra, jei ligonis miršta, 
jo automobilis taip ir lieka čionai stovėti. Bet manau, kad 
kai kurie iš tų priekyje dar tinka... Gal paieškokim? 

— Tai būtų vagystė. 

— Jų neima net į metalo laužą. Padarytume paslaugą, jei 
pavogtume vieną. 

Staiga pastebėjau, kad pro paliktus automobilius į mane ne- 
rangiai kėblina metalinė struktūra. Be jokios abejonės, tai ma- 
no lova. Regis, studentas jos dar nespėjo pastebėti. Neištempęs 
ausų, tokiame vėjyje vargu ar išgirsi, kaip girgžda ratai. 

Nukreipęs nuo lovos žibinto šviesą, paakinau studentą: 

— Kai del ko nors nerimauji, nėra nieko geresnio už vairavi- 
mą vidurnakų. Be to, palikto automobilio vagystė yra menkas 
nusikaltimas, palyginus su žmogžudyste. Ką pasakysite apie 
aną Toyotą ten, toliau? Atrodo, padangos dar visai geros. 

— Nemėgstu mėlynų automobilių. Bet jei yra kontakto 
raktas, nėra ko rinktis... 

Ištiesiau jam žibintą, padėjau nukabinti grandinę. Sten- 


giausi nukreipti dėmesį. 

— Pavažiavus keliu į šiaurę, bus pušimis apaugusi kalva, o 
už jos — jūra, ar ne taip? 

— Sako, seniau ten buvo paplūdimys, į ten triskart per 
dieną veždavo siaurukas. 

— Ar anų senų dienų garsą dabar atneša vėjas?... 

— Jei norime paprasčiausiai pasivažinėti vidurnaktį, norė- 
čiau važiuoti į miestą. 

Tuo metu, kai studentas lipo į mėlyną sunkvežimiuką, ma- 
no lova prasibrovė iki pat kelio. Griuvau ant jos kniūpsčias. 
Priglaudęs veidą prie pagalvės, užuodžiau savo paties kvapą. 
Užuot apsiverkęs, nusičiaudėjau. 

Studentas, regis, liovėsi sekiojęs paskui mane. Tai buvo pas- 
kutinis kartas, kai jį mačiau. Daugiau nieko apie jį negirdėjau. 

Palikusi už savęs starterio urzgimą, lova pasuko prieš vėją, 
tarsi pakelta ant jo sparnų. 

Čaižė staugiančios vėjo bangos. Užsidengiau veidą frotine 
antklode, kad galėčiau kvėpuoti. Tačiau buvau giliai įsitikinęs, 
jog artėju prie savo lemties. 

Jutau ne tiek judėjimo greitį, kiek dardėjimą bėgiais. Tą pa- 
tį jutau, kai lekiau visu greičiu požeminiu tuneliu kanalo 
link. Sustojęs šalutiniame kelyje, mačiau pramogų parko trau- 
kinuką, kuriuo važiavo mergaitė nuožulniomis akimis. Gal 
kaip tik ji mane šaukė vėjyje. Kaip viskas komplikuota. Pri- 
valau išsiaiškinti ženklų reikšmę. 

Nuožulnios akys A... Nuožulnios akys B... Nuožul- 
nios akys C... 

Nėra reikalo aiškintis, kad A - tai urologijos klinikos slau- 
gė, kurią sutikau pirma ir veliau. B — mergaitė iš traukinu- 


ko, kurią ką tik prisiminiau, C — tai kipšiukė iš choro Sai 


krante. Tačiau liko viena abejonė, kurios niekaip nepajėgiu 
išsklaidyti. Ar tik A, B ir C nebus vienas ir tas pats asmuo)? 
Jei tai iš tikro tas pats asmuo, kurį sutikau skirtingu metu, 
tuomet nėra ko stebėtis,- kad truputį kitaip atrodė. Jei dabar 
sutikčiau, pavyzdžiui, B, norėčiau pasiteirauti apie rombo 
pavidalo apgamėlį šlaunies viršuje. 

Visai čia pat suskambo varpas, tai buvo anaiptol ne iliuzi- 
ja. Paskui pasigirdo pranešimas iš garsiakalbio: 

— Dėmesio, dėmesio, į stotį atvyksta paskutinis traukinys. 
Pasitraukite nuo baltos linijos. Savo saugumo labui pasitrauki- 
te nuo baltos linijos. 

Šaižus švilpuko garsas. Sugirgždėjo ratai, lova sustojo. Nusi- 
traukiau nuo galvos antklodę. Tuo pat metu vėjas liovėsi ūžęs, 
atrodė, lyg būčiau užsikimšęs ausis. Kas tai? Ausys neapgavo: 
lova sustojo tamsioje stoties platformoje. Buvo neapšviesta to- 
dėl, kad nenaudojama. Nors girdėjau žmonių balsus ir žings- 
nius, tačiau nemačiau nė gyvos dvasios. Tai ne nenaudojama 
stotis, O stotis vaiduoklis. 

Platformos centre — laukimo salė kipariso lentelių paneliais. 
Pro nešvarius langų stiklus matėsi nuo lubų karanti kokių ketu- 
riasdešimties vatų nuoga lemputė. Vienintelė šviesa šioje vietoje. 

— Laiku atvykote. 

Švelniu balsu neaiškiai tariami žodžiai. Tai ne A ir ne C. 
Spragtelėjo laukimo salės lango sklendė, pro langą persisvėrė 
mergaitė nuožulniomis akimis ir pamojo ranka. Šis judesys 
man kažką priminė: tikriausiai tai B. 

— Kur laiku atvykau? — paklausiau. 

Išsiropščiau iš lovos, sugrūdau atgal iš marškinių kišenės 


išsikišusias pornografines nuotraukas. 

— Ar nežinote? Arvyksta cirkas... 

— Cirkas? 

— O su juo ir grobikas. 

— Grobikas? 

— Galbūt jūs esat grobikas? 

— Juokaujat... 

— Jis pasakys, kas aš tokia. 

— Norėčiau, kad ir man pasakytų, kas aš toksai. 

— Gal užeitumėt išgerti arbatos? 

Laukimo salės durys buvo saugiai užrakintos. B pasitraukė nuo 
lango, surietė pirštą kabliuku, tarsi norėtų mane užkabinti. Ar ji 
nori, kad įlipčiau per langą? Laukimo salės viduryje stovėjo surū- 
dijusi geležinė krosnis. Daug žiemų jos niekas nekūreno. Išilgai 
sienos medinis suolas. Ant kito suolo miegmaišis. B nuožulnio- 
mis akimis prisėdo ant suolo kraštelio ir žiūrėdama į kišeninį 
veidrodėlį, pasidažė lūpas. Tai tikrai B. Ryškūs lūpų dažai. Prisi- 
miniau, kad ir anuomet tai mane baisiai apstulbino. 

Prie krosnies dėžė su malkomis. Nuo lauko viryklėlės kilo 
melsva liepsna, ant jos kunkuliavo nedidelis virdulys. Šalia 
du aliumininiai puodukai ir arbatos maišeliai. 

B perkėlė veidrodį į kitą ranką. Ant veidrodžio nugarėlės 
baltomis raidėmis užrašyta JAL. B ėmė iš lėto šukuotis. Visi 
jos judesiai nesiderino su vaikiška veido išraiška. Gal ši mer- 
gaitė tai A dingusi sesuo? Dėl to ji taip domisi grobikais. Bet 
ši mergaitė grobikų nebijo, o tiesiog laukia vieno iš jų. Gal 
dažosi, norėdama jį suvilioti? 

Rengiausi pasiteirauti apie apgamėlį šlaunies viršuje, bet 
susilaikiau. 

Užvirė vanduo. B įdėjo į puoduką vieną maišelį, pripylė 


vandens. 


— Ko geriau norėtumėt, sausainių ar Genujos pyrago? 

— Kaip nori... 

B ištraukė iš po suolo nendrių pintinę baltiniams. 

— Persirenkit. Jauskitės patogiai... Pirtis čia pat, prie stoties. 

— Man atrodo, kad čia labai ilgai lauki. 

— Taip, labai labai ilgai... 

Peržengusi per mano ištiestas kojas, B išlipo per langą. Jos 
kelis brūkštelėjo man per lūpas. Pamačiau jos pažastį. Vai- 
kiška išvaizda žadino dar didesnį geismą. 

— Ar neturi ko nors užkąsti? Nors kąsnelio?... 

— Atrodo, kad cirkas ir šį kartą vėluoja. Valgysime žiūrė- 
dami pasirodymą. Gal norit alaus? 

— Būtų gerai. 

Mačiau, kaip ji ištirpsta tamsoje kitame platformos gale. 
Pakračiau arbatos maišelį ir nebodamas, jog galiu nusipliky- 
ti liežuvį, ėmiau siurbčioti. Karšta arbata stimuliavo, leido 
aiškiau pažvelgti į padėųį, kokioje atsidūriau. 

Nuo kelerių metų įstatymas leidžia lytinius santykius? 

Bet kokiu atveju, negaliu pasinaudoti šia baltinių pintine. 
O jeigu taip, nesinaudosiu ir pirtimi. Štai, kodėl toks liūdnas 
pitekantropas. Prakišau ranką pro kelnių klešnės apačią. Gal 
kas ir pasikeitė, bet ridikėlių želmenys buvo tokie pat vešlūs. 
Atsistojau po nuoga lempute, skubiai atsiraitojau klešnes.Vie- 
nas kelmas nukrito ant grindų, kai kurie lapai buvo apvytę, 
kai kurie ne. Paprasčiausias natūralus atsinaujinimas, anaip- 
tol nerodantis, kad išsivaduočiau nuo ridikėlių. Padvelkus vė- 
jeliui, želmenys linksmai subangavo.Vienintelis skirtumas, jog 
buvo balkšvesni, plonesni ir ilgesni nei anksčiau. Umaus ap- 
maudo pagautas, skubiai nuleidau klešnes. Net porno nuo- 


traukos kišenėje neberūpėjo, atrodė nereikalingos. 


Vėjas nešė būgno dūžius, paskui trukinėjančius trimito 
garsus. 

— Klausykite! Girdite? Regis, atvyko cirkas. 

Lange pasirodė B nuožulniomis akimis. Nerūpestingai ne- 
šėsi alaus skardinę, 

Genujos pyragą ir į celofaną įvyniotą ryžių bandelę. Ban- 
delė buvo karšta kaip ir arbata. Tikriausiai atšildyta mikro- 
bangėje krosnelėje. Bet tokių produktų mikrobanginėje ne- 
galima šildyti. Bandelė sušyla tik iš viršaus, o viduje ne. Gal- 
būt B tokie dalykai nerūpi, o gal taip nekantriai laukia gro- 
biko, kad visai nesijaudina dėl neskanaus valgio? 

Gerdamas alų iškišau galvą per langą, įsiklausiau. 

— Klausykite, dunda bėgiai! 

— Tik to betrūko! — sušukau išsigandęs. — Mano lova ant 
bėgių. Ją apvers. 

— Ir muzika... 

B nesiliovė į mane spoksoti. Primerkusi nuožulnias akis, 
žvelgė man tiesiai į vyzdžius. Ar bando mane užhipnotizuo- 
ti? O gal aš ją hipnotizuoju? Nuplėšiau celofaną nuo bande- 
lės, papūčiau ir perlaužiau per pusę. Viduj buvo saldus sojos 
džemas. Nebuvo kieta ar sušalusi, bet puri ir minkšta. Turi 
būt sumanus, kad pasiektum tokių rezultatų. Iš pradžių ap- 
šlakstai vandeniu. Paskui visa priklauso nuo laiko. Geriau- 
siai atšildyti dviem kartais po truputį. Tinkamam naudoji- 
muisi mikrobange reikia intuicijos ir įgūdžių. Tikriausiai B 
suleido šaknis į šią aplinką, įsisavino įpročius. 

— Muzika? Kokia muzika?... 

— Turit žinoti. 

Žvilgsnis kupinas ilgesio. Ką daryti? Ar ir toliau turiu vaidin- 


ti grobiką, tęsti šį nesusipratimą? Jeigu ją tenkina tokia dvipras- 


mybė, tuomet man vis tiek. Vienintelis keblumas — tai, kad 
nieko nežinau apie grobiką, kad toliau tęsčiau žaidimą. 

— Ar tai ne klausos apgaulė? 

— Kas tai galėtų būtu? Pink Floyd... Ar tk ne Aidai, ku- 
riuos kadaise dažnai girdėdavau cirke... Aidai, ar ne taip? 

Keistas sutapimas. Nieko nenutuokiu apie cirką, bet Ar- 
dai mano mėgiamiausias gabalas. Kai būnu pernelyg susier- 
zinęs, kai naktį negaliu užmigti, ši muzika mane nuramina. 
Tokia muzika, kaip sakoma, malšina beprotybę. 

Gurkšnojau alų užsikąsdamas bandele. Vienintelis garsas, ko- 
kį girdėjau, buvo į mane spoksančios B alsavimas. 

Staiga pasigirdo švilpukas, į stotį įriedėjo dviejų vagonų trau- 
kinys. Margai nuspalvintas pramogų parko traukinukas. Ap- 
link langus tamsoje šviečiančiais fosforescenciniais dažais buvo 
nupieštos geometrinės ir egzotiškos figūros. 

— Ar negalite perspėti? — sušukau, — ją sulaužys! 

Man net nebaigus frazės, pasigirdo smūgis. Bet kadangi 
traukinys jau sulėtino greitį, o svorio skirtumas tarp susidūri- 
mo objektų buvo toks didelis, smūgis buvo švelnesnis negu 
tikėjausi. Tačiau lova skausmingai suvaitojo ir akimirksniu virto 
metalo laužo krūva. Skrajojantis kilimas suplyšo į gabalus. Pa- 
sakojimo ratas pagaliau užsivėrė. Ar tai paskutinė stotis? Iki 
šiol man kiekvienąkart atsidūrus ant katastrofos slenksčio, lo- 
va mane gelbėdavo, perkeldavo iš vieno sapno į kitą... 

Deja, mano baimė B visai nerūpėjo. Pirštu parodžiusi į 
sulaužytą lovą, ji užgniaužė šypsnį. Viena vertus, tokia re- 
akcija galėjo pasirodyti nekalta, bet antra vertus, ji galėjo 
būti grobiko pergalės prieš savo auką ženklas. 

Vienu metu atsivėrė šešios automatinės durys. Niekas ne- 


įėjo. Ne, regis, kažkokių pilkų gyvulėlių banda. Šuoliuoda- 


mi stebėtinu greičiu, perbėgo peronu ir išsibarstė tamsoj. 
Per maži, kad būtų kengūros. Gal valabės? Ir vėl tyluma. 

Tačiau B visu kūnu į kažką reagavo. Kažką sveikino, gyvai 
mojavo iškėlusi ranką. 

— Ar matai juos? 

— Galvojate, kad nematau? 

— Taip tamsu. 

— Matau juos, - atšovė B, tačiau neatrodė tuo įsitikinusi. 

— Taip, gerai įsižiūrėjus, gali pamatyti. 

— Tikrai? 

Žiūrėdama virš alaus skardinės, ji įbedė gilų žvilgsnį į mano 
akis. Regis, ieškojo mano pritarimo, troško sumažinti mus 
skiriantį nuotolį. 

— Kodėl turėčiau tau meluoti? 

— Tai prašau, paplokite jiems. 

Padėjau ant palangės bandelę ir duoną, kad prisijungčiau 
prie jos aplodismentų. Plojau taip, kad įskaudo rankas. 

— Gana! — pasakė B. 

Jos kūnas staiga suglebo, ji liovėsi plojus. 

— Betgi ten nieko nėra... Viskas žlugo. Baigėsi cirko auk- 
so amžius! 

— Ar mudu vieninteliai žiūrovai? 

— Ar girdite muziką? 

— Kokią muziką? 

— Dabar tai tik būgnai. Ber kai prasidės Aidai, bus mano eilė. 
Palaukite čia. Niekur neikite. Kadaise aš priklausiau šiai trupei. 
Paskui bus numeris su veidrodžiais... Norite pasiklausyti? 

— Ko? 

— Mano dainos... 


— Sai kranto dainos? 


— Vargu... 

— Aišku, kad noriu. 

— Štai, regis, jau prasidėjo. 

Aš nieko negirdėjau, jutau vien jos kūnu perteikiamą ritmą. 
Išpūtusi lūpas, ji mušė ritmą pirštų galiukais per skruostą. Jei ne 
ridikėliai, suspausčiau ją savo glėbyje. Kodel esu priverstas kęsti 
tokią vienatvę? Kai trykšta tokia spinduliuojanti šypsena... 

Švelnus vaikiškas balsas. Koketiškas žvilgčiojimas. Ji atsi- 
klaupė ir linguodama ant kelių ėmė dainuoti: 

Kadaise grobikai 

Medžiojo vaikus 

Pažymėti visi labirintai 

Nėr kur paslėpti vaikų 

Dabar pasislėpė grobikai 
Dabar jų medžioti eina vaikai 
Dabar vaikai 


Medžioja grobikus. 


Niekas neprisimena gyvenimo pradžios 
Niekas nepastebi 
Kai jis baigiasi 
Yra šventės pradžia 
Jr jos pabaiga 
Bet šventė nera gyvenimas 
Todel grobikai ateina 
Vakare kai prasideda šventė 
Grobikai ateina. 
Mano regėjimo lauke pasirodė keli siluetai. Slepiami tamsos, 
apėjo laukimo salę, nešini kartono dėže, kurioje tilptų didelis 


šaldytuvas. Ir tyliai niūniavo, antru balsu pritardami B dainai... 

(Padekire man! Padėkite man! O, padekite man! 
Maldauju, padėkite man!) 

Pastačiusi dėžę po langu, marškiniuotoji gauja nutempė 
mane nuo lango ir suspaudusi it kokį šlapią skudurą į gniu- 
žulą, ėmė brukti pro šoninę skylę į dėžę. Nesipriešinau, nes 
kipšiukams uoliai talkino B. Be to, jei panorėčiau, bet kada 
pradrėksčiau kartoną nagais. 

B traukė savo dainą, kuri skambėjo kaip surūdijusios Hei- 
tos melodija: 

Po langeliu į šiaurę 
Priešais tiltą 

Kalvos papėdėj 

Keliauja pavėlavęs grobikas 
Grobikas vėlavo 

Jo negalėjau sutikti 
Grobiką mylėjau 


Grobikas velavo 
Jo negalėjau sutikti 
Grobiką mylėjau 

(Padėkite man! Padėkite man! O, padėkite man! Mal- 
dauju, padėkite man!) 

Dėžė ne iš paprasto kartono, o iš kieto ir atsparaus lyg 
tvirtas plastikas. Prieš mane plyšys kaip pašto dėžutėje, pro 
kurį galiu pasižiūrėti. 

Žvilgreliu. Matau save patį iš nugaros. Bet tas aš irgi žvel- 
gia pro plyšį. 

Atrodo siaubingai išsigandęs. 

Tiek pat išsigandęs ir aš. 

Man baisu. 


Iš laikraščio: 

Apleistos geležinkelio sto- 
ties teritorijoje rastas lavo- 
nas. Ant blauzdų matomos 
daugybinių skustuvo įpjovų 
žymės. Atrodo, padarytos 
bandant nusižudyti. Tačiau 
mirties priežastis neaiški. Ti- 
riama tiek nusikaltimo, tiek 


ir nelaimingo atsitikimo 


prielaida. Tikimasi, kad au- 


kos tapatybę netrukus pa- 


vyks nustatyti. 

Kobo Abe (1924 -1993) — moderniosios japonų 
literatūros atstovas — gerai pažįstamas Lietuvos skai- 
tytojams savo romanais „Moteris smėlynuose“, „Sve- 
timas veidas“ ir kt. Pagrindinės Kobo Abe kūrybos 
temos — tai šiuolaikinio žmogaus vienatvė, šaltas ir 
pašėlęs pasaulis, rodantis savo netikėčiausias civili- 


zacijos grimasas. 


„Kengūros sąsiuvinis“ yra paskutinysis rašytojo ro- 
manas, savotiškas kūrybos eksperimentas. Vieną die- 
ną pagrindiniam herojui, biuro reikmenų darbuo- 
tojui, ant kojų ima želti ridikėliai. Ką daryti? Kas 
tai? Eksperimentas, nauja ekosistema, o gal tai dar 
viena žmonijos rūšis, žmogus — augalas, kuris taip 
pat turi maitintis, rengtis, eiti į darbą. 


Kobo Abe dažnai lyginamas su tokiais įdomiais ir 
savitais kūrėjais: Samuelis Beckettas, Edgaras Allanas 


Poe, Fiodoras Dostojevskis, Franzas Kafka. 


